REPORT: 12 aharu, eneme kuh ginaee kon aharaku?\nބާރަ އަހަރު: އެންމެ ކުށް ގިނައީ ކޮން އަހަރަކު؟\nފުލުހުން ކްރައިމް ސީންއެއްގައި ހަރަކާތްތެރިވަނީ -- ފޮޓޯ: އަވަސް\nރާއްޖެ ފަދަ އާބާދީ ކުޑަ ގައުމެއްގައި ކުށުގެ މައްސަލަ އަހަރަކަށްވުރެ އަހަރެއް އިތުރުވުމަކީ ކަންބޮޑުވާންޖެހޭ ކަމެކެވެ. ހުށަހެޅޭ ކުށުގެ ބާވަތްތަކުގެ ތެރޭގައި ވައްކަން، މަސްތުވާތަކެތި އަދި މާރާމާރީގެ މައްސަލަތައް އެންމެ ގިނަވުމަކީ މުޖްތަމައުގެ އާއްމު ހާލަތު ދައްކުވައިދޭ ތަސްވީރެކެވެ. ކުށް މަދު މުޖްތަމައުއެއް ބިނާކުރުމަށް ގައުމީ ފެންވަރުގައި ދުރުރާސްތާ އަދި ކުރުރާސްތާގެ ލަނޑުގަނޑި ތަކެއް ކަނޑައެޅި މުޖްތަމައުގެ ބައިވެރިވުން ހިމެނޭގޮތަށް ގުޅިފައިވާ ސިޔާސަތު ތަކަކާއެކު މަސައްކަތް ކުރަންޖެހެ އެވެ.\nކުށް ގިނަވާ ސަބަބުތައް ދެނެގަނެވިއްޖެނަމަ ކުށްމަދު އަމާން މާހައުލެއް ގާއިމް ކުރުމަށް އެހީތެރިކަން ފޯރުކޮށް ދެވޭނެ އެވެ. ރާއްޖޭގައި ލިބެން ހުރި ކުށުގެ ތަފާސް ހިސާބު ބޭނުންކޮށްގެން ރާއްޖޭގެ ކުށުގެ ހާލަތު އިތުރަށް ދެނެގަނެވިއްޖެނަމަ އެ މައުލޫމާތު ބޭނުންކޮށްގެން ރައްޔިތުން ހޭލުންތެރިކޮށް، ރާއްޖޭގައި ކުށްކުރާ އަދަދު މަދުކުރެވިދާނެ އެވެ.\nމި ލިޔުމުގައި ބޭނުންކުރެވިފައިވާ ތަފާސް ހިސާބަކީ މޯލްޑިވްސް ޕޮލިސް ސާވިސްގެ ވެބްސައިޓްގައި އާއްމުކޮށްފައިވާ ތަފާސް ހިސާބާއި މޯލްޑިވްސް ޕޮލިސް ސާވިސް އިން ލިޔުމުން އެދިގެން ލިބިފައިވާ ތަފާސްހިސާބެވެ. އަދި މިލިޔުމުގައި ބޭނުންކޮށްފައިވާނީ 2008 ވަނަ އަހަރުން 2019 އަހަރަށް 12 އަހަރުގެ ތަފާސް ހިސާބެވެ.\nދެހާސް އަށްވަނަ ވަނަ އަހަރުން 2019 ވަނަ އަހަރާއި ހަމައަށް ފާއިތުވި 12 އަހަރު ފުލުހަށް އެވްރެޖްކޮށް 17،432 މައްސަލަ ހުށަހެޅުނެވެ. މި މުއްދަތުގައި އެންމެ ގިނަ މައްސަލަ ހުށަހެޅިފައިވަނީ 2013 ވަނަ އަހަރު އެވެ. އެ އަހަރު 21،885 މައްސަލަ ހުށަހެޅިފައިވެ އެވެ. މި މުއްދަތުގައި އެންމެ މަދުން މައްސަލަ ހުށަހެޅިފައިވަނީ 14،811 މައްސަލަ ހުށަހެޅުނު 2018 ވަނަ އަހަރު އެވެ. މައްސަލަ ހުށަހެޅުނު އަދަދު އެއް އަހަރަށް ވުރެ އަނެއް އަހަރު ގިނަވެ އަދި މަދު ވެސް ވެފައިވެ އެވެ.\nނިސްބަތުން އެއް އަހަރުން އަނެއް އަހަރަށް މައްސަލަ އެންމެ ގިނަވެފައިވަނީ 2011 އިން 2012 ވަނަ އަހަރަށް އިތުރިވި 13 ޕަސެންޓެވެ. ނިސްބަތުން އެއް އަހަރުން އަނެއް އަހަރަށް މައްސަލަ އެންމެ މަދުވެފައިވަނީ 2013 އިން 2014 ވަނަ އަހަރަށް މަދުވި 20 ޕަސެންޓެވެ.\nހުށަހެޅުނު މައްސަލަ ވިދިވިދިގެން އިތުރުވެފައިވަނީ 2010 އިން 2013 އަށް ދިޔަ ތިން އަހަރު އެވެ. އަދި ހުށަހެޅުނު މައްސަލަ 2014 އިން 2018 އާއި ހަމަ އަށް ވިދިވިދިގެން ފަސް އަހަރު ދަށްވެފައިވެ ވެސް އެވެ.\nހުށަހެޅި މައްސަލައިގެ 70 ޕަސެންޓް މާލެ ސިޓީގައި!\nދެހާސް އަށް ވަނަ އަހަރުން 2019 ވަނަ އަހަރާއި ހަމައަށް ފުލުހުންނަށް ހުށަހެޅުނު މައްސަލަތަކުގެ 70 ޕަސެންޓް މައްސަލައަކީ މާލެ ސިޓީއަށް ހުށަހެޅިފައިވާ މައްސަލަތަކެވެ. މާލެ ސިޓީގެ ހުށަހެޅުނު މައްސަލަތައް ހުށަހެޅުނު އަވަށްތަކަށް ބަލާއިރު 31 ޕަސެންޓް މައްސަލަ ހުށަހެޅިފައިވަނީ ހެންވޭރަށެވެ. މާފަންނަށް ހުށަހެޅިފައިވަނީ 27 ޕަސެންޓް މައްސަލަ އެވެ. ގަލޮޅު 18 ޕަސެންޓް އަދި މައްޗަންގޮޅި އަށް 14 ޕަސެންޓް މައްސަލަ ހުށަހެޅި އެވެ. އަދި އެންމެ މަދުން މައްސަލަ ހުށަހެޅި އެންމެ ކުށްމަދު ކަމަށް ފާހަކަ ކުރެވިފައިވަނީ ދެ ޕަސެންޓް މައްސަލަ ހުށަހެޅޭ ވިލިމާލެ އާއި ފަސް ޕަސެންޓް މައްސަލަ ހުށަހެޅުނު ހުޅުމާލެ އެވެ.\nއަތޮޅުތެރޭގެ މައްސަލައިގެ 18 ޕަސެންޓް އައްޑޫ ސިޓީއަށް\nހުށަހެޅުނު މައްސަލަތަކުގެ 30 ޕަސެންޓް މައްސަލަ ނިސްބަތްވަނީ އަތޮޅުތަކަށެވެ. ނުވަތަ ރަށް ރަށަށެވެ. އަތޮޅުތަކަށް ހުށަހެޅުނު މައްސަލަތަކުގެ 18 ޕަސެންޓް މައްސަލަ ހުށަހެޅިފައިވަނީ އައްޑޫ ސިޓީ އަށެވެ. އަދި 12 ޕަސެންޓް މައްސަލަ ހުށަހެޅިފައިވަނީ މާލެ އަތޮޅަށެވެ. އަދި ހަތް މައްސަލަ ކުޅުދުއްފުށި ސިޓީ، ހައްދުންމަތި އަދި ހުވަދު އަތޮޅު ދެކުނުބުރި އަށް ހުށަހެޅިފައިވެ އެވެ.\nފުވައްމުލައް ސިޓީ އަދި ހުވަދު އަތޮޅު އުތުރުބުރި އަށް ހުށަހެޅިފައިވަނީ ހަ ޕަސެންޓް މައްސަލައެވެ. އަތޮޅުތަކުގެ ތެރެއިން އެންމެ ކުށްމަދު ތިން އަތޮޅަކީ އަތޮޅުތަކަށް ހުށަހެޅޭ މައްސަލަތަކުގެ 0.7 ޕަސެންޓް މައްސަލަ ހުށަހެޅުނު ވ. އަތޮޅަށް 1.4 ޕަސެންޓް މައްސަލަ ހުށަހެޅުނު ފ. އަތޮޅަށް 1.5 ޕަސެންޓް މައްސަލަ ހުށަހެޅުނު މުލަކު އަތޮޅެވެ. މިއީ ރާއްޖޭގެ އެންމެ އާބާދީ މަދު ތިން އަތޮޅުތަކަން ފާހަގަ ކުރެވެ އެވެ.\nއެއްހާސް މީހަކަށް 44 މައްސަލަ\nދެހާސް އަށް ވަނަ އަހަރުން ފެށިގެން 2019 ވަނަ އަހަރާއި ފުލުހުން އާއްމުކޮށްފައިވާ ކުށުގެ ތަފާސް ހިސާބުތައް ދައްކާގޮތުން އެންމެ ގިނަ މައްސަލަ ހުށެހެޅިފައިވަނީ 2013 ވަނަ އަހަރު އެވެ. އަދި އެންމެ މަދުން މައްސަލަ ހުށަހެޅިފައިވަނީ 2018 ވަނަ އަހަރު އެވެ. އާބާދީގެ 1،000 މީހަކަށް ހުށަހެޅުނު މައްސަލައިގެ އަދަދު އެންމެ ގިނަވެފައިވަނީ 2009 ވަނަ އަހަރު އެވެ. ދެހާސް ނުވަ ވަނަ އަހަރު ހުށަހެޅުނު 19.259 މައްސަލަ އިން އާބާދީގެ 1،000 މީހަކަށް އެ އަހަރު 61.23 މައްސަލަ ހުށަހެޅިފައިވެ އެވެ.\nއަދި އާބާދީގެ 1،000 މީހަކަށް ހުށަހެޅުނު މައްސަލައިގެ އަދަދު އެންމެ މަދުވަފައިވަނީ 2018 ވަނަ އަހަރު އެވެ. އާބާދީގެ 1،000 މީހަކަށް އެ އަހަރު 28.72 މައްސަލަ ހުށަހެޅިފައިވެ އެވެ. މި މުއްދަތުގެ އެވްރެޖް އަހަރަކަށް އާބާދީގެ 1،000 މީހަކަށް 44 މައްސަލަ ހުށަހެޅިފައިވެ އެވެ.\n12 ކުށް: އެންމެ ގިނައީ ކޮން ކުށެއް؟\nފުލުހަށް ހުށަހެޅުނު މައްސަލަތައް ބެހިގެން ގޮސްފައިވަނީ މައިގަނޑު 12 ބާވަތެއްގެ ކުށުގެ މައްޗަށެވެ. އެއީ ވައްކަން، މަސްތުވާތަކެތި ޓްރެފިކް އެކްސިޑެންޓާއި ގެއްލޭތަކެތީގެ މައްސަލަ އަދި މާރާމާރީ އާއި ފޭރުން އަދި މުދަލަށްގެއްލުން ދިނުމާއި މަކަރާހީލަތް ހެދުން އަދި ޖިންސީ މައްސަލަތަކުގެ އިތުރުން ޗެކް ބައުންސިންގެ މައްސަލަތަކާއި ގެވެށިއަނިޔާ އަދި ކައުންޓަފިޓް ފޯޖަރީ އެވެ.\nއަހަރެއްގެ މައްޗައް ހުށަހެޅޭ މައްސަލަތައް ކުށުގެ ބާވަތުން ޕަސެންޓޭޖަކީ ވައްކަން 25 ޕަސެންޓް، މަސްތުވާތަކެތި 14 ޕަސެންޓް ޓްރެފިކް އެކްސިޑެންޓަށް 12 ޕަސެންޓް ގެއްލޭތަކެތީގެ މައްސަލަ 10 ޕަސެންޓް މާރާމާރީ ހަތް ޕަސެންޓް ފޭރުން ހަތަރު ޕަސެންޓް މުދަލަށްގެއްލުން ދިނުން ހަތަރު ޕަސެންޓް މަކަރާހީލަތް ހެދުން ތިން ޕަސެންޓް ޖިންސީ މައްސަލަތައް ތިން ޕަސެންޓް ޗެކް ބައުންސް ދެ ޕަސެންޓް ގެވެށިއަނިޔާ އެއް ޕަސެންޓް އަދި ކައުންޓަފީޓް ފޯޖަރީ އެއް ޕަސެންޓެވެ.\nއަހަރެއްގެ މައްޗައް ހުށަހެޅޭ މައްސަލަތައް ކުށުގެ ބާވަތުން ޕަސެންޓޭޖަކީ ވައްކަން 25 ޕަސެންޓް، މަސްތުވާތަކެތި 14 ޕަސެންޓް ޓްރެފިކް އެކްސިޑެންޓަށް 12 ޕަސެންޓް ގެއްލޭތަކެތީގެ މައްސަލަ 10 ޕަސެންޓް މާރާމާރީ ހަތް ޕަސެންޓް ފޭރުން ހަތަރު ޕަސެންޓް މުދަލަށްގެއްލުން ދިނުން ހަތަރު ޕަސެންޓް މަކަރާޙީލަތް ހެދުން ތިން ޕަސެންޓް ޖިންސީ މައްސަލަތައް ތިން ޕަސެންޓް ޗެކް ބައުންސް ދެ ޕަސެންޓް ގެވެށިއަނިޔާ އެއް ޕަސެންޓް އަދި ކައުންޓަފީޓް ފޯޖަރީ އެއް ޕަސެންޓެވެ.\n2008 ގެ އިންތިހާބު އޮތް އަހަރު ގިނަ މައްސަލަތަކެއް!\nފާއިތުވި 12 އަހަރު ހުށަހެޅުނު މައްސަލަތަކުގެ ތަފާސް ހިސާބަށް ބަލާއިރު ކުށުގެ ބާވަތުން ހަަތަރު ކުށެއްގެ އެންމެ ގިނައިން ހުށަހެޅިފައިވަނީ 2008 ވަނަ އަހަރު އެވެ. ދެހާސް އަށް ވަނަ އަހަރު މާރާމަރީގެ 1،898 މައްސަލަ، މުދަލައްގެއްލުން ދިނުމުގެ 902 މައްސަލަ، ގެއްލޭތަކެތީގެ 2،139 މައްސަލަ އަދި ޓްރެފިކް އެކްސިޑެންޓްގެ 2،563 މައްސަލަ ހުށަހެޅިފައިވެ އެވެ.\nދެހާސް އަށް ވަނަ އަހަރަކީ ރާއްޖޭގައި ޕާޓީ ތަކުން ވާދަކޮށްގެން ބޭއްވުނު ފުރަތަމަ ރިޔާސީ އިންތިހާބު ވެސް ބޭއްވުނު އަހަރެވެ. މި އަހަރު ވެގެންގޮސްފައިވަނީ ހަލަބޮލި އަހަރެއްގެ ގޮތުގަ އެވެ. މި އަހަރު މާރާމާރީ އާއި މުދަލަށް ގެއްލުން ދިނުމުގެ މައްސަލަ އިތުރުވެފައިވަނީ އިންތިޙާބުގެ ވާދަވެރިކަމުގައި ހިނގާގައިވާ ބައެއް ކަންތައްތަކުގެ ސަބަބުން ކަމަށް ބެލެވެ އެވެ.\nއިތުރު ކުށްތަކުގެ ތެރެއިން ޗެކް ބައުންސް ވުމުގެ 601 މައްސަލަ ހުށަހެޅިފައިވަނީ 2009 ވަނަ އަހަރުއެވެ. ދެހާސް ދިހަ ވަނަ އަހަރު ކައުންޓަފިޓް އަދި ފޯޖަރީގެ 166 މައްސަލަ، 2011 ވަނަ އަހަރު ޖިންސީ ކުށުގެ 642 މައްސަލަ އަދި 2012 ވަނަ އަހަރު ފޭރުމުގެ 974 މައްސަލަ ހިމެނެ އެވެ. ފާއިތުވި 12 އަހަރު ހުށަހެޅުނު މައްސަލަތަކުގެ އަދަދު އެންމެ ގިނަ އަހަރުގެ ގޮތުގައި 2013 ވަނަ އަހަރު ވެފައިވަނީ އެ އަހަރަކީ އެ މުއްދަތުގައި އެންމެ ގިނަ ވައްކަމާއި މަސްތުވާތަކެތީގެ މައްސަލަ ހުށަހެޅުނު އަހަރުކަމުގައި ވެފައިވާތީ އެވެ.\nދެހާސް ތޭރަ ވަނަ އަހަރު ވައްކަމުގެ 6،688 މައްސަލަ އަދި މަސްތުވާތަކެތީގެ 3،967 މައްސަލަ ހުށަހެޅިފައިވެ އެވެ. ދެހާސް ފަނަރަ ވަނަ އަހަރަކީ ވެސް ކުށުގެ ބާވަތުން ދެކުށެއް އެންމެ ގިނައިން ހުށަހެޅުނު އަހަރެކެވެ. މި އަހަރު މަކަރާހީލަތް ހެދުމުގެ 744 މައްސަލަ އަދި ގެވެށިއަނިޔާގެ 349 މައްސަލަ ހުށަހެޅިފައިވެ އެވެ.\nދުވާލަކު 60 މައްސަލަ ހުށަހެޅޭ\nފާއިތުވި 12 އަހަރުގެ ތަފާސްހިސާބަށް ބަލާއިރު 2008 ވަނަ އަހަރުން ފެށިގެން 2019 ވަނަ އަހަރު ހުށަހެޅިފައިވާ މައްސަލަތަކުން ދުވާލަކަށް އެންމެ ގިނަ މައްސަލަ ހުށަހެޅިފައިވަނީ 2013 ވަނަ އަހަރު އެވެ. އެ އަހަރު އެވްރެޖްކޮށް ދުވާލަކަށް 60 މައްސަލަ ހުށަހެޅިފައިވެ އެވެ. އަދި އެންމެ މަދުން ދުވާލަކަށް މައްސަލަ ހުށަހެޅިފައިވަނީ 2018 ވަނަ އަހަރުއެވެ. މިއަހަރު އެވްރެޖްކޮށް ދުވާލަކަށް 41 މައްސަލަ ހުށަހެޅިފައިވެ އެވެ. މި މުއްދަތުގައި ދުވާލަކު ގަޑިއެއްގެ އިރަށް އެންމެ ގިނަ މައްސަލް ހުށަހެޅިފައިވަނީ ކޮންމެ ގަޑިއަކަށް ތިން މައްސަލަ ހުށަހެޅުނު 2013 ވަނަ އަހަރުއެވެ. އެހެން ހުރިހާ އަހަރަކު ވެސް އެވްރެޖްކޮށް ގަޑިއަކަށް ދެ މައްސަލަ ހުށަހެޅިފައިވެ އެވެ.\nއެޑިޓަރުގެ ނޯޓް: މި ލިޔުން ލިޔެފައިވާ އާދަމް އިބްރާހިމްއަކީ ހިއުމަން ރިސޯސާސްގެ ދާއިރާއިން މާސްޓާސް ހާސިލްކޮށް، ސިންގަޕޫރުގެ ޕޮލިސް އެކަޑަމީން ސީނިއާ ޕޮލިސް އޮފިސާސް ތަމްރީން ފުރިހަމަކޮށް ތަފާސް ހިސާބު ބޭނުން ކޮށްގެން ދިރާސާކުރުމަށް ސިކްސް ސިގުމާ މެނޭޖްމަންޓް އިންސްޓިއުޓުން ބްލެކް ބެލްޓް ފުރިހަމަކޮށްފައިވާ ދިވެއްސެކެވެ.\nމޯލްޑިވްސް ޕޮލިސް ސާވިސް ވައްކަން ޖިންސީ ގޯނާ + ކުށްކުރުން ޖިންސީ ފުރައްސާރަ


ތިލަދުންމަތީ ދެކުނުބުރީ މަކުނުދޫ ކައުންސިލްގެ އިދާރާ\nހދ މަކުނުދޫ ބިދޭށީންގެ ދަފްތަރާއި ގުޅޭ:\nވަޒީފާ އަދާކުރުމަށް ދިވެހިރާއްޖެއަށް ބިދޭސީން ގެނައުމުގެ ޤަވާޢިދުގެ 24 ވަނަ މާއްދާގެ ދަށުން، އެކުލަވާލެވޭ، "ހދ.މަކުނުދޫ ބިދޭސީންގެ ދަފްތަރު" ގައި، މަކުނުދޫގައި މަސައްކަތްކުރަމުންދާ ބިދޭސީން ދަފްތަރުކުރުމަށް އަންގާ އިޢުލާންކުރަމެވެ. އެކިއެކި މަސައްކަތްތައް ކުރުވުމަށް ގެނެސްފައިވާ ބިދޭސީން ބެލެހެއްޓުމަށް ޒިންމާ ނަންގަވައިގެން ތިއްބެވި ވެރިން، އެ ފަރާތެއްގެ ބެލުމުގެ ދަށުގައިވާ ބިދޭސީން، 15 ނޮވެމްބަރ 2019 ގެ ކުރިން ދަފްތަރުގައި ޖެއްސުމަށް ދަންނަވަމެވެ. 15 ނޮވެމްބަރ 2019 ގެ ފަހުން، މަތީގައި ބަޔާންކުރެވިފައިވާ ގޮތުގެމަތިން ދަފްތަރުނުކޮށް މަކުނުދޫގައި ބިދޭސީން ގެންގުޅޭ ފަރާތްތައް -/500ރ ( ފަސްސަތޭކަ ރުފިޔާ ) އިން ޖޫރިމަނާކުރެވޭނެއެވެ.\nމަކުނުދޫއަށް ބިދޭސީއަކު ގެންނަ ދުވަހުން ފެށިގެން ރަސްމީ ބަންދުނޫން7ދުވަހުގެތެރޭގައި، އެ ބިދޭސީމީހާ ހދ.މަކުނުދޫ ކައުންސިލްގެ ބިދޭސީންގެ ދަފްތަރުގައި ޖެއްސުމަކީ އެ ބިދޭސީއަކާ ޙަވާލުވެގެން ހުންނަ ފަރާތެއްގެ ޒިންމާއެކެވެ. މިގޮތުގެމަތިން، ކަނޑައެޅިފައި އެވާ މުއްދަތުގެތެރޭގައި ބިދޭސީންގެ ދަފްތަރުގައި ނުޖައްސާނަމަ އެ ބިދޭސީއަކާ ޙަވާލުވެގެން ހުންނަ ފަރާތެއް -/500ރ ( ފަސްސަތޭކަ ރުފިޔާ ) އިން ޖޫރިމަނާ ކުރެވޭނެއެވެ.\nބިދޭސީއަކު މަކުނުދޫއިން ފޮނުވާލާނަމަވެސް ކައުންސިލް އިދާރާއިން ހުއްދަ ހޯދަންވާނެއެވެ.\nމި ކަންކަމަށް އެދި ހުށަހަޅާ ފޯމް މަކުނުދޫ ކައުންސިލް އިދާރާއިންނާއި ކައުންސިލްގެ ވެބްސައިޓުން ލިބެންހުންނާނެވާހަކަ ދަންނަވަމެވެ.\n07 ރަބީޢުލްއައްވަލް 1441\n04 ނޮވެމްބަރ 2019\n04 ނޮވެންބަރު 2019\nޕަބްލިޝްކުރި ތާރީޚު: 04 ނޮވެންބަރު 2019\nޕަބްލިޝްކުރި ގަޑި: 1301\nސުންގަޑި: 15 ނޮވެންބަރު 2019 1400


long line masvsrikamah thamreenu vaan hulhuvaalaifi\nލޯންގް ލައިން މަސްވެރިކަމަށް ތަމްރީނުވާން ހުޅުވާލައިފި\nލޯންގް ލައިން މަސްވެރިކަމަށް ތަމްރީން ދިނުމަށް ފިޝަރީޒް މިނިސްޓްރީން ބޭނުންކުރާ ދޯނި. -- ފޮޓޯ: ފިޝަރީޒް\nލޯންގް ލައިން މަސްވެރިކަމުގެ ތަމްރީން ޕްރޮގްރާމުގައި ބައިވެރިވުމުގެ ފިޝަރީޒް މިނިސްޓްރީން ހުޅުވާލައިފި އެވެ.\nފިޝަރީޒް މިނިސްޓްރީން ބުނީ ލޯބޮޑު ކަންނެލީގެ މަސްވެރިކަމަށް ލޭނު އެޅުމުގެ މި ޕްރޮގްރާމުގައި ބައިވެރިވުމުގެ ފުރުސަތު މާޗް އެއްވަނަ ދުވަހުގެ ނިޔަލަށް ހުޅުވާލާފައިވާ ކަމަށެވެ.\nމި ޕްރޮގްރާމުގެ މަގުސަދަކީ ދިވެހި މަސްވެރިކަމުގެ ސިނާއަތުގައި ޒުވާން މަސްވެރިންގެ ހިއްސާ އިތުރުކޮށް، ރާއްޖޭގެ އިގްތިސާދީ ސަރަހައްދުގެ މުއްސަނދިކަން މަސްވެރިންނަށް އިތުރު ނަފާ ހޯދުމުގެ ފުރުސަތު ދިނުމެވެ.\nއެ މިނިސްޓްރީން ބުނި ގޮތުގައި މި ތަމްރީން ޕްރޮގްރާމް ކުރިއަށް ދާނީ ތިއަރީ ސެޝަންތަކަކާއި، އަމަލީ މަސައްކަތްތަކެއްގެ މައްޗަށް ބަހާލެވިގެން ކަމަށެވެ. މި ތަމްރީން ޕްރޮގްރާމުގެ އަމަލީ މަސައްކަތްކުރިއަށް ދަނީ ލޭނު އެޅުމަށް ހާއްސަކޮށްފައިވާ އުޅަނދެއްގައި ކަމަށް އެ މިނިސްޓްރީން ބުންޏެވެ.\nލޯންގް ލެއިން މަސްވެރިކަމުގެ ތަމްރީން ދެނީ\n"މި ތަމްރީނު ޕްރޮގްރާމްގެ މައިގަނޑު މަޤްސަދަކީ މަސްވެރިންނަށް ލޭނު މަސްވެރިކަމުގެ ޢަމަލީ ތަޖްރިބާ ފޯރުކޮށްދީ ރާއްޖޭގައި ލޯބޮޑު ކަންނެއްޔަށް އަމާޒުކޮށްގެން ކުރެވޭ ލޭނު މަސްވެރިކަމަށް ދިވެހި ޒުވާން މަސްވެރިންނަށް ފުރުސަތު ހޯދައި ދިނުމެވެ. އަދި ލޭނު އެޅުމަށް ބޭނުން ކުރާ އާލަތްތަކަށާއި، ލޭނު މަސްވެރިކަމަށް އަހުލުވެރިކުރުވުމެވެ،" ފިޝަރީޒް މިނިސްޓްރީން ބުންޏެވެ.\nރާއްޖޭގެ އިގްތިސާދީ ސަރަހައްދުގެ 100 މޭލު ބޭރުގައި ކުރާ މި މަސްވެރިކަމުގެ ތަމްރީން ޕްރޮގްރާމެއް މީގެ ކުރިން ވެސް ފިޝަރީޒް މިނިސްޓްރީން ކުރިއަށް ގެންދިޔަ އެވެ.\nވެލިގާގެ ވައިބާ ގުރޫޕަށް ވަދެެގެން އިނާމުތައް


Islam dheena fushuaraa evves kamakah jaagaeh nudheynan: Gateway School | Mihaaru\nލާލޭ ސްކޫލް ހިންގި އިމާރާތް: މި އިމާރާތުގައި ދެން ހިންގާނީ ގޭޓްވޭ އިންޓަނޭޝަނަލް ސްކޫލް.\nއިސްލާމް ދީނާ ފުށުއަރާ އެއްވެސް ކަމަކަށް ޖާގައެއް ނުދޭނަން: ގޭޓްވޭ ސްކޫލް\n05 ޖެނުއަރީ 2017 - 22:46 25 comments\nގޭޓްވޭ ސްކޫލުގެ ގްރޭޑް ތިނެއްގެ ދަރިވަރުންނަށް ބެހި ސޯޝަލް ސްޓަޑީޒް ފޮތުގެ ގަނޑެއްގައި ކްރިސްޓިއަން ޗާޗުތަކެއްގެ ފޮޓޯ ހުރި މައްސަލައެއް ފެންމަތިވުމާ އެކު، އެޑިއުކޭޝަން މިނިސްޓްރީން ވަނީ އެ ފޮތްތައް ނަގަން އަންގައިފަ އެވެ. އެޑިއުކޭޝަން މިނިސްޓްރީގެ ސްޓޭޓް މިނިސްޓަރު އަހުމަދު ޝަފީއު އިއްޔެ ވިދާޅުވީ ފޮތްތައް ނަގަން އެންގީ، އެ ފޮތްތައް ފާސް ނުކޮށް ދަރިވަރުންނަށް ބަހާފައިވާތީ ކަަމަށެވެ.\nއެކަމާ ގުޅިގެން "މިހާރު"އާ ވާހަކަ ދައްކަވަމުން އެ ސްކޫލުގެ ޕްރިންސިޕަލް މުހައްމަދު ރަޝީދު ވިދާޅުވީ ދަރިވަރުންނަށް ފޮތްތައް ބަހަން ވާނީ ނެޝަނަލް އިންސްޓިޓުޓް އޮފް އެޑިއުކޭޝަން (އެންއައިއީ) އިން ފާސްކޮށްގެން ކަމަށް މިނިސްޓްރީން އަންގާފައި ނުވާ ކަމަށެވެ. ނަމަވެސް، ސްކޫލުގެ ކަރިކިއުލަމް ހުށަހެޅުމަށް މިދިޔަ ނޮވެމްބަރު މަހު އަންގާފައިވާ ކަމަށާއި މިނިސްޓްރީން ސްކޫލުގެ ރަޖިސްޓްރީ ހައްދައި ދިނީ ވެސް ކަރިކިއުލަމް ހުށަހެޅުމުން ކަމަށް އޭނާ ވިދާޅުވި އެވެ.\nމުހައްމަދު ވިދާޅުވީ ގޭޓްވޭ ސްކޫލުގެ ކަރިކިއުލަމް މިނިސްޓްރީ އަށް ހުށަހެޅުމުން ފޮތްތަކާ ގުޅޭ އެއްވެސް ވާހަކައެއް ނުދައްކާ ކަމަށެވެ.\n"އެގްރިމެންޓުގައި ވެސް މި އައީ ކަރިކިއުލަމްގެ ވާހަކަ. ނޮވެމްބަރު މަހުގެ ތެރޭގައި އެ އެއްޗެހި ވާނީ ހުށަހަޅާފައި. ނަމަވެސް އިއްޔެ އެންއައިއީ އަށް ވާނީ ހުރިހާ ގްރޭޑެއްގެ ފޮތްބައި ފޮނުވާފައި. އޭރުން ކަށަވަރު ކުރެވޭނެ ނޫންތޯ އިތުރު ދިމާލެއްގައި މައްސަލައެއް ނޫޅޭކަން،" މުހައްމަދު ވިދާޅުވި އެވެ.\nއޭނާ ވިދާޅުވީ ދިރާސީ އާ އަހަރުގެ ކިޔެވުން އަންނަ އާދިއްތަ ދުވަހު ފަށަން ހަމަޖައްސާފައިވާތީ، ސޯޝަލް ސްޓަޑީޒް މާއްދާގެ ފޮތްތައް ވަކިން ޗާޕުކޮށްގެން ރާއްޖެ ގެންނާނެ ވަގުތު ދެން ނެތް ކަމަށެވެ. އެހެންވެ، މައްސަލަ ޖެހުނު ގަނޑުތައް ފޮތުން އުނިކޮށް، އެ ފޮތަށް ބަދަލުތަކެއް ގެންނަން ނިންމާފައިވާ ކަމަށާއި ދަރިވަރުންނަށް އެ ފޮތް އަނބުރާ ދޭނީ އިސްލާހުކުރުމަށް ފަހު ކަމަށް އޭނާ ވިދާޅުވި އެވެ.\n"ބެލެނިވެރިންނަށާއި ދަރިވަރުންނަށް ވެސް އަޅުގަނޑު ޔަގީންކޮށް ދޭ ކަމަކީ، ދަރިވަރުންނާ ހިސާބަކަށް އެ އެއްޗިއްސެއް ނުފޯރާނޭ އެއްވެސް ކަހަލަ ނުރަނގަޅު އަަސަރުތަކެއް ހުރި އެއްވެސް ގޮތަކަށް،" މުހައްމަދު ވިދާޅުވި އެވެ.\nގޭޓްވޭ ސްކޫލުން ދަރިވަރުންނަށް ފޮތްތައް ބަހަން ފަށާފައި ވަނީ މިދިޔަ އަންގާރަދުވަހުގެ ހަވީރުގަ އެވެ. މުހައްމަދު ވިދާޅުވީ ސޯޝަލް ސްޓަޑީޒް ފޮތުގައި މައްސަލައެއް އުޅޭ ކަމުގެ މައުލޫމާތު އެ ރޭ 7:00 ހާއިރު ލިބުމާ އެކު، އެ ފޮތް ބެހުން ހުއްޓައިލި ކަމަށެވެ.\n"އޭރު 28 ދަރިވަރަކަށް ފޮތް ބެހިފައި ހުންނާނީ. އެހެންވެ، ބެލެނިވެރިންނަށް އެންގިން ރަނގަޅު ފޮތް އަޅުގަނޑުމެން ހަވާލު ކުރާނަމޭ. ދެން އިއްޔެގެ ހަވީރުގެ ނިޔަލަށް ދަރިވަރުންގެ އަތުން ފޮތްތައް ނަގައިފިން،" މުހައްމަދު ވިދާޅުވި އެވެ.\nއޭނާ ވިދާޅުވީ ރާއްޖޭގައި އިންޓަނޭޝަނަލް ކަރިކިއުލަމްގެ ގޮތުގައި ބަލަނީ އިނގިރޭސި ވިލާތުގެ ކަރިކިއުލަމް ކަމަށާއި ނަމަވެސް ރާއްޖެ އަށް އެ ފޮތްތައް ގެންނައިރު، ބަދަލުތަކެއް ގެންނަން ޖެހޭ ކަމަށެވެ. ސޯޝަލް ސްޓަޑީޒް ފޮތުގައި މައްސަލަ ދިމާވީ އެ ސްކޫލުން ވެސް ބަލަންޖެހޭ ވަރަށް ކަންތައްތައް ބެލިފައި ނެތުމުން ކަމަށާއި އެ ގޮތަށް ދިމާވީ އެކަށީގެންވާ ވަގުތު ނުލިބުމުން ކަމަށް އޭނާ ވިދާޅުވި އެވެ.\n"އެ ކަމަށް ބެލެނިވެރިންނާއި ރައްޔިތުންގެ ކިބައިން މާފަށް އެދެން. އިސްލާމީ ތާރީހާއި އާދަކާދައާ ފުށުއަރާ އެއްވެސް ކަމަކަށް ފުރުސަތު ނުދޭނެ ކަމުގެ ޔަގީންކަން އަޅުގަނޑުމެން އަރުވަން،" މުހައްމަދު ވިދާޅުވި އެވެ.\nދިރާސީ އާ އަހަރުގެ ކިޔެވުން އަންނަ އާދިއްތަދުވަހު ފަށާއިރު، ޓީޗަރުންނާއި ވަސީލަތްތައް ވެސް ހަމަވެފައިވާ ކަމަށް ގޭޓްވޭ ސްކޫލުން ބުންޏެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ލާލޭ ޔޫތު އިންޓަނޭޝަނަލް ސްކޫލް ހުޅުމާލެ ގޭޓްވޭ އިންޓަނޭޝަނަލް ސްކޫލް


Inter Office Billiard mubaaraay fashaifi\n11 އޯގަސްޓު 20150ކޮމެންޓް\nއިންޓަ އޮފީސް ބިލިއާޑް މުބާރާތް ފަށައިފި\nރާއްޖޭގެ ޕޫލް ބިލިއާޑް އެސޯސިސއޭޝަން (އެމްޕީބީއޭ) އިން އިންތިޒާމްކޮށްގެން ބާއްވާ އިންޓަ އޮފީސް ބިލިއާޑް މުބާރާތް ފަށައިފިއެވެ.\nއެމްޕީބީއޭ ކްލަބު ހައުސްގައި ރޭ ފެށި މި މުބާރާތުގައި ޖުމްލަ 18 މެޗެއް ވަނީ ކުޅެފައެވެ. ރޭ ކުރިއަށް ގެންގޮސްފައިވަނީ ސިންގަލްސް އިވެންޓުތަކުގެ މެޗުތަކެވެ.\nއިންޓަ އޮފީސް ބިލިއާޑް މުބާރާތް ކުރިއަށް ގެންދަން ހަމަޖެހިފައިވަނީ ބައިވެރި 10 އޮފީސް ޓީމް ދެ ގްރޫޕަކަށް ބަހާލައިގެންނެވެ. ކޮންމެ ގްރޫޕެއްގައި ޖުމްލަ ފަސް ޓީމް ހިމެނޭއިރު، ފުރަތަމަ ގްރޫޕުގައި ހިމެނެނީ ސްޓެލްކޯ އާއި ޓީއެމްއޭ އާއި ރައީސް އޮފީސް ޓީމުގެ އިތުރުން އެމްޕީއެލް އަދި އެމްއެންޑީއެފް އެވެ.\nގްރޫޕު ބީގައި ހިމެނެނީ ޕީއެސްއެމް އާއި އިމިގްރޭޝަނާއި އެމްޑަބްލިޔުއެސްސީގެ އިތުރުން ދިރާގު އަދި ކަސްޓަމްސް ޓީމެވެ.\nމި މުބާރާތުގައި ވާދަކުރާ އެމްއެންޑީއެފް ޓީމުގެ އަހްމަދު ޝުޖާއު އަތުން 4-0 ފްރޭމުން އެމްޕީއެލް ޓީމުގެ އަބްދުﷲ އަފީފް ރޭ މޮޅެއް ހޯދިއިރު، ޓީއެމްއޭގެ އަބްދުލް ސަލާމް އަތުން އެމްޑަބްލިޔުއެސްސީގެ ގިޔާސް އަފްރާހް ވަނީ 4-0 ފްރޭމުން މޮޅެއް ހޯދާފައެވެ.\nއިމިގްރޭޝަނުގެ އަހްމަދު ވާސިފް އާ ވާދަކޮށް ޓީއެމްއޭގެ އިސްމާއިލް ޝިޔާމް ރޭ 3-4 ފްރޭމް އިން މޮޅެއް ހޯދިއިރު އެމްޑަބްލިޔުއެސްސީގެ އިބްރާހިމް ވަހީދު އަތުން އެމްޕީއެލްގެ މޫސާ ސާމިއު ވަނީ ހަތަރު ފްރޭމުން މޮޅުވެފައެވެ.\nއެމްޑަބްލިޔުއެސްސީގެ އާސިފް މުހައްމަދާ ވާދަކޮށް 2-4 ފްރޭމުން އާދަމް މަހުދީ މޮޅެއް ހޯދިއިރު އިމިގްރޭޝަން ޓީމުގެ އަހްމަދު އާމިރު އަތުން ދިރާގު ޓީމުގެ އަހްމަދު ފިރާޒް ވަނީ 3-4 ފްރޭމުން މޮޅުވެފައެވެ. އަދި އިމިގްރޭޝަނުގެ މުހައްމަދު ޒަކީ އަތުން 4-0 ފްރޭމުން އެމްޕީއެލްގެ ސާލިމް އަދުނާން މޮޅެއް ހޯދިއިރު، ސީއާރްސީގެ ހަސަން ޒިޔާއު އަތުން އެމްއެންޑީއެފްގެ ޞައްފާން ޝާކިރު ވަނީ 4-0 ފްރޭމުން މޮޅެއް ހޯދާފައެވެ.\nމި މުބާރާތުގެ ތެރެއިން -- އެމްޕީބީއޭ\nއިމިގްރޭޝަނުގެ މުހައްމަދު ޝިފާއު އަތުން 4-3 ފްރޭމުން އެމްޕީއެލްގެ އައުޒަމް މުހައްމަދު މޮޅެއް ހޯދިއިރު، ޕީއެސްއެމްގެ އަހްމަދު މުއިއްޒު އަތުން ސީއާރްސީގެ ޔޫސުފް ޒުބޭރު ވަނީ 1-4 ފްރޭމުން މޮޅެއް ހޯދާފައެވެ. އަދި ރައީސް އޮފީހުގެ މުހައްމަދު ޝަރީފް އަތުން 4-0 ފްރޭމުން ސްޓެލްކޯގެ އަހްމަދު ރަޒްމީ މޮޅެއް ހޯދިއިރު އެމްޑަބްލިޔުއެސްސީގެ އަހްމަދު ޒާއިރު އަތުން ސްޓެލްކޯގެ އަހްމަދު ރަޝީދު ވަނީ4ފްރޭމުން މޮޅެއް ހޯދާފައެވެ.\nމުބާރާތުގައި ރޭ ދިރާގު ޓީމުގެ ހަސަން އާމިރު އަތުން 3-4 ފްރޭމުން އެމްއެންޑީއެފްގެ މުހައްމަދު ފަރީމް މޮޅެއް ހޯދިއިރު އައިއެމްއެމްޖީގެ އަލީ ނަވާއު އަތުން ޓީއެމްއޭގެ މަނީޝް މިޝްރާ ވަނީ 1-4 ފްރޭމުން މޮޅެއް ހޯދާފައެވެ. އަދި ސްޓެލްކޯގެ މުހައްމަދު އަރުޝަދު އަތުން އެމްއެންޑީއެފްގެ އިބްރާހިމް ރަޝީދު ވަނީ 1-4 ފްރޭމުން މޮޅުވެފައެވެ.\nސްޓެލްކޯގެ މޫސާ ޖަމީލް އަތުން ހަތަރު ފްރޭމުން ދިރާގުގެ އަޝްހަރު ތައުފީގް މޮޅެއް ހޯދިއިރު އެމްޑަބްލިޔުއެސްސީގެ އަބްދުﷲ މުހައްމަދު އަތުން ޕީއެސްއެމްގެ އަލީ ޝަފާއު ވަނީ 3-4 ފްރޭމުން މޮޅުވެފައެވެ. އަދި ސްޓެލްކޯގެ ހަސަން ޒަނީން އަތުން ސީއާރްސީގެ ހާމިދު ފައިސަލް ވަނީ 1-4 ފްރޭމުން މޮޅުވެފައެވެ.


Buruga elhee baalaakah noon: Shifa\nބުރުގާ އެޅީ ބާލާކަށް ނޫން: ޝިފާ\n03 ޖުލައި 2021 - 18:07:42\nދިވެހި ޓިކްޓޮކް ތަރީންގެ ތެރެއިން މަރިޔަމް ޝިފާގެ ނަމަކީ އާ ނަމަކަށް ނުވާނެއެވެ. ޝިފާ ކުރާ ކޮންމެ ކަމަކަށް ބުނެލާ ކޮންމެ ބަހަކަށް އަބަދުވެސް އެތައް ބަޔަކު ތިބެނީ ބަލަ ބަލައެވެ.\nމިއަދު ޝިފާގެ ވާހަކަތައް އަނެއްކާ ވެސް މީޑިއާގައި ގަދަވެފައިވަނީ ޝިފާގެ ހަޔާތަށް ގެނައި ބޮޑު ބަދަލަކުންނެވެ. މުޅިން އައު ފެށުމަކުން ފަށައި ޝިފާ ބުރުގާ އެޅި ހިސާބުންނެވެ. މިކަން ޝިފާ ހާމަކޮށްފައިވަނީ އޭނާ އިންސްޓަގްރާމް ސްޓޯރީންނެވެ.\nޝިފާ ބުރުގާ އެޅި ހަބަރާއެކު ގިނަ ބަޔަކު ޝިފާއަށް ތައުރީފްކުރިއިރު، ގިނަ ބަޔަކު ވަނީ އޭނާ ބުރުގާ އަޅައިގެން އުޅުމަށްފަހު އަމިއްލައަށް ބުރުގާ ބާލައިގެން އުޅުމަށް ފަހު އަނެއްކާ ވެސް ބުރުގާ އެޅުމުން ފާޑުތަކެއް ވެސް ކިޔާފައެވެ.\nސީއެންއެމްއަށް ދިން އިންޓަވިއުއެއްގައި ޝިފާ ބުނީ ފުރަތަމަ ބުރުގާ އެޅިއިރު ވަރަށް ކުޑަ ކަމަށާއި އޭރު އުމުރުން ވާނީ ދިހަ ވަރަކަށް އަހަރު ކަމަށެވެ. އަދި އޭރު ބުރުގާ ބޭލީ އެއްވެސް ބައްޔެއްގެ ސަބަބުން ނޫން ކަމަށާއި އަމިއްލައަށް ބޭނުންވުމުގެ ސަބަބުން ކަމަށެވެ.\n"ބައްޔެއް ވެސް ނުވޭ. އަމިއްލައަށް ބޭނުންވެގެން ބޭލީ ދިރިއުޅުމުގެ ހާލަތު ހުރި ގޮތުން އޭރު" ޝިފާ ބުންޏެވެ.\nޝިފާ ބުނީ އަލުން ބުރުގާ އަޅަން ވިސްނާ ތާ ވަރަށް ދުވަސް ވެއްޖެ ކަމަށާއި އެއީ ޝިފާގެ މަންމަ ވެސް ވަރަށް ބޭނުންވާ ކަމެއް ކަމަށެވެ. އަދި ބުރުގާ އަޅައިގެން އުޅުނު ނަމަވެސް ޝިފާ ކުރާ ކަންތައް ޝިފާއަށް ކުރެވޭނެ ކަމަށް މަންމަ ބުނި ކަމަށާއި މިއީ މަންމަ އަށް ވީ ޕްރޮމިސްއަށްޓަކައި، ޝިފާ މަންމަ އަށް ކޮށްދިން ކަމެއް ކަމަށް ޝިފާ ފާހަގަކުރިއެވެ.\nޝިފާ ބުނީ މަންމަ ކިޔައިގެން ކުރި ކަމެއް ނަމަވެސް މިއީ ޝިފާ އަމިއްލައަށް ވެސް ވަރަށް ބޭނުން ވެގެން ކުރި ކަމެއް ކަމަށެވެ. އަދި ޝިފާ ބުރުގާ ބާލަން ބުރުގާ ނާޅާނެ ކަމަށް ވެސް ޝިފާ ބުންޏެވެ.\nއިންސްޓަގްރާމްގައި ހުރި ބުރުގާ ނާޅާ ފޮޓޯތަކާއި ޓިކްޓޮކްތަކާ ގުޅޭ ގޮތުން ސުވާލު ކުރުމުން ޝިފާ ބުނީ އެ ބުރުގާ ނާޅާ ހުރި ފޮޓޯތަކާ ވީޑިއޯތައް ޝިފާ ހައިޑް ކުރާނެ ކޮށް މުޅިން އައު ފެށުމަކުން ފަށާނެ ކަަމަށެވެ.\nޝިފާ ބުރުގާ އެޅުމާއެކު ދެން ގިނަ ބަޔަކު ކުރި ސުވާލަކީ ފިލްމީ ކެރިއަރުން ޝިފާ ދުރަށް ގޮސްދާނެތޯ ކުރާ ސުވާލެވެ.\nމި ސުވާލަށް ޖަވާބު ދެމުން ޝިފާ ބުނީ ބުރުގާ އަޅައިގެން ފިލްމީ ދާއިރާގައި އުޅެން ހުރަސްތަކެއް ހުންނަ ކަމަށާއި ބުރުގާ އަޅާ ކުދިންނަށް ގިނަ ފުރުސަތުތަކެއް ނުލިބޭ ކަމަށް ގަބޫލުކުރާ ކަމަށެވެ. ނަމަވެސް ބުރުގާ އަޅައިގެން ދާއިރާގައި ކުރިއަށްދާން މާ ހިތްހަމަޖެހޭ ކަން ފާހަގަކޮށް ޝިފާ ބުނީ ދާއިރާގައި ކުރިއަށް ދާނެ ކަމަށާއި ވަޒީފާގައި އުޅެމުން ވެސް ފިލްމީ ދާއިރާއިން ފުރުސަތު ލިބޭ ވަރަކުން ފެންނާނެ ކަމަށެވެ.


Gan international airport upgrade kurumuge masakkah anna aharu fashanee - AO News\nއައްޑޫސިޓީގެ ގަން އިންޓަނޭޝަނަލް އެއަޕޯޓު އަޕްގްރޭޑު ކުރުމުގެ މަޝްރޫއު އަންނަ އަހަރު ފެށުމަށް އަންނަ އަހަރަށް ލަފާކުރާ ދައުލަތުގެ ބަޖެޓްގައި ހިމަނައިފިއެވެ.\nއަންނަ އަހަރަށް ލަފާކުރާ ދައުލަތުގެ ބަޖެޓް ރައްޔިތުންގެ މަޖިލީހަށް ހުށަހަޅުއްވާ ދެއްވަމުން ފިނޭންސް މިނިސްޓަރު އިބްރާހިމް އަމީރު ވިދާޅުވީ ސަރުކާރުގެ ސަރަހައްދީ ތަރައްޤީގެ ތަސައްވުރުގެ ތެރެއިން އައްޑޫ އިންޓަނޭޝަނަލް އެއާޕޯޓާއި ހދ. ހަނިމާދޫ އިންޓަރ ނޭޝަނަލް އެއަރޕޯޓް އަޕްގްރޭޑު ކުރުމުގެ މަޝްރޫއުތައް ފެށުމަށް 2021 ވަނަ އަހަރުގެ ބަޖެޓުގައި ހިމެނިފައިވާ ކަމަށެވެ.\nމިނިސްޓަރު ވިދާޅުވީ ރާއްޖޭގެ އުތުރާއި ދެކުނުގައި، ފެންވަރު ރަނގަޅު އެއަރޕޯޓްތަކެއް ގާއިމު ވެގެންދިއުމަކީ އުތުރާ ދެކުނުގެ ފަތުރުވެރިކަމުގެ ސިނާއަތް އިތުރަށް ފުޅާވެ، އިޤްތިސާދީ ހަރަކާތްތައް އިތުރުވެ، ވަޒީފާގެ ފުރުޞަތުތައް އެ ސަރަހައްދުތަކުގައި ތަނަވަސްވެގެން ދާނެ ކަމަށެވެ.\nމީގެ ކުރިން ގަން އިންޓަނޭޝަނަލް އެއާޕޯޓް ތަރައްގީކޮށް ނިންމާފައި ވަނީ 2016 ވަނަ އަހަރު އެވެ. އެ މަޝްރޫއު ދަށުން ރަންވޭ 3،400 މީޓަރު (ގާތްގަނޑަކަށް 11154 ފޫޓު) ދިގުކޮށް، 60 މީޓަރަށް (ގާތްގަނޑަކަށް 196.85 ފޫޓު) ފުޅާ ކޮށްފައިވެ އެވެ.\nއައްޑޫ އިންޓަނޭޝަނަލް އެއަރޕޯޓުގެ ކޮންޕެނީގެ މެނޭޖިން ޑިރެކްޓަރ ގައިސް ނަސީރު މިދިޔަ މަހު ވިދާޅުވެފައިވަނީ 2016 ވަނަ އަހަރު ވެސް އެއަރޕޯޓު ތަރައްގީ ކޮށްފައިވަނީ ބޮޑު ލޯނަކާއެކުގައި ކަމަށާއި ލޯނު ނަގައިގެން ތަރައްގީ ކުރުމުގެ މަސައްކަތް ކުރުމުގައި އާމްދަނީ އިތުރުވާނެހެން މަސައްކަތް ކުރުމަށް ވިސްނާ ކަމަށެވެ.\nތަރައްގީގެ ޕްލޭންގައި ކަންކަމާ ގުޅޭ ގޮތުން ގައިސް ވިދާޅުވެފައިވަނީ މިހާރު ބޭނުން ކުރާ ޓަރމިނަލް ހަމައެކަނި އިންޓަނޭޝަނަލް ޕަސެންޖަރސްއަށް ޚާއްސަ ކުރުމަށްފަހު އިތުރު ޑޮމެސްޓިކް ޓަރމިނަލްއެއް އެޅުމަށް ޕްލޭންގައި ހަމަޖެހިފައިވާ ކަމަށެވެ. މީގެ އިތުރުން އައު ޓަވަރެއް ގާއިމް ކޮށް، ފަޔާ ސްޓޭޝަން ވެސް އައު އިމާރާތަކަށް ބަދަލުކުރުން ވެސް އަޕްގްރޭޑް ކުރުމުގެ މަސައްކަތުގައި ހިމެނިފައިވާ ކަމަށެވެ.\nއައްޑޫ އިންޓަނޭޝަނަލް އެއަރޕޯޓު ކުންފުނިން އެއާޕޯޓު ތަރައްގީ ކުރުމަށް ހަވާލުވެފައި ވަނީ މިއަހަރުގެ ޖެނުއަރީ މަހުގެ ތެރޭގައެވެ.\nމޯލްޑިވިއަން އިން ގަމަށް ކުރާ ދަތުރުތަކަށް ޚާއްސަ ފެއާއެއް


Madhamage kurin boat ah aruva plastic ethere kureveyne\nމާދަމާގެ ކުރިން ބޯޓަށް އަރުވާ ޕްލާސްޓިކް އެތެރެކުރެވޭނެ\nމޯލްޑިވިއަންގެ ފްލައިޓަކުން މުދާ ބާލަނީ\nސިންގަލް ޔޫސް ޕްލާސްޓިކްގެ ގޮތުގައި ބޭނުންކުރާ ބައެއް ބާވަތްތަކުގެ ތެރެއިން އެތެރެކުރުން މަނާކުރާ ތަކެތި މާދަމާގެ ކުރިން ބޯޓަށް އަރުވައިފި ނަމަ ރާއްޖެ އެތެރެކުރެވޭނެ ކަމަށް ކަސްޓަމްސް އިން ބުނެފި އެވެ.\nކަސްޓަމްސް އިން މިއަދު ބުނީ ސަރުކާރުން އެތެރެކުރުން މަނާކުރާ ތަކެތީގެ ތެރެއިން މާދަމާގެ ފަހުން އަންނަ މުދަލުގެ ބިލް އޮފް ލެޑިން ނުވަތަ އެއާވޭ ބިލްގައި ޖޫން އެކެއްގެ ކުރީ ތާރީހެއް ވާނަމަ އެ މުދާ އެތެރެކުރުމަށް ހުއްދަ ދޭނެ ކަމަށެވެ.\nމިގޮތަށް އަމަލުކުރަން ކަސްޓަމްސް އިން ނިންމާފައިވަނީ ދުނިޔެއަށް ކުރިމަތިވެފައިވާ ކޮވިޑް-19ގެ ބަލިމަޑުކަމުގެ ސަބަބުން އެއް ގައުމުން އަނެއް ގައުމަށް މުދާ އުފުލުމުގައި ގިނަ ދަތިތަކެއް ހުރުމާއެކު ވިޔަފާރިތަކަށް ލިބޭ ގެއްލުން ކުޑަކުރުމުގެ ގޮތުންނެވެ.\nމާދަމާއިން ފެށިގެން ނުވަ ބާވަތެއް ރާއްޖެ އެތެރެކުރުން މަނާ ކުރުމަށް ރައީސް އިބްރާހިމް މުހައްމަދު ސޯލިހު ވަނީ ކަނޑައަޅުއްވާފަ އެވެ. ނަމަވެސް ކޮވިޑްގެ ހާލަތާއި ގުޅިގެން އެތެރެކުރުން މަނާކުރަން ހަމަޖެހިފައިވާ ތަކެއްޗަށް ބަދަލުތަކެއް ގެނައުމަށް ސަރުކާރުން ވަނީ ނިންމާފަ އެވެ. އެތަކެތީގެ ތަފްސީލް މިއަދު ދޭނެ ކަމަށް ބުނެފައިވެ އެވެ.\nމިހާރު ކަނޑައަޅާފައިވާ ގޮތުންނަމަ ސުޕާރީ ޕެކެޓާއި، ޕްލާސްޓިކް ހޮޅި، އޫ، ސަމުސާ، ފެންބޯ ކުދި ފުޅިއާއި ޖޫސްޕެކެޓް ފަދަ ތަކެތި އެތެރެކުރުން މަނާކުރާ ގޮތަށް ވަނީ ހަމަޖެހިފަ އެވެ.\nރައީސް އޮފީސް މޯލްޑިވްސް ކަސްޓަމްސް ސާވިސް ތިމާވެށި + ކޮވިޑް-19\nކުނި ބަންދު ކުރާ ކޮތަޅުން ޑިއުޓީ ކަނޑާލަނީ\nޔޫއޭއީގެ ނެޓް ޒީރޯ އަމާޒަށް ރައީސް މަރުހަބާ ވިދާޅުވެއްޖެ


Net Ball: Badhahi Cup ge Final ge dhevana Jaaga Hulhudhoo Youth Hoadhaifi\nby vomadmin November 18, 2020\nމިހާރު މީދޫގައި ކުރިއަށްދާ އެމްއީސީ ބަދަހިކަޕް ނެޓްބޯލް މުބާރާތުގެ ފައިނަލްގެ ދެ ވަނަ ޖާގަ ހުޅުދޫ ޔޫތު ކަށަވަރު ކޮށްފިއެވެ.\nހުޅުދޫ ޔޫތު ފައިނަލުގެ ދެ ވަނަ ޖާގަ ކަށަވަރު ކުރީ މުބާރަތުގެ ދެ ވަނަ ސެމީފައިނަލް މެޗްގައި ރޭ މިފްކޯއާއި ބައްދަލުކޮށް 31 ޕޮޓު 27 ޕޮޓުން މެޗް ކާމިޔާބު ކޮށްގެން ނެވެ. މި މެޗުގެ މޮޅު ކުޅުންތެރިއަކަށް ހޮވުނީ ހުޅުދޫ ޔޫތުގެ އަމީޝާއެވެ.\nމިމުބާރާތުގެ ފައިނަލްގައި ހުޅުދޫ ޔޫތާ ބައްދަލުކުރާނީ ސެމީފައިނަލްގެ ފުރަތަމަމެޗްގައި ރޭ ޓީމް ހުދުހުދު 34 ޕޮޓު 27 ޕޮޓުން ބަލިކޮށްފައިވާ ހުޅުމީދޫ ޕޮލިސްޓީމެވެ.\nހުޅުދޫ ޔޫތާއި ޕޮލިސް ބައްދަލުކުރާ ވާދަވެރި އަދި ފޯރިގަދަވާނެކަމަށްބެލެވޭ މިމުބާރާތުގެ ފައިނަލް މެޗް ކުޅުމަށް ހަމަޖެހިފައި ވަނީ މާދަމާރޭ މީދޫ ކުޅިވަރުއެރީނާގެ ނެޓްބޯޅަ ކޯޓްގައެވެ..\nމިމުބާރާތުގައި ބައިވެރިވި ޓީމްތަކަށް ރާއްޖޭގެ އެކިސަރަހައްދުތަކުގެ މޮޅެތި ނެޓްބޯޅަ ކުޅުންތެރީން ކުޅެފައިވާއިރު އެއްޓީމަކަށް އަތޮޅުން ބޭރުގެ އެންމެ ގިނަ ކުޅުންތެރީން ކުޅުންތެރީން ކުޅެމުންދަނީ ޕޮލިސްޓީމަށެވެ. އަދި އެޓީމަށް ކުޅެމުންއަންނަ ރަށުން ބޭރުގެ ( ފުވައްމުލަކު ) ކުޅުންތެރީންގެ ފަރާތުން ތަފާތު މޮޅުކުޅުމެއް ފެނިގެންގޮސްފައިވެއެވެ.\nހުޅުދޫ ޔޫތާއި ޕޮލިސްޓީމު ފައިނަލްގައި ވާދަކުރާއިރު މިދެޓީމަކީ ދެގްރޫޕްގައި ހިމެނިގެން ފައިނަލަށް ހޮވުނު ދެޓީމް ކަމަށްވާތީ މިދެޓީމް މިމުބާރާތުގައި މީގެކުރީން ބައްދަލުކޮށްފައެއްނުވެއެވެ.


މުޣަލް އެމްޕަޔަރ-4 | Sandhaanu\nhttps://sandhaanu.today/12373/ އާއި ގުޅޭ..\nއަކްބަރު ރަސްގެފާނުގެ ރަސްކަން:\nއަކްބަރގެ ވެރިކަން 1556 އިން 1605 އަށް ދެމިގެންދިޔައެވެ. އެހެނަސް ރަސްކަން ފެށިގެންދިޔައީ އުނދަގޫ މަޝްރަހެއްގައެވެ. ސޫރް ރަސްކަމުގައި ހިންދޫ ޖެނެރަލްއެއްގެ މަގާމުގައިހުރި ހެމޫގެ ދުއްތުރާތައް ދިއްލީއާއި އާގްރާއަށް އޮތީ ކުރިމަތިލާންޖެހިފައެވެ. ޢަދިލް ޝާހްއާއި މުޣަލްގެ ގަވަރނަރުން އުތުރު އިންޑިއާގެ ސަރަޙައްދުތަކުން ބޭރުކުރަމުން ގެންދިޔައެވެ. އަކްބަރު ރަސްގެފާނުގެ ބާރުގެ ދަށުގައިއޮތީ ފަންޖާބުގެ ވަރަށްކުޑަ ސަރަހައްދެކެވެ. އެ ސަރަހަޢްދުވެސް އޮތީ ސިކަންދަރ ސޫރް ގެ ދެބަސްވުމެއްގެ ތެރޭގައެވެ. އަދި ރަސްގެފާނުގެ އަރިސްބޭފުޅުންގެ ތެރޭގައިވެސް މަކަރުވެރިކަން އޮތީ މުގޫލާފައެވެ.\nއެހެންކަމުން ކޮންމެގޮތެއް ހަދައިގެން ނަމަވެސް ހުރިހާ ސަރަޙައްދެއް ބާރުގެ ދަށަށްގެނެސް ރަސްކަމުގެ ހަރުދަނާ ހިންގުމުގެ ނިޒާމެއް ގާއިމް ކުރުންނޫން އެހެން ގޮތެއް އަކްބަރު ރަސްގެފާނަކަށް ނެތެވެ. މިކަންކަމުގައި 1560 އާއި ހަމަޔަށް އެ ރަސްގެފާނުގެ އެޑްވައިޒަރަކަށް ހުންނެވި ބައިރާމް ޚާންގެ އިޚްލާސްތެރި މަޝްވަރާ ލިބެމުން ދިޔައެވެ. ޕަނިޕެޓްއާއި ގްވާލިއޯރ އަދި ޖައުންޕޫރ ފަތަހަކުރެވުމުން އުތުރު އިންޑިއާގައި އަފްޣާނުންގެ ފަރާތުން އަންނަ ބިރުވެރިކަމަށް ނިމުމެއް ގެނެވުނީއެވެ.\nޚުލާސާގޮތެއްގައިބުނާނަމަ 1560 އާއި ހަމަޔަށް އަކްބަރު ރަސްގެފާނުގެ ރަސްކަން ކުރަމުންއައީ އެޑްވައިޒަރ ބައިރާމް ޚާނެވެ. އަދި އެއީ އިންޑިއާގެ ތާރީޚުގައި ވަރަށްގިނަ ގޮތްގޮތުން ފާހަގަކުރެވޭ ދުވަސްވަރެކެވެ. މުޅި ޕަންޖާބާއި އުތުރު ފަރާތުން ދިއްލީ ސަރަހައްދު މިހާރުގެގޮތުން ބުނާނަމަ އަންދާޕްރަދޭޝްއާއި އުއްތަރާންޗަލް އާއި އިރުމަތިން ޖައުންޕޫރ އަދި ހުޅަނގުން މުޅި ރާޖަސްތާނުގެ ސަރަހައްދުއޮތީ އަކްބަރު ރަސްގެފާނުގެ ބާރުގެ ދަށުގައެވެ.\nއެހެންނަމަވެސް ދުވަސްތައް ފާއިތުވަމުން ދިޔަވަރަކަށް ރަސްކަމުގެ ދަރުބާރުގައި ރަސްގެފާނަށް އުނދަގޫވާވަރަށް ބައިރާމް ޚާންގެ ނުފޫޒު ގަދަވަމުން ދާން ފަށައިފިއެވެ. އެއީ އޭނާގެ މަންމަ ހަމީދާ ބޭގަމް ބާނޫ އާއި އޭނާގެ ކިރުމައިމީހާ މަހާމް އަނާގާ ގެ ރޭވުމުގެ ދަށުން ހިނގަމުން ދިޔަ ކަމެކެވެ. އެހެންކަމުން 1560 ވަނައަހަރު މާރޗް މަހުގެ ތެރޭގައި ރަސްކަމުގެ ދަރުބާރުން ބައިރަމްޚާން ވަކިކޮށްފިއެވެ. އަދި އޭގެފަހުން ރަސްގެފާނުގެ ހަތަރު ވަޒީރަކުވެސް ވަކިކުރިއެވެ. އެއަށްފަހު ވަރަށްފާހަގަކުރެވޭ ކާމިޔާބުތަކެއް ރަސްގެފާނު ޙާސިލު ކުރެއްވިއެވެ. އޭގެ ތެރޭގައި 1561 ވަނައަހަރު މެލްވާރ ފަތަހަކުރެއްމާއި ސަރަންގްޕޫރަށްގޮސް އެތާންގެ ވެރިޔަކަށް ބަހައްޓާފައިހުރި އާދަމް ޚާނުގެ ނުރަނގަޅު ގިނަ އަމަލުތަކަކަށް އަދަބުދިނުމާއި 1561 ނޮވެމްބަރު މަހުގެތެރޭގައި ޝަމްސުއްދީން މުޙަންމަދު އަތުގާޚާން ބޮޑުވަޒީރަކު ކަމުގައި އައްޔަން ކުރުމާއި ހުމާޔޫން ރަސްކަމާ އިދިކޮޅަށް ހަރަކާތްތެރި ވަމުންދިޔަ ޗުނާރ ސަރަހައްދު ފަތަހަކުރުން ހިމެނެއެވެ. އެއަށްފަހު 1562 ވަނައަހަރު އަމްބަރްގެ ރާޖާ ބަރްމާލްގެ އަންހެންދަރިފުޅު ރާޖްޖުޕުތުގެ ޕްރިންސަސް އާއި ކާއިވެނި ބައްލަވައިގަތުން އެންމެ ޚާއްސަ ކަމަކަށް ފާހަގަ ކުރެވުނެވެ.\nއެކައިވެނީގެ ސަބަބުން މުޣަލުންނާއި ރާޖްޕުތުންގެ އެއްބައެއްވަންތަކަން ވަރުގަދަވެގެންދިޔައެވެ. ނަތީޖާއެއްގެގޮތުން ރާޖަސްތާނުގެ މާރތާ ސަރަހައްދުވެސް އަކްބަރުގެ ބާރުގެދަށަށް ގެނެވިއްޖެއެވެ. އެހާހިސާބުން ހުމާޔޫންގެ ވެރިކަމުގެ ދަށުގައި ކުރިންއޮތް ހުރިހާ ސަރަހައްދެއް އަކްބަރުގެ ބާރުގެ ދަށަށް ގެނެވިއްޖެއެވެ.\n1562 ވަނައަހަރުގެ ޖޫންމަސް އަންނަންވާއިރަށް މަހާމް އަނާގާ އާއި އޭނަގެ ދަރި އާދަމް ޚާނާއި އަދިވެސް ބައެއް އެހެން ޚާއިނުންނާއެކު ގަނޑުވަރުތެރޭގައި އެބުރެމުންދިޔަ އެތެރޭގެ ގަޑުބަޑު ހަމަޔަކަށް އަޅުވާލެވިއްޖެއެވެ. އެހެންނަމަވެސް އޭގެކުރިން އެމީހުންގެ ރޭވުމުދަށުން ބޮޑުވަޒީރު އަތުގާޚާނު މަރާލިއެވެ. އޭނާގެ ބަދަލުގައި ރަސްގެފާނު އައްޔަންކުރެއްވީ މުންޢިމް ޚާނެވެ. ހަމައެދުވަސްވަރު ޖޯދުޕޫރާއި ބަތާ ( މިހާރުގެ ރެވާ) އާއި ގައްކާރުގެ ސަރަހައްދާއި ޕަންޖާބުގެ އިންޑަސް ކޯރު އަދި ބީސްކޯރުގެ ސަރަޙައްދު ތައްވެސް ރަސްގެފާނުގެ ބާރުގެދަށަށް ގެނައެވެ.\n1562 ވަނައަހަރުގެ މެދުތެރޭން ފެށިގެން އަކްބަރު ރަސްގެފާނު އެންމެބޮޑު އިސްކަމެއް ދެއްވީ ރަނގަޅު ސިޔާސަތުތަކެއް އެކަށައެޅުމާއި އެކަންކަން އެގޮތުގެމަތިޏް ތަންފީޒު ކުރެވިގެންދާނެ ކަން ކަށަވަރުކުރުމުގެ ނިޒާމެއް ތަޢާރުފް ކުރެއްވުމެވެ. އެގޮތުން ނަސްލީ ތަފާތުކުރުން މަނާކުރުމާއި ހައްޖަށްދާމީހުން އަތުން ނަގަމުންގެންދިޔަ ޓެކްސް ނެގުން މަނާކުރުމާއި މުސްލިމް ނޫންމީހުންއަތުން ޖިޒްޔަ ނެގުން މަނާކުރެއްވިއެވެ. ތަފާތު ނަސްލުތަކާއި ތަފާތުދީންތަކާއި އާދަކާދައަށް ތަބާވާ އެތައްބަޔަކު ހިމެނޭ ސަރުކާރެއް ހިންގުމަށް އެންމެ އެކަށީގެންވާގޮތުގައި ރަސްގެފާނާއި އެކިސަރަޙައްދުތަކުގެ އިއްޒަތްތެރިންގެ ގުޅުން ގާއިމް ކުރެއްވިއެވެ.\nރަސްކަމުގެ ބާރުގެދަށުގައިހުރި ތަންތަން ހިފޭއްޓުމުގެ މަސައްކަތް:\nމަތީގައިބުނެވުނުފަދައިން ސަރުކާރު ހިންގުން ކަނޑައަޅައި ހަމަޖެއްސުމަށްފަހު ރަސްގެފާނު ދެން އެންމެ އިސްކަމެއް ދެއްވީ ތުރާނީން ( މަރުކަޒީ އޭޝިއާ ) ގެ ބޮޑުންގެ ދަށުގައި ހުރި ސަރަހައްދުތަށް ދެނެގަނެ އެތަންތާގެ ބޮޑުންނާއިއެކު އެއްބަސްވުން ގާއިމްކޮށް ފާރިސީންނާއި އިންޑިއާގެ މުސްލިމުންނާއި އަދި ރާޖްޕުތުންގެ ކަންތައްތައް ކުރިއެރުވުމެވެ. އަދި މާލީ އިދާރާތަކާއި ރައްޔިތުންނަށް ޚިދުމަތްކުރުމުގެ އިސް މަގާމުތަކަށް ގަބީލާތަކުގެ އިއްޒަތްތެރިން ކުރީސަފަށް ނެރުއްވައި އާދައިގެ ވަޒީފާތަކަށް އީރާނުގެ ޓޫރާނީންނަށް ނިސްބަތްވާ ބަޔަކު ޚިޔާރު ކުރެއްވިއެވެ.\nއަކްބަރު ރަސްގެފާނުގެ ހުޅުވާލެވިފައިވާ ދީނީ ސިޔާސަތާމެދު ހިތްހަމަނުޖެހުމާއި އަދި ފަހުން ރުޅިވެރިކަން ފާޅުކުރަމުން ކުރީގެ ސިފައިންނާއި މިރުޒާއިން އަދި ގަގްޝާލުންނާއި އުޒްބަކިސްތާނުންނާއި އަތުގާ ޚައިލިސުން އުފަންދަމުން ގެންދިޔަ ގަޑުބަޑު 1564 އިން 1574 އަށް ދެމިގެންގޮސް އެންމެފަހުން ކާބުލްގެ ވެރިޔަކަށްހުރި އަކްބަރު ރަސްގެފާނުގެ އެއްބަފާބޭބެ މިރްޒާޙަކީމް އަކީ ރަސްގެފާނުކަމަށް އެފަރާތްތަކުން އެއްބަސްވެ 1580 ވަނައަހަރު އޭނާ ޕަންޖާބަށް ގެނައެވެ. އެހެންނަމަވެސް އުފެދު އެބޮޑު ދެކޮޅުވެރިކަން އެއްވެސް ރަހްމެއްނެތި އަކްބަރު ރަސްގެފާނު ފުނޑުފުނޑުކޮށްލިއެވެ.\nރާޖަސްތާނަކީ އަކްބަރު ރަސްގެފާނަށް އަބަދުވެސް ވަރަށް ޚާއްސަ ސަރަހައްދެކެވެ. އެސަރަޙައްދާއި ނުލައި އޭނާގެ ރަސްކަން އުތުރު އިންޑިއާގައި ފުރިހަމަ ވީ ކަމަށް ނުދެކެއެވެ. ގުޖުރާތާއި އިންވެފާ އޮތުމުގެ ސަބަބުން ރާޖަސްތާނުގެ މުހިންމުކަން ބޮޑުވެއެވެ. ސަބަބަކީ އޭޝިއާއާއި ޔޫރަޕް ގުޅުވައިދޭ ވިޔަފާރިތަކުގެ މައިމަރުކަޒެއްގެ ގޮތުގައި ގުޖުރާތު ވެފައިއޮތުމެވެ. 1567 ގައި މޭވާރ ސަރަހައްދުގެ ވެރިކަން ކުރާރަށް ޗިތޫރު ފަތަހަ ކުރެއްވިއެވެ. 1568 ވަނައަހަރު އާސަފް ޚާން އެތާގެ ގަވަރުނަރ ކަމުގައި އައްޔަން ކުރެއްވިއެވެ. މޭވާރ ސަރަޙައްދުގެ ހުޅަނގު ފަރާތް އޭރުވެސް އޮތީ ރާނާ އުދައިސިންގ ގެ ބާރުގެ ދަށުގައެވެ. އަދި އޭގެފަހުން އޭނާ ދަރި ރާނާ ޕްރަތާބް ސިންގ ގެ ބާރުގެ ދަށުގައެވެ. 1697 ވަނައަހަރު އޭނާ މަރުވަންދެންވެސް އޭނާ ގެންދިޔައީ މުޣަލް ރަސްކަލުންގެ އަތުން ބަލިވުމުގެ ބަދަލުހިފަން މަސައްކަތް ކުރަމުންނެވެ.\nއޭނާއަށްފަހު ވެރިކަމަށް އިސްކުރެވުނީ އޭނާގެދަރި އަމަރސިންގ އެވެ. އޭގެފަހުން ޗިތޫރްއާއި ރަންތަމްބޫރު ފަތަހަކުރެވުމާއެކު މުޅި ރާޖަސްތާން އަކްބަރު ރަސްގެފާނުގެ ބާރުގެ ދަށަށް ގެނެވުނީއެވެ.\nމަންމަނު ޖުލައި 19, 2021 At 5:43 ޕމ\nއޭރުވެސް އަދި މިހާރުވެސް ވެރިކަންހޯދަން އަދި ވެރިކަން ދަމަހައްޓަން ވަރަށް ހާލުގައި ދޯ އުޅެންޖެހެނީ.


އައިސިސް އުފަންވުން؛ އެމެރިކާ ސިފައިން އެއްވެސް ސަބަބެއްނެތި އިރާގް އިސްތިއުމާރު ކުރުމާ ގުޅިފައި – Dhen.mv\nމުޙައްމަދު އަރީޙް September 11, 2021 - 9:48 am\nޖާނުން ފިދާވެގެން އެތައް ބަޔަކު މަރައިލައިފިއެވެ. ސްކޫލުތަކާއި ކޮލެޖްތަކަށް ބޮމުގެ ހަމަލާތައް ދެނީއެވެ. އަންހެނުންގެ އިތްފަތްތެރިކަން ފޭރިގަނެ، ކުޑަ ކުދިން ޔަތީމު ކުރުވަނީއެވެ. މިއީ އިސްލާމިކް ސްޓޭޓް އޮފް އިރާޤް އެންޑް ސީރިޔާ ނުވަތަ އާއްމުކޮށް މީހުން ކިޔާ އުޅޭ ގޮތުން ނަމަ އައިސިސްގެ ވާހަކައެވެ. އައިސިސްގެ ނިރުބަވެރި ހަމަލާތަކުގެ ވާހަކަތައް އެންމެނަށް އެނގުނު ނަމަވެސް، މިއަދުގެ ހާލަތު މި ހިސާބަށް އައިސްފައި ވަނީ އެމެރިކާގެ ސަބަބުންނޭ ބުނެފި ނަމަ ސުވާލު އުފައްދާނެ ބަޔަކު އުޅޭނެއެވެ. އެހެން ނަމަވެސް، އައިސިސް އުފަންވީ އެމެރިކާގެ ސަބަބުންނެވެ. ނިރުބަވެރިކަން ހައްދު ފަހަނަ އަޅައި ގޮސް، ޤައުމުތަކުގެ ވަލިއްޔުލް އަމްރުން ފެށިގެން، އެންމެ އާދައިގެ ވަޒީފާތަކުގައި އުޅޭ މީހުންނަށް ވެސް އެމީހުންގެ ސަބަބުން ބިރުވެރިކަން އުފެދޭ އައިއެސް އުފެދުމުގެ އަސްލަކީ، އެމެރިކާއާއި އެޤައުމަށް ވާގިދޭ ޤައުމުތަކުން އިރާގަށް އަރާ، އެޤައުމުގެ ސަރުކާރު ވައްޓައިލުމެވެ.\nއެމެރިކާއިން އިރާގަށް އެރުން - 9/11އާ ގުޅިފައި\nއަފްގާނިސްތާނުގައި ބޭސް ހަދައިގެން އޭރު ހަރަކާތްތެރިވި އަލް-ޤައިދާ ޖަމާއަތުން 9/11ގައި އެމެރިކާގެ ޓްރޭޑް ސެންޓަރުގެ ތެރެއަށް ދެ މަތިންދާ ބޯޓް ޖައްސައި، މުޅި އިމާރާތް ބިމާ ހަމަކޮށްލި ނިރުބަވެރި ހަމަލާއަށް ފަހު އެމެރިކާއިން ދިޔައީ، މިކަން ކުރި ބަޔަކު ހޯދުމަށް ގިނަ މަސައްކަތްތަކެއް ކުރަމުންނެވެ. އެހެން ނަމަވެސް، އަލް-ޤައިދާއިން އަފްގާނިސްތާނުގައި ހަރަކާތްތެރިވަމުން ދިޔައީ ފަރުބަދަތަކުގެ ހޮހޮޅަތަކުގައި ކަމުން އެމީހުންނަށް ހަމަލާދޭން އެމެރިކާއަށް ކުޅަދާނެއް ނުވިއެވެ. 9/11އަށް ފަހު އަލް-ޤައިދާ ޖަމާއަތުގެ މީހުން ތިބީ ވަރަށް ރަނގަޅަށް މުޅި އަފްގާންގައި ވަކި ހިއްޕައިލައިގެންނެވެ. މީގެ އިތުރުން، އަލް-ޤައިދާގެ ވެރިޔާ އުސާމާ ބިން ލާދިން ނުފެނި އެތައް ދުވަހެއް ވެގެން ދިއުމުން، އެމެރިކާގެ ރައްޔިތުން ތިބީ ރަތަށް އަރައިފައެވެ. އެހެން ނަމަވެސް، 9/11 އާ ގުޅުމެއް ނެތް، އަލް-ޤައިދާއާ ވެސް ގުޅުމެއް ނެތް، އިރާގަށް އެމެރިކާ ސިފައިން އެރީ ކޮން ސަބަބަކާ ހުރެ ހެއްޔެވެ؟ މިކަން ހިނގާ ދިޔަ ގޮތް ބަލައިލާން 9/11 ހަމަލާއަށް ފަހު ކޭންޕް ޑޭވިޑްގައި ބޭއްވުނު މީޓިންގައި ހިނގި ކަންކަމަށް ބަލާން ޖެހެއެވެ.\n9/11 ހަމަލާ ދެވުނުތާ ގާތްގަނޑަކަށް އަހަރެއް ކުރިން އެމެރިކާ ރައީސް ކަމާ ހަވާލުވެ ވަޑައިގަތް އެމެރިކާގެ ކުރީގެ ރައީސް ޖޯޖް ޑަބްލިއު ބުޝްއަށް ވެރިކަން ލިބިވަޑައިގަތީ ވަރަށް މަދު ވޯޓެއްގެ ތަފާތުންނެވެ. 9/11އަށް ފަހު އޭނާގެ މަޝްހޫރުކަން ހޯދަން އޭނާ ބޭނުންވިއެވެ. މިކަން ކުރެވެން އޮތް ހަމައެކަނި ގޮތަކީ 9/11 ހަމަލާދިން މީހުން އިންސާފުގެ ކުރިމަށްޗަށް ގެނައުމެވެ. އަލް-ޤައިދާގެ ނަން ތާރީޚުން ފޮހެލުމެވެ. ނަމަވެސް މަތީގައި ދެންނެވި ސަބަބާ ހުރެ މިކަން ކުރެވޭ ގޮތެއް ނުވިއެވެ. 9/11ގެ ގާތްގަނޑަކަށް ހަފްތާއެއް ފަހުން، އެމެރިކާގެ އިސްވެރިންނާ އެކު ކޭންޕް ޑޭވިޑްގައި މީޓިންއެއް ބޭއްވުމެވެ. އެ މީޓިންގައި އިންޓެލިޖެންސްގެ ވެރިންނާއި ސަރުކާރުގެ އިސް މަޤާމުތަކުގެ ބޭފުޅުން ބައިވެރިވިއެވެ. މި ބައްދަލުވުމުގެ ބޭނުމަކަށް ވެގެން ދިޔައީ އެމެރިކާއަށް އަލް-ޤައިދާއާ ދެކޮޅަށް ކުރެވޭނީ ކޮން ކަމެއްތޯ ބެލުމެވެ. މި ބައްދަލުވުމުގައި ބައިވެރިވި މީހުންގެ ތެރެއިން އެކަކީ ޑެޕިއުޓީ ސެކްރެޓަރީ އޮފް ޑިފެންސް ޕޯލް ވޮލްފަވެޒްއެވެ. އިރާގަށް ހަމަލާދޭން އެމެރިކާގެ ރައީސްގެ ކަންފަތްޕުޅުގައި ވާހަކަ ދެއްކެވި މީހަކީ މީނާއެވެ. ޕޯލް ވޮލްފަވެޒް ވަނީ 9/11 ހަމަލާ ހިނގި ދުވަހު ވެސް ޕެންޓަގަންއަށް ސިޓީއެއް ފޮނުވައިފައެވެ. އެ ސިޓީގައި އޭނާ ބުނެފައި ވަނީ، އިރާގުން މިދިޔަ 10 އަހަރު ނިރުބަވެރިކަމާ ގުޅުން ހުރި ހުރިހާ އިންޓެލިޖެންސް މައުލޫމާތު ބޭނުންވާ ކަމަށެވެ.\nކޭންޕް ޑޭވިޑްގައި އޮތް މި ބައްދަލުވުމުގައި ޕޯލް ވޮލްފަވެޒް ބައިވެރިވީ، ސެކްރެޓަރީ އޮފް ޑިފެންސް ޑޮނާލްޑް ރަމްސްވެލްގެ ފުލް ސަޕޯޓާ އެކުގައެވެ. މި ބައްދަލުވުމުގައި އޭނާ ބުނި ކަމަށް ބައްދަލުވުމުގެ ޔައުމިއްޔާގައިވެއެވެ.\n"9/11 ހަމަލާއަކީ ވަރަށް ރޭވިގެން ހިންގުނު ހަމަލާއެއް. މިފަދަ ބޮޑު ހަމަލާއެއް ދިނުމުގެ ޤާބިލްކަން އަލް.ޤައިދާ ފަދަ ކުޑަ ޖަމާއަތަކަށް ލިބިގެނެއް ނުވޭ. ޔަޤީނުން ވެސް އެ ޖަމާއަތަށް އިރާގްގެ ވެރިޔާ ސައްދާމް ހުސެއިންގެ އެހީތެރިކަން ލިބިފައިވާނެ. މުޅި ދުނިޔޭގެ ޓެރެރިޒަމްގެ ހަރުފައިގެ ބޮލަކީ ސައްދާމް ހުސެއިން"\nޕޯލް ވޮލްފަވެޒްގެ މިވާހަކަތަކަށް ކޭންޕް ޑޭވިޑްގައި އޭރު ތިބި އިންޓެލިޖެންސްގެ ވެރިންނާއި ސަރުކާރުގެ އިސްއޮފިޝަލުން ދެކޮޅު ހެދިއެވެ. ސައްދާމް ހުސެއިން އޭރު އިރާގްގައި ކުރަމުން ދިޔައީ ހުރިހާ ބާރެއް ޖަމާކޮށްފައިވާ ވެރިކަމެކެވެ. އެެހެން ނަމަވެސް އޭނާއަކީ ޓެރެރިޒަމްގެ ބައްޕަކަމަށް އިންޓެލިޖެންސް މައުލޫމާތު ކުޑަކޮށްވެސް އެނގޭ މީހަކު ޤަބޫލެއް ނުކުރާނެއެވެ.\n2006 ވަނަ އަހަރު ޑިސެންބަރު 30 ވަނަ ދުވަހު ސައްދާމްވަނީ ދަން ޖައްސާ މަރާލާފައި\nއަދި އޭރުގެ އެމެރިކާގެ ކައުންޓަރޓެރިޒަމްގެ ހެޑް އެ ބައްދަލުވުމުގައި ބުނި ކަމަށްވެއެވެ.\n"އަހަރެމެނަށް ހަމަލާދިނީ، އަފްގާނިސްތާނުގައި އޮޕަރޭޓް ކުރާ އަލް-ޤައިދާ ނަމަކަށް ކިޔާ ޖަމާއަތަކުން. އެ ޖަމައާތުގެ ވެރިއަކީ ސައްދާމް ހުސެއިން. އިރާގާއި މި ހަމަލައާ އެއްވެސް ގުޅުމެއް ނެތް"\nއެހެން ނަމަވެސް ޕޯލް ވޮލްފަވެޒް ދޫދޭ ވިސްނުމެއް ނެތެވެ. އެ ބައްދަލުވުން ނިމި، ހަމަޖެހިލަން ކޭންޕް ޑޭވިޑްގެ ވެއިޓިން އޭރިއާގައި އެމެރިކާގެ ރައީސް ބުޝް ހުރި ވަގުތު އަނެއްކާ ވެސް ޕޯލް ވޮލްފަވެޒް އޭނާގެ ޕްލޭންއާއެކު އައެވެ. އަދި ބުޝް ހެއްލޭތޯ މަސައްކަތް ކުރިއެވެ.\n"އިރާގް ހިފަން ވަރަށް ފަސޭހަ. އެއްކޮޅުގައި އޮތީ އަހަރެމެންގެ ރައްޓެހި ކުވައިތު. އަނެއްކޮޅުގައި އޮތީ ސައްދާމް ދެކެ ރުޅި އަންނަ ކާޑްސް ޖަމާއަތުގެ މީހުން. އިރާގްގެ އާބާދީގެ ދެބައި ކުޅަ އެއްބައި އުޅޭ މި ދެ ސަރަހައްދުގައި. އަދި އިރާގްގެ ތެޔޮވަޅުތައް ވެސް ހުރީ މި ސަރަހައްދުގައި. އަހަރެމެން އިރާގަށް އަރައިފި ނަމަ މި ތެޔޮވަޅުތަކުގެ ފައިދާ ނެގޭނެ. އޭރުން ސައްދާމަށް އާއްމުދަނީ ލިބޭ މަގު ބަންދު ކުރެވޭނީ. ސައްދާމް އޭރުން ވެގެންދާނީ ބަގްދާދްގެ މޭޔަރަށް"\nޕޯލް އަދި ބުޝް\nއިރާގަށް އިސްތިއުމާރުވުމުގެ ވިސްނުން ބުޝްގެ ސިކުނޑީގައި ބިންވަޅު ނެގިގެން ދިޔައީ މިހިސާބުންނެވެ. ވެރިކަމަށް އައުމުގެ ކުރިން ބުޝްއަކީ ތެލުގެ ވިޔަފާރި ކުރާ މީހެކެވެ. އެމެރިކާ މީހުން ތެޔޮ ބޭނުންވާ ވަރަރު އެއީ މީހަކަށް ކިޔާދެން ޖެހޭ ވަހަކައެއް ނޫނެވެ. އަނެއްކޮޅުން، އަފްގާނިސްތާނުގައި ހަރަކާތްތެރިވާ ކުޑަކުޑަ ޖަމާއަތަކަށް ހަމަލާދިނުމަށް ވުރެ، ޤައުމަކަށް އަރާ އެ ޤައުމުގެ ވެރިކަން ވައްޓައިލާން ފަސޭހަވާނެ ކަން ބުޝްއަށް ވިސްނުނެވެ. އެމެރިކާއިން އޭރު ބޭނުންވީ ނިރުބަވެރިންނާ ދެކޮޅަށް ހަނގުރާމަ ކުރާށެވެ. ބުޝް ބޭނުންވީ ރައްޔިތުންގެ އިތުބާރެވެ. ބާރުވެރިކަން ދެއްކުމަށް ވުރެ އެމެރިކާގެ ރައްޔިތުން ހިތް އެދޭ ކަމެއް އޮންނާނެ ހެނެއް ހީއެއް ނުވެއެވެ.\nނިއުކްލިއަރ ވެޕަލް ހުރި ކަމަށް ބުނެ ކުރި ތުހުމަތު\nއެމެރިކާގެ ތާރީޚީ ފޮތްތަކުގައިވާ ގޮތުން އެެމެރިކާއިން އިރާގަށް އެރީ އިރާގްގައި ވެޕަން އޮފް މާސް ޑިސްޓްރަކްޝަން ހުރުމުންނެވެ. ވެޕަން އޮފް މާސް ޑިސްޓްރަކްޝަންއަކީ، އެޓޮމިކް ބޮން، ހައިޑްރޮޖެން ބޮން ފަދަ، ބޮޑު ގެއްލުމެއް އެއްފަހަރާ ދެވޭ ކަހަލަ ހަތިޔާރެވެ. އިރާގުން އެފަދަ ހަތިޔާރެއް އެޤައުމުގައި ނެތް ކަމަށް ބުނަމުން އައެވެ.\nއެހެން ނަމަވެސް އެެމެރިކާއިން 9/11 ގެ ބަދަލު ހިފުމެއް އެބަ ބޭނުންވެއެވެ. އެހެންވެ، 9/11އާ އިރާގާ ގުޅުވަން ބޮޑު ޕްރޮޕެގެންޑާއެއް ފަތުރަން ފެށިއެވެ. މިގޮތުން 9/11 އަށްފަހު އެމެރިކާގެ ޤާނޫން ހަދާ މަޖިލީހުގައްޔާއި ޓީވީތަކުގައި އިރާގްގެ ވާހަކަ ދެކެވެން ފެށިއެވެ. އަދި އިރާގަކީ ޓެރެރިޒަމްއަށް ހިތްވަރުދޭ ޤައުމެއް ކަމަށާއި އިރާގުގައި ހުރި ބަރު ހަތިޔާރުތަކާއި ބޮންތައް ޓެރެރިސްޓުން ދޭނެ ކަމުގެ ބިރު އެބައޮތް ކަމަށް ބުނަމުން ދިޔައެވެ.\nއެމެރިކާގެ އިސްތިއުމާރުގެ ކުރިންނާއި ފަހުން އިރާގް\n10 އޮކްޓޯބަރު 2002 ގައި އެމެރިކާގެ ރިޕަބްލިކަން އަދި ޑިމޮކްރަޓިކްގެ ވެސް މެންބަރުންގެ ތާއީދާއެކު، އިރާގަށް އެރުމުގެ ހުއްދަ އެމެރިކާގެ ޤާނޫން ހަދާ މަޖިލީހުން ދިނެވެ. އަދި 19 މާރިޗް 2003ގައި އެމެރިކާއިން އެ ޤައުމަށް ވާގިދޭ ބައެއް ޤައުމުތައް ކަމަށްވާ އިނގިރޭސިވިލާތް, އޮސްޓްރޭލިއާ އަދި ޕޮލެންޑާއެކު އިރާގަށް އަރާ މަހެއް ދުވަހުގެ ހަނގުރާމައަށް ފަހު އިރާގު ހިފިއެވެ. އަދި އިރާގްގެ ވެރިކަން ވައްޓައިލާ، އެޤައުމުގައި އެމެރިކާގެ ބަސް ހިނގާ ވެރިކަމަށް އެކުލަވައިލިއެވެ.\nއިރާގްގެ ވެރިކަން ވައްޓާލުމަށް ފަހު އެމެރިކާއިން އިރާގްގައި އެމީހުންގެ ބާރު ހިންގަން ފެށިއެވެ. އަދި ސެކިއުރިޓީ ދިނުމުގެ ނަމުގައި އެޤައުމުގައި އެމެރިކާ ސިފައިން ހަރަކާތްތެރިވާން ފެށިއެވެ. އަދި އިރާގްގައި އޮތް އަސްކަރިއްޔާ އުވަލާ، އެމީހުން ވަޒީފާތަކުން ކަނޑާލިއެވެ.\nއައިސިސް އުފެދުމުގެ އަސްލަކީ މިއީއެވެ. ވަޒީފާއެއް ނެތް، އަސްކަރީ ތަމްރީން ލިބިފައިތިބި އެތަކެއް ކާނަލުންނާއި މޭޖަރުންނެއް ޤައުމުގައި ވަޒީފާއެއް ނެތި ގިނަވިއެވެ. އެމީހުން ބޭނުންވީ ޤައުމުގެ މިނިވަންކަމެވެ. އައިސިސްއަކީ، އިރާޤްގެ އަސްކަރީ ތަމްރީން ލިބިފައިތިބި ބަޔަކު އެއްބަހެއް ކިޔާ އެމެރިކާގެ އިސްތިއުމާރާއި ދެކޮޅަށް އުފެއްދި ޖަމާއަތެކެވެ. އައިސިސްއިން މިއަދު ކުރަމުންދަނީ ލާއިންސާނީ އެތައް އަމަލެކެވެ. އެހެންނަމަވެސް އައިސިސް އުފަންވާން މެދުވެރިވި އެންމެ ބޮޑު އެއް ސަބަބަކީ އެމެރިކާއެވެ.\n9/11 އިރާޤް އެމެރިކާ


SunOnline: Body Tech: Hurihaa enmmennah ves furusathu oiyy Gym eh\nބޮޑީ ޓެކް: ހުރިހާ އެންމެންނަށް ވެސް ފުރުސަތު އޮތް ޖިމެއް\nބޮޑީޓެކް ޖިމް-- ފޮޓޯ: ބޮޑީ ޓެކް\nހަށިގަނޑަށް ބަލައިގެން އުޅުމާއި ކަސްރަތަށް އަހަންމިއްޔަތުކަން ދިނުމުގެ ލައިފްސްޓައިލެއް ދިވެހިންގެ ތެރޭގައި ވެސް މިދަނީ އުފެދެމުންނެވެ. މި ބަދަލާ އެކު، ގިނަ އަދަދެއްގެ ޖިމްތަކެއް ހުޅުވި ދަހީ ހިދުމަތްދެމުންނެވެ.\nޖިމަށް ދާން ފޯރި ހުންނަ މީހުންނަށް އެތައް ބައިވަރު ޗޮއިސްއެއް އެބަހުއްޓެވެ. އެކި އުމުރުގެ މީހުންނަށް ހާޢްސަ ޕެކޭޖުތަކާއި ޕްރޮގްރާމުތަކާ އެކު މާލޭގައި ދާދުފަހުން ހުޅުވި "ބޮޑީ ޓެކް" ޖިމް އަކީ ކޮންމެ އުމުރެއްގެ މީހަކަށް ވެސް ފުރުސަތު އޮތް ޖިމްއެކެވެ.\nސްކޫލް ކުދިންނަށާއި ކޮލެޖު ޔުނިވާސިޓީތަކުގައި ކިޔަވާ ކުދިންނަށް ހާއްސަ ޕެކޭޖުތަކެއް ވެސް ބޮޑީޓެކު ޖިމް އިން ތައާރަފުކޮށްފައިވާ އިރު، އެންމެ ބޮޑު އިސްކަމެއް ދެނީ ހިދުމަތުގެ ފެންވަރު ހިފެހެއްޓުމަށް ކަމަށް ބޮޑީޓެކުން ބުންޏެވެ.\n"އިތުރަށް ކިޔައިދޭ ކަމުގައިވާ ނަމަ ޕާސަނަލް ޓްރެއިނިން އެއް ނަގަން އެބަޖެހޭ އެހެން ޖިމްތަކުގައި. އެކަމަކު، ބޮޑީޓެކްގެ ހާއްސަކަމަކީ މިކޮޅުގައި އަބަދު ވެސް ޓްރެއިނަރުން އުޅޭނެ. ޕީޓީ ނުނެގިކަމުގައި ވިޔަސް ޓްރެއިނާސްގެ އެހީތެރިކަން ލިބޭނެ." ބޮޑީޓެކް ޖިމްގެ ޑިރެކްޓަރު އަހުމަދު އިޝާން ބުންޏެވެ.\nބޮޑީ ޓެކުގެ ޕެކޭޖުތައް:\nޖެނެރަލް މެމްބަޝިޕް: 1000 ރުފިޔާ\nއޮފް-ޕީކް ޕެކޭޖް: 742 ރުފިޔާ\nސްކޫލު ކުދިންނަށް ހާއްސަ ސްޓޫޑެންޓް ޕެކޭޖް: 689 ރުފިޔާ\nކޮލެޖު، ޔުނިވާސިޓީ ކުދިންނަށް ހާއްސަ ޕެކޭޖު: 795 ރުފިޔާ\nބާ އިންޖީނުގެ ކައިރީ، ސޯސަންމާޓު ހުންނަ މަގުގެ ދެވަނަ ފްލޯގައި ހިންގާ ބޮޑީޓެކް ޖިމްއަށް ދާ ކަސްޓަމަރުންގެ ޓާގެޓު ހާސިލްކޮށްދިނުމަށް އެ ޖިމް އިން މަސައްކަތްކޮށްދެ އެވެ. ޖިމްގެ އިކުއިޕްމެންޓުތައް ބޭނުންކުރާގެ ގޮތުން ފެށިގެން ކަސްރަތު ކުރާނެގޮތް ވެސް ކިޔައިދެ އެވެ.\nމި ޖިމްގެ ހާއްސަ އަނެއްކަމަކީ ޖިމަށްދާ މީހުން ފެންވަރާނެ އިންތިޒާމު ހަމަޖައްސާފައި ހުރުމެވެ. މިއީ ވެސް ކަސްޓަމަރުންނަށް ލުއި ފަސޭހައަކަށް ގާއިމްކޮށްދީފައިވާ ހިދުމަތެކެވެ.


Insaanee haggu thakaa behey Councilun vakivedhaane kamuge inzaaru America in dheefi | Mihaaru\nއިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ (ކ) އާއި އެމެރިކާ ސަފީރު ހޭލީ ބައްދަލު ކުރައްވަނީ.\nއިންސާނީ ހައްގުތަކާ ބެހޭ ކައުންސިލުން ވަކިވެދާނެކަމުގެ އިންޒާރު އެމެރިކާ އިން ދީފި\n25 މާޗް 2018 - 15:064comments\nވޮޝިންޓަން (މާޗް 25) - އިޒްރޭލް ކުށްވެރިކޮށް ގަރާރުތައް ނެރެމުންދާތީ ކެތްތެރިކަން ކޮޅުންލަމުންދާ ކަމަށާއި އެ ގޮތަށް ކަންތައް ކުރާ ނަމަ އދ.ގެ އިންސާނީ ހައްގުތަކާ ބެހޭ ކައުންސިލުން ވަކިވެދާނެކަމުގެ އިންޒާރު އެމެރިކާ އިން ދީފި އެވެ.\nއެމެރިކާ ސަފީރު ނިއްކި ހޭލީ ވިދާޅުވީ އިޒްރޭލާ މެދު ކައުންސިލް ވަރަށް ބޮޑަށް ބޭއިންސާފު ކަމަށެވެ. މިސާލު ދައްކަވަމުން އޭނާ ވިދާޅުވީ އިޒްރޭލާ ދެކޮޅަށް ފަސް ގަރާރު ފާސްކުރި އިރު ނޯތު ކޮރެއާ، އީރާން އަދި ސީރިއާ އަށް އަމާޒުކޮށް ފާސްކޮށްފައި ވަނީ ތިން ގަރާރު ކަމަށެވެ.\n"ނޯތު ކޮރެއާ، އީރާން އަދި ސީރިއާ އަށް ވުރެ ގޯސްކޮށް އިންސާނީ ހަައްގުތަކާ ބެހޭ ކައުންސިލުން ކަންތައް ކުރާ ނަމަ އެއީ ކައުންސިލުގެ ނަމަށް ވެސް ހުތުރެއް،" ހޭލީ ވިދާޅުވި އެވެ. "އިންސާނީ ހައްގުތަކާ ބެހޭ ގޮތުން އަޑު އުފުލުމަށް ކައުންސިލުގެ އިތުބާރު މިއަދު ދަނީ ކުޑަވަމުން."\nވޭތުވެދިޔަ އަހަރެއްހާ ދުވަހު ތެރޭ ހޭލީ ވަނީ 47 މެންބަރުން ހިމެނޭ ޖަމާއަތުން ވަކިވާން ޖެހިދާނެކަމުގެ އިންޒާރު ތަކްރާރުކޮށް ދެމުންނެވެ.\nއިންސާނީ ހައްގުތަކާ ބެހޭ ކައުންސިލުން އެމެރިކާ ވަކިވެދާނެކަމުގެ އިންޒާރު ދިން އިރު އެ ގައުމުން ވަނީ ޔުނެސްކޯ އިން ވަކިވެފަ އެވެ. އެއީ ވެސް އިޒްރޭލަށް ތަފާތުކުރާ ކަމަށް ބުނެ އެވެ.\nއިތުރު ލިޔުންތައް އިޒްރޭލް އދ ހިއުމަން ރައިޓްސް ކައުންސިލް އެމެރިކާ\nADK Company Pvt Ltd


Grade9adhi 10 ge dharivarunnah Quran ge imthihaanu dhinun faskohffi\nގްރޭޑް9އަދި 10ގެ ދަރިވަރުންނަށް ގުރުއާންގެ އިމްތިހާނު ދިނުން ފަސްކޮށްފި\n-3months ago4- ރިމާހް އިސާ\nދިވެހިރާއްޖޭގެ ތައުލީމީ މަންހަޖުގެ ކީ ސްޓޭޖް ހަތަރެއްގައި ހިމެނޭ ގްރޭޑް9އަދި 10ގެ ދަރިވަރުންނަށް ގުރުއާން މާއްދާއިން އިމްތިހާން ދިނުން ވަގުތީގޮތުން ފަސްކުރުމަށް އެޑިއުކޭޝަން މިނިސްޓްރީން ނިންމައިފިއެވެ.\nއެ މިނިސްޓްރީން މިއަދު އާންމުކުރި ސާކިއުލާއެއްގައި ބުނެފައިވަނީ ގައުމީ މަންހަޖެއް ތަންފީޒު ކުރުމަކީ ވަކި ތަރުތީބަކުން ވަކި އުސޫލަކުން ކުރާ ކަމެއްކަމަށާއި، އެކަމުގައި އެ މަންހަޖެއްގައި ހިމެނޭ ހުރިހާ މަރުހަލާއެއްގައި ވެސް އަމަލީ ގޮތުން ބައިވެރިވުމުގެ ފުރުސަތު ކޮންމެ ދަރިވަރަކަށް ވެސް ފުރިހަމައަށް ލިބެންޖެހޭކަމަށެވެ.\nއެޑިއުކޭޝަން މިނިސްޓްރީން ބުނީ ކީސްޓޭޖް4ގައި މިހާރު ތިބި ދަރިވަރުންނަކީ މި ބަޔާންކުރި ތަރުތީބުން ގައުމީ މަންހަޖު ފުރިހަމަ ކުުރުމުގެ ފުރުސަތު ލިބިފައި ނުވާ ދަރިވަރުންކަމަށެވެ. މި ތަރުތީބު ފުރިހަމަނުކޮށް މަންހަޖެއް ތަންފީޒު ކުރުމަކީ އެ މަންހަޖެއްގެ ފުރިހަމަ އަރުތަ ދަރިވަރުންނަށް ހާސިލްވުމަށް ހުރަސް އެޅޭނެ ކަމެއްކަމަށް މިނިސްޓްރީން ވަނީ ފާހަގަކޮށްފައެވެ.\nއެ ސާކިއުލާގައި ވަނީ ކީސްޓޭޖް 4ގައި ކިޔަވަމުންދާ ދަރިވަރުން ތިބީ ޤުރުއަން މާއްދާއިން އިމްތިހާނެއް ހަދާ މިންވަރަށް ތައްޔާރު ނުކުރެވިކަމަށް ބުނެފައެވެ. އެހެންކަމުން އެކަންކަމަށް ރިއާޔަތްކޮށް ކީސްޓޭޖް4އެއްގޮތަށް ދަރިވަރުން ތައްޔާރުކުރެވެންދެން ޤުރުއާނުން އިމްތިހާނުކުރުމުގެ އުޞޫލަށް ޢަމަލުކުރުން ފަސްކުރުމަށް ނިންމާފައިވާކަމަށް މިނިސްޓްރީން ވަނީ ބުނެފައެވެ.\nމިގޮތަށް އަމަލުކުރުމަށް ނިންމީ ދަރިވަރުންނާއި ބެލެނިވެރިންނާއި މުދައްރިސުންނާއި ޕްރިންސިޕަލުންނާއި އަދި ކަމާގުޅުންހުރި ފަރާތްތަކާ މަޝްވަރާކުުރުމަށްފަހު، މިގޮތަކީ ދަރިވަރުންނަށް އެންމެ ފައިދާ ހުރި ގޮތްކަމަށް މަޝްވަރާ ކުރެވުނު ގިނަ ފަރާތްތަކަށް ފެންނާތީކަމަށްވެސް ވަނީ ބުނެފައެވެ.\nމިނިސްޓްރީން ވަނީ ދަރިވަރުންގެ ހިތްތަކުގައި ކީރިތި ޤުރުއާނަށް ލޯބި ޖެއްސުމާއި ތަޖުވީދުގެ ހަމަތަކާއި އެއްގޮތަށް ޤުރުއާން ކިޔަވައިދިނުމުގެ މަސައްކަތް ސްކޫލްތަކުގައި ހަރުދަނާކުރުމަށް މިނިސްޓްރީން އަބަދުވެސް މަސައްކަތްކުރާނެކަމަށް ބުނެފައެވެ.\nމި ސަރުކާރުން ތިބާވަތުގެ ކަންތައް ކުރުމަކީ އާކަމެއް ނޫން، ސުކޫލް ތަކުގާ ނަމާދު ކުރާތަނެއް ވެސް ހުންނާކަށް ނުޖެހޭ ކަމަށް ބުނެ ނަމާދު ކުރާ ތަންތަން ކުލާސްތަކަށް ބަދަލު ކޮށްފި، އަދި ގުރުއާން ކިއަވާނެ ކަމެއް ނެތް ކަމަށް ބުނެ ޚަތިމުތައް ވެސް ފޮރުވާނެ.\nގްރޭޑް-9 ގެ ކުދީންނަށް އިމްތިހާނު ދެވެންޖެހޭނެ. އަނެއްކާ އިބިލީހުގެ ކައިވެންޏަށް ވެދާނެ. ތިލާވަތުބައިގެ ޓެސްޓް ދޭން ނިންމި ގޮތެއް ކަމަކު ނުދޭ. ދަރިވަރު ކިޔަވާތަން ވީޑިއޯ ކުރަނިއްޔޯ. އެހެން ކަމަކު ނުދޭ. ޖަޖުން ޖަޖްކުރަން ކުއްޖާ ފެނުނީމަ ކަމަކު ނުދޭ. ފޭވަރ ކުރެވިދާނެ. ފޭވަރ ކުރާނެ... ކަމެއްވެގެންތާ ކެނޑިޑޭޓް ނަަންބަރެއް އިންނަނީ. ވީޑިއޯ ކުރަންޏާ ފުރަގަހުން ވީޑިއޯ ކުރީމަވެސް ކަމަކު ނުދޭ. އެއީ ކޮން ސްކޫލެއްގެ ކުއްޖެއްކަން ޖަޖުންނަށް އިނގޭނެ. ޖެހޭނީ އޯޑިއޯ ކުރަން.\nއެއްވެސް ޑިޒިޝަނެއް ނެގުން އޮވޭތޯ އަމިއްލަ އިޚްތިޔާރުގަ، މަތިން އަންގާލީމަ އެގަތޮކަށް ކުރާނެ ވަރުގެ މީހުން ތިކަހަލަ މަަގާމުތަކުގަ ތިބޭނީ، ނޯ އޮފެންސް!


މަސްވެރިންގެ އިހުތިޖާޖު: މަސްވެރިންނަށް އޮޅުވާލުން ހުއްޓާލާ! | Sandhaanu\nމަސްވެރިންގެ އިހުތިޖާޖު: މަސްވެރިންނަށް އޮޅުވާލުން ހުއްޓާލާ!\nޑިސެމްބަރ 22, 2020\nރާއްޖޭގެ އުތުރުގެ ގިނައަދަދެއްގެ މަސްވެރިން ފެލިވަރަށް ގޮސް އަންގާރަދުވަހު އިހުތިޖާޖެއްކޮށްފިއެވެ.\nމަސްދޯނިފަހަރުގައި ފެލިވަރަށްގޮސް މަސްވެރިން ހެނދުނުފެށި އިހުތިޖާޖުގައި އެދުނު އެއްކަމަކީ ސަރުކާރުން މަސްވެރިންނަށް އޮޅުވައިނުލުމަށެވެ. އިހުތިޖާޖުކުރި މަސްވެރިން ބުނަމުންދިޔައީ ވެރިކަމަށް އަންނަން ބޮޑެތި ވައުދުތަކެއް ސިޔާސީ ލީޑަރުން ކުރެއްވިކަމަށާއި ނަމަވެސް ވައުދުތައް ފުއްދެވުމުގެ ބަދަލުގައި މަސްވެރިންނަށް ދެރައާއި ގެއްލުން ދެއްވަމުންދާކަމަށެވެ.\nފެލިވަރަށް 17 ވަރަކަށް ދޯނީގައި އަރައިތިބި މަސްވެރިން އަންގާރަދުވަހު އެދުނު އެއްކަމަކީ ރައީސް އިބްރާހީމް މުޙައްމަދު ޞާލިޙާ އެންމެ ފަސް މިނެޓެއްހާ އިރަށް ނަމަވެސް ކޮންފަރެންސް ކޯލަކުން ވާހަކަދައްކައި މަސްވެރިންނަށް ދިމާވެފައިވާ ދަތިތަކުގެ ވާހަކަ ހިއްސާކުރުމަށެވެ. ވަރަށް ހެނދުނާ ފެށި އިހުތިޖާޖު ދިގުދެމިގެންގޮސް އިރުއޮއްސުނުއިރުވެސް މަސްވެރިންގެ އެ އެދުން ހާސިލު ކުރެވޭ ގޮތެއްނުވިއެވެ.\nއިހުތިޖާޖުކުރަން ނިކުތް މަސްވެރިން އެދުނު އެހެން ކަންތައްތަކުގެ ތެރޭގައި މަހުގެ އަގު ކިލޯއެއް 20ރ އަށްވުރެ ކުޑަނުވާނޭހެން ހަމަޖެއްސުމަށާއި ފެލިވަރުން މަސްވެރިންނަށް ލުއިފަސޭހަގޮތެއްގައި އައިސް ލިބޭނޭ ގޮތެއް ހަމަޖައްސައިދިނުމަށާއި ދުވަހުންދުވަހަށް މަސްކިރޭނެ ނިޒާމެއް ހަމަޖައްސައިދިނުމަށާއި މިފްކޯގެ ދަށަށް ކީކިމިނި ގެންދިއުމަށެވެ. މަސްވެރިން ގަބޫލުކުރާގޮތުގައި އެކަންތައްތަކަކީ މަސްވެރިންގެ ހައްގުގައި ފަސޭހައިން ކުރެވިދާނެ ކަންތައްތަކެކެވެ. ނަމަވެސް އިރުއޮއްސިގެން ދިޔައިރުވެސް މިފްކޯއިން އުއްމީދީ ޖަވާބެއްނުދެއެވެ.\nހެނދުނު ފެލިވަރުގައި ތިބި ފުލުހުންގެ އިތުރަށް ފެލިވަރަށް މެންދުރުފަހުން އިތުރު ފުލުހުންނާއި މުޒާހަރާ ރޫޅާލުމަށް ބޭނުންކުރާ ސާމާނު ގެންދިޔަފަހުން ފުލުހުންނާއި މަސްވެރިންނާދެމެދު މަސްރަހު ހޫނުވެގެންދިޔައެވެ.\nރިޔާސީ އިންތިޚާބަށް ކެމްޕޭން ކުރަމުންދިޔަ ދުވަސްވަރު މަސްވެރިންނަށް މަހުގެ ހަމައަގު ހޯދައި ދޭނޭކަމަށް ވައުދުވި އެމްޑީޕީ ކޯލިޝަނަށް މަސްވެރިންގެ ހައްގުގައި އެކަށީގެންވާ ކަމެއް ކުރެވުނުކަމަކަށް މަސްވެރިން ގަބޫލެއް ނުކުރެއެވެ.\nފެލިވަރުގެ އިހުތިޖާޖުގައި ބައިވެރިވި ޒުވާނަކު މީޑިއާއަށް މައުލޫމާތު ދެމުން ބުނީ މަސްވެރިންނަށް ދިމާވެފައިވާ މައްސަލަތައް ހައްލުކުރަން ރައީސް އިބްރާހީމް މުޙައްމަދު ޞާލިޙާ ފޯނުކޮންފަރެންސެއް ބާއްވަން ބޭނުންކަމަށެވެ.\n“އަޅުގަނޑުމެންނަށް ވަރަށް ގިނަ ވައުދު ކުރައްވައިގެން އަޅުގަނޑުމެން ވޯޓު ދީގެން ގެނައި ސަރުކާރެއް ރައީސް އިބްރާހީމް މުޙައްމަދު ޞާލިޙުގެ ސަރުކާރަކީ. ކޮންމެ ގަޑިއެއްގައިވެސް މަސްވެރިންނާއި ގުޅޭނެކަމަށް ރައީސް ވަނީ ވިދާޅުވެފައި. އަޅުގަނޑުމެން ބޭނުން ފޯނުންނަމަވެސް ރައީސާ ވާހަކަދައްކައި މަޝްވަރާކުރަން.” އޭނާ ބުންޏެވެ.\nމަސްވެރިންގެ ހުވަފެނުގައި ކުލައެއް ނުޖެހުނެވެ. ޖީބު ފުރައެއްނުލެވުނެވެ. ކޮވިޑުގެ ހާލަތުގައިވެސް އިގުތިސާދު ކުރިއަރުވަން އަތްވާއި ވާރޭގައި ބުރަ މަސައްކަތްކުރީ މަސްވެރިންނެވެ. އޭގެ އަގު ލިބުނުކަމަށް މަސްވެރިން ގަބޫލެއް ނުކުރެއެވެ. ޒުވާނުން ގަބޫލުކުރަނީ މަސްވެރިން ނިކަމެތިވަމުންދާކަމަށެވެ.\nމަސްވެރިންގެ ދުވަހުގައިވެސް މަސްވެރިންގެ ގިނަބަޔަކު ނިކުމެ އިހުތިޖާޖުކޮށްފައިވެއެވެ. އޭގެތެރޭގައި ގިނައީ ބޮޑުކަންނެލީގެ މަސްވެރިންނެވެ.\nމައްސަލަތައް ހައްލުކުރަން ކޮންމެ ފަހަރަކު މުޒާހަރާކުރަން ނިކުތުމަކީ ކޮންމެހެން ކުރަންޖެހޭ ކަމެއްކަމަށް މަސްވެރިންނާއި އެމީހުންގެ އާއިލާއިން ގަބޫލެއް ނުކުރެއެވެ.\nމަސްވެރިން ގޮވަމުންދަނީ ބާނާމަސް ވަގުތުން ކިރޭނެ އިންތިޒާމެއް ހަމަޖައްސައިދިނުމަށާއި މަހަށް ހަމައަގުލިބޭނޭ ގޮތް ހަމަޖައްސައިދިނުމަށެވެ.\nމިއަދު އިހުތިޖާޖުކޮށް މުޒާހަރާކުރީ އުތުރުގެ މަސްވެރިންނެވެ. އެހެން ސަރަހައްދުތަކުގެ މީހުން އެ އިހުތިޖާޖުގައި އަމަލީގޮތުން ބައިވެރި ނުވިޔަސް ރާއްޖޭގެ ހުރިހާ މަސްވެރިންގެވެސް އެދުމަކީ އެމްޑީޕީން ބުނަމުންދިޔަ ހަމައަގު މަސްވެރިންނަށް ލިބުމެވެ. ނަމަވެސް ވެރިކަމަށް ދެ އަހަރު ފުރިގެންދިޔައިރުވެސް ވައުދެއް ނުފުއްދުނެވެ. ކުރިމަތިވަމުންދަނީ ދަތި އުނދަގުލާއެވެ. ނިކަމެތިކަމާއެވެ.\nމަސްވެރިންގެ އިހުތިޖާޖުގައި މަސްވެރިންނަށް އޮޅުވާލުން ހުއްޓާލާށޭ ގޮވަމުންދިޔައީ އެހެންވެގެންނެވެ.\nކުރީގެ ނައިބު ރައީސް ޑރ. މުޙައްމަދު ޖަމީލު އަޙުމަދު ކުރެއްވި ޓްވީޓެއްގައި ވިދާޅުވީ މަސްވެރިން ނިކަމެތިވީ ޕީޕީއެމްގެ ސިޔާސީ ބާރުގެއްލުމުންކަމަށެވެ.\n“އިޤްތިޞާދަށް ވާނުވާ ނޭނގޭ ބަޔަކަށް މަސްވެރިންގެ މައްސަލަތައް ހައްލުނުކުރެވޭނެ. މަސްވެރިން ހާލުގައި ޖެހުމަކީ ގައުމަށް ލިބޭ އެންމެ ބޮޑު ގެއްލުން.” ޑރ. ޖަމީލުގެ ޓްވީޓުގައި ލިއުއްވާފައިވެއެވެ. “ހުރިހާބާރެއް ލިބުމުން ހަމައަގު ނުދިން. ހައްލަކީ ވޯޓުން ސަރުކާރު ބަލިކުރުން.”\nމުޙައްމަދު ޒާހިރު ޑިސެމްބަރ 23, 2020 At 6:25 ޕމ\nގައުމުގެ ޙާލަތު ދުލިން ބަޔާން ނުކުރެވޭހާ މީހުންގެ ފެންވަރު ދަށްވެއްޖެއެވެ. ގޭބުޑަށް އައިސް ދޮގުބަސްތަކުން ހަދަހަދައިގެން ހިތްހަމަ ޖައްސައިގެން ވޯޓުހޯދުމަށްފަހު ދެނީ ދޯކާނޫންތޯއެވެ. ދެންވެސް ހަމަ އެދޮގުތަކަށް ހެއްލޭނެއެވެ. ރައްޔަތުންނަށް ޙައްގުމިންވަރު ލިބޭނީ އެފަދަ ޙައްގުމިންވަރު ބޭނުންގެވެން ވިސްނާ ފިކުރުކޮށް މަސައްކަތްކުރާ ބަޔަކަށެވެ. ވޯޓުވިއްކާ މެޖޯރެޓީއަކަށް އޮންނާނީ ކޮން ޙައްގުމިންވަރެއްތޯއެވެ. މިހާރު ތިބެނީ އެ ޙައްގުމިންވަރުކަމަށް ވެދާނެ ނޫންތޯއެވެ. ވަރަށް ދެރަވަރު .


އެޑްމިން – Page 18 – Liyuntheringe Gulhun\nVisitors online  332:users  0guests  300bots  32The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n15 ޑިސެމްބަރު 20152 ޚިޔާލުޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 1149\nތަރުޖަމާ: އަޙްމަދް ސަމީރު ޢަލީދާދި ފަހުން، ބޮޑެތި ހާދިސާތަކެއް ހިނގައިދިޔަ ހައްޖު ދަތުރަކީ ވަރަށް ގިނަމީހުންނަށް އެދަތުރުގައި ދިމާވި ތަފާތު ކަންތައް ހިތުން ފިލައިގެން ނުދާނެ ދަތުރެކެވެ. ބައެއް މީހުންނަށް އެ ދަތުރުގެ ހަނދާންތައް ބިރުވެރިއެވެ. އަދި ވަރަށް ގިނަބަޔަކަށް، ހައްޖުގެ މަތިވެރި އަޅުކަމުން ލިބުނު ހިތަހަމަޖެހުމާއި އުފަލާއި، އަދި މި މާތް އަޅުކަމުގެ ދަތުރުގައި ދިމާވި އެކުވެރިންގެ މަތިން ހަނދާން ނެތުމަކީ ފަސޭހަކަމެއްނޫންކަންވެސް ކަށަވަރެވެ.\n“ވޯލްޑް ޓްރެވެލް އެވޯޑްސް – 2015” ގައި ރާއްޖެއަށް ގިނަ އެވޯޑްތަކެއް!\n14 ޑިސެމްބަރު 2015ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 867\nތިރީގައި އެވަނީ 13 ޑިސެމްބަރ 2015 ގައި ސަން.އެމްވީގައި ޝާއިޢުކޮށްފައިވާ ޚަބަރެކެވެ. މި ޚަބަރަކީ އެ ޚަބަރު އިވުމުން ދިވެހި ޤައުމު ދެކެ ލޯބިވާ ކޮންމެ މީހަކު އުފާކުރާނެ ޚަބަރެކެވެ. ދިވެހި ޤައުމަށް ލިބޭ މިފަދަ ކޮންމެ ޝަރަފަކީ މުޅި ޤައުމުގައި ފާހަގަކުރާންޖެހޭ ޝަރަފެކެވެ. ފާހަގަކުރާންޖެހެނީ ހަމައެކަނި ފުޓްބޯޅަ ތައްޓެއް ލިބުނީމާއެއް ނޫނެވެ. އިންޓަނެޓު ބޭނުންކުރުމާމެދު ބައްޕައެއްގެ ނަސޭހަތް\n14 ޑިސެމްބަރު 20151 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 1167\nދަރިފުޅާއެވެ! ގޫގުލް އާއި، ވަޓްސްއަޕާއި ޓުވިޓަރާއި ސްނެޕްޗެޓާއި އިންސްޓަގްރާމާއި ފޭސްބުކް ފަދަ އިޖްތިމާއީ ވިޔުގަ ތަކުގެ ފުން ހިސާބު ހިސާބުގައި ހަމަ ކަށަވަރުން، ލައްކަ ގިނަ ފިރިހެނުންނާއި އަންހެނުންގެ އަޚުލާގު މިހާރު ވަނީ ގެއްލިފައެވެ! ވަރަށް ގިނަ ޒުވާން ފިރިހެނުންނާއި ޒުވާން އަންހެނުންގެ ހަމަބުއްދިވެސް ވަނީ މިބުނި ފުން ކަނޑުއޮޅިތަކަށް ވެއްޓި އޮބާލައި ގެއްލިފައެވެ! ތެދުގެ އެއްފަޅި އެކަނި ބުނެ ހުއްޓައިލާންވީ ކީއްވެ ހެއްޔެވެ؟ ނުރަޖެހި ބައެއް މުސްކުޅިންވެސް ހަމަ އެހާލުގައި އެބައުޅެއެވެ! އެންމެ ލަދުވެތި ފުރައިގެ އެތައް ލައްކަ އަންހެންކުދިންނެއް، އެކުދިންގެ ޝަރަފާއި އަޙުލާގު މިވަގުތު އެވަނީ އެއްކަލަ ފޫ ނެތް ވަޅުތެރެއަށް ގަސްތުގައި އެއްލާލައި ނަގައިލައިފައެވެ! މިހެންވެ، އިސްވެ ބުނެވުނު ޒަމާނީ ފަސޭހަތައް ބޭނުންކުރާއިރު ދަރިފުޅާއި ދަރިފުޅުފަދަ އެހެން ކުދިން ވަރަށްބޮޑަށް ސަމާލުވާން އެބަޖެހެއެވެ! ދަސްކީ ހަދިޔާ (1)\n13 ޑިސެމްބަރު 2015ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 927\nއިބުރާހީމް ހުސެއިން މަނިކު\nނާހި އިނީ ކޮޓަރީގައި ހަތަރު އަހަރަށް ދާ ތުއްތު ދަރިފުޅު ފަޒާލް އުނގަށްލައިގެން ވާހަކައެއް ކިޔައިދޭށެވެ. ވަލުތެރޭގައި މަގުގެއްލިގެން އުޅުނު ދަޅުފީނި ފުއްލާއެއްގެ ވާހަކައެވެ. ތަފާތު ގޮތްގޮތަށް ތަކުރާރުކޮށް ކިޔައިދެވޭ ވާހަކައެވެ. ކޮންމެ ގޮތަކަށް ކިޔައިދިނަސް ނިމޭނީ ފުއްލާ ކޯރެއްގެ އައްސޭރިފަށަށް ނިކުމެ ކަރުހިއްކުން ފިލުވާލާ ހިސާބުންނެވެ. ވާހަކަޔާ ގަޔާވާ ގޮތް ނުވި ފަޒާލް މަންމަގެ އުނގުން ލޫދިގަތީ ކުރީގެ ކުޅިވަރަށް ކޮމްޕިއުޓަރު ގޭމަށް އެނބުރިދާށެވެ. އޭނާގެ ބަތޮލަކީ ބައިވެރިޔަކީ މާރިއޯއެވެ. އުދުހޭ އަހެއްގެ ވާހަކަ ކިޔައިދޭން ފެށުމުން ވެސް އަޑުއަހާކަށް ބޭނުމެއް ނުވިއެވެ. ލަވައެއް ކިޔައިދޭން އުޅެގެން ވެސް ލޮހޭ ގޮތެއް ނުވިއެވެ.\nއޭ އަޚުންނޭވެ! އަހަރެންނަކީ ރާބޯމީހެއްކަމުގައި ނުދެކޭށެވެ!\n13 ޑިސެމްބަރު 2015ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 931\nޑރ. ޢަބްދުލްޣަފޫރު ޢަބްދުއްރަޙީމު ގ. މަންޒިލް\nމިއީ ހިންދީ ފިލްމީ ލަވައެއްގެ ދިވެހި ތަރުޖަމާއެކެވެ. “މުޖޭދުނިޔެވާލޯ ޝަރާބީ ނަސަމްޖޯ” (އޭ އަހަރެންގެ އަޚުންނޭވެ! އަހަރެންމީ ރާބޯމީހެއްކަމުގައި ނުދެކޭށެވެ!). މިލަވައިގެ ދިވެހި މާނަކޮށްލުމެކެވެ. މުޅީން ސީދާ ލަފްޒީތަރުޖަމާ އަކަން ނުވިކަމުގައިވިޔަސް ލަވައިގެ ޖުމްލަ މާނަ ގެނެސްދެވޭތޯކޮށްލެވުނު މަސައްކަތެއްގެ ނަތީޖާއެކެވެ.\nޗައިނާގެ ވަޢުދު: އެފްރިކާގެ ތަރައްޤީއަށް 60 ބިލިއަން އެމެރިކާ ޑޮލަރު\n12 ޑިސެމްބަރު 2015ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 700\nއެފްރިކާ ބައްރުގެ ތަރައްޤީއަށް ޗައިނާއިން 60 ބިލިއަން އެމެރިކާ ޑޮލަރު (40 ބިލިއަން ސްޓަރލިންގ ޕައުންޑް) އެހީގެ ގޮތުގައްޔާއި އަދި ލޯނުގެ ގޮތުގައި ފޯރުކޮށްދޭނެ ކަމަށް ޗައިނާއިން ޢިޢުލާންކޮށްފިއެވެ.\nޗައިނާގެ ރައީސް މރ. ޒީ ޕިންޖިއާންގ ވިދާޅުވީ ޕެކެޖްގައި ހިމެނެނީ ސުން ރޭޓްގެ އިންޓަރެސްޓް ލޯނާއި ސްކޮލަރޝިޕްތަކާއި، އަދި އެފްރިކާގެ އެތައް ހާސް މީހުން ތަމްރީނު ކުރުންކަމަށެވެ. މިކަން ޗައިނާގެ ލީޑަރު އިޢުލާންކުރެއްވީ ޖޮހޮނަސްބާރގްގައި އެފްރިކާ އާއި ޗައިނާގެ ސަމިޓްގައެވެ. މިއީ، އެފްރިކާގެ ހުއްޓުމެއްނެތް އަވަސް ކުރި އެރުމުގެ ހިނދުކޮޅު ކަމަށް އެފްރިކާ ބައްރުގެ 35 ލީޑަރުން ބައިވެރިވި ސަމިޓްގައި ވާހަކަ ދައްކަމުން ޗައިނާގެ ލީޑަރު މރ. ޒީ ވިދާޅުވިއެވެ.\nދިވެހީންގެ ފަޚުރު ވެރި ޤައުމީ ދުވަސް\n11 ޑިސެމްބަރު 2015ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 1056\nމިއަދަކީ ދިވެހިރާއްޖޭގެ ފަޚުރުވެރި ޤައުމީ ދުވަހެވެ. އާދޭހެވެ! މިއަހަރުގެ ޤައުމީ ދުވަހުގެ ބައެއް ޕްރޮގްރާމްތައް މިހާރު ވަނީ ފެށިފައެވެ. މުހިއްމު ޕްރޮގްރާމްތައް އޮންނާނީ މިއަދު، ހއ. އުތީމުގައެވެ. ޤައުމީ ދުވަހުގެ ތަފާތު ޙަރަކާތްތައް މިއަދާއި މިރޭ އޮތް ނަމަވެސް މި މުނާސަބަތުގައި ބާއްވާ ޚާއްޞަ ޖަލްސާ އޮންނާނީ މާދަމާ މެންދުރުކުރީގެ ވަގުތެއްގައި ހއ. އުތީމުގައެވެ. ކޮންމެއަކަސް މި އުފާވެރި ޤައުމީ ދުވަހުގެ މުނާސަބަތުގައި، ތަހުނިޔާއާއި ހެޔޮ އެދުންތައް ދިވެހިރާއްޖޭގެ ލޮބުވެތި އެންމެހާ ރައްޔިތުންނަށް އަރިސްކުރަމެވެ. ޤައުމަށްޓަކައި ޤުރުބާންވެވަޑައިގަތް ޤައުމީ އަބުޠާލުންގެ ފުރާނަފުޅަށް ސުވަރުގޭގެ ދާއިމީ ނިޢުމަތް މިންވަރުކުރެއްވުން އެދި ދުއާކުރަމެވެ.\nކަނދޮޅުދޫ ފަޅުވުމާއި ދުވާފަރު އާބާދުވުން.\n10 ޑިސެމްބަރު 20151 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 1429\nތުންތުންމަތިން ދެކެވެމުން އަންނަ ވާހަކަތައް ނުވަތަ ފޯކުލޯރަކީ، ކޮންމެވެސް ޒަމާނެއްގައި ނުވަތަ ކޮންމެވެސް ދުވަސްވަރެއްގައި ހިނގާފައިވާ ކަންތައްތަކެއްކަމުގައި ވެދާނެއެވެ. ނުވަތަ އެއީ ހަމަ ޔޯލަ ވާހަކަތަކެއް ކަމުގައި ވެސް ވެދާނެއެވެ. ނަމަވެސް މިގޮތަށް ދެކެވާ ވާހަކަތަކަކީ، ކޮންމެވެސް ވަރަކަށް އެބައެއް ތާރީޚާއި ސަޤަފަތާއި ގުޅިފައިވާ ވާހަކަތަކެއްކަމުގައި، ބަހުގެ އުސްތާޛުންނާއި މުއައްރިޚުން ދެކެލައްވައެވެ. މިގޮތުން، ބަހުގެ އުސްތާޛެއްކަމުގައިވާ ޢަބްދުﷲ ޞާދިޤު (2008) ވިދާޅުވާގޮތުގައި އެތަނަކާ ގުޅިފައިވާ ފޯކުލޯރުތަކާ އެތަނެއްގެ ތާރީޚާވާނީ ވަރަށް ބޮޑަށް ގުޅިފައެވެ. މީގެއިތުރުން ފޯކުލޯރުތަކަކީ، ތާރީޚުގެ މޫނުބަލާ ލޯގަނޑުކަމުގައިވެސް ޢަބްދުﷲ ޞާދިޤު (2008) ވިދާޅުވެއެވެ. މި ގޮތަށް ކިޔަމުން އައިސްފައިވާ ވާހަކަތަކުގައި އެބައެއްގެ ދީނީ، ސަޤާފީ، ތާރީޚީ އަދި އިޖުތިމާޢީ ވާހަކަތަކާއި ދިރިއުޅުމުގެ ވައްޓަފާޅިއާއި އެހެނިހެން ވެސް އާދަކާދަތަކާއި ގުޅިފައިވާ ކަންތައްތައް އެކުލެވިފައިވެއެވެ. އިންސާނީ ޙައްޤުތައް އެންމެ ފުރިހަމައަށް ކަށަވަރު ކޮށްދީފައިވަނީ އިސްލާމްދީނުގައެވެ.\n9 ޑިސެމްބަރު 20153 ޚިޔާލުފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 1501\nއިންސާނީ ޙައްޤުތަކުގެ ބައިނަލްއަޤުވާމީ ދުވަސް މިއަދު މި ފާހަގަކުރަނީ އެވެ. މިއަދުގެ މުނާސަބަތުގައި ދިވެހި ލޮބުވެތި ރައްޔިތުންނަށް ތަހުނިޔާ އަރިސްކުރަމެވެ. އިންސާނީ ޙައްޤުތަކުގެ ބައިނަލްއަޤުވާމީ ދުވަސް ފާހަގަކުރާއިރު އަޅުގަނޑުމެން ހަނދާންކުރާންޖެހޭ އެންމެ ބޮޑު އެއް ކަމަކީ އިންސާނީ ޙައްޤުތައް ފެށިގެން އައީ އިސްލާމް ދީނުންކަމެވެ. އަދި އެ ޙައްޤުތައް އެންމެ ބޮޑަށް ކަށަވަރު ކޮށްދީފައިވަނީ ވެސް އިސްލާމްދީނުގައި ކަމެވެ. ނަމަވެސް މިއަދު އިންސާނީ ޙައްޤުތަކުގެ ވާހަކަދައްކާ އިރު މިވާހަކަ އަޅުގަނޑުމެންގެ ގިނަ މީހުންނަށް އިހުމާލުކޮށްލެވެއެވެ. ނަމަވެސް ޙަޤީޤާތަކީ އިންސާނީ ޙައްޤުތަކުގެ ހުރިހާ އަސާސްތަކެއް އިސްލާމްދީނުގައި ގެނެސްދީފައިވާ ކަމެވެ.\n“ގޮންޖެހުންތައް” މަދުކުރާނެ ފަސޭހަ ގޮތެއް\n8 ޑިސެމްބަރު 20152 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 1291\nޢަބްދުލްޢަޒީޒު ޖަމާލު އަބޫބަކުރުމިހާރު ވަރަށް ގިނައިން އިވޭ އަޑެކެވެ. ވަރަށް ގޮންޖެހުންތައް ހުންނަ ވާހަކައެވެ. ގޮންޖެހުންތައް ގިނަ ވާހަކައެވެ. އެކަމަކު އަޅުގަނޑަކާ އެކަހަލަ އެއްޗެއް ދިމައެއް ނުވެއެވެ.


Vagaku Filan Eree Rail Akah, Fuluhun Eynaa Athulan Dhiyae Flight In! - Vaguthu\nވަގަކު ފިލަން އެރީ ރޭލަކަށް، ފުލުހުން އޭނާ އަތުލަން ދިޔައީ ފްލައިޓުން!\nވަގަކު ވައްކަން ކޮށްގެން ފިލަންވެގެން ރޭލަކަށް އަރައިގެން އޭނާ ދާން ބޭނުންވި މަންޒިލަށް ދެވުނު އިރު ފުލުހުން ތިބީ އޭނާ ހައްޔަރު ކުރަން ތައްޔާރު ވެގެން އެތަނުގައެވެ.\nއިންޑިއާގެ ބެންގަލޫރުގައި އުމުރުން 21 އަހަރުގެ ކުޝަލް ސިންގް ނަމަކަށް ކިޔާ ފިރިހެނަކު ވައްކަން ކޮށްފައިވަނީ އޭނާ އާއި އެކީ އެއް އޮފީހެއްގައި ވަޒީފާ އަދާކުރަމުންދާ މީހެއްގެ ގެއިންނެވެ. އަދި އޭނާ ރޭލަށް އަރައިގެން ދާން އުޅުނީ އޭނާގެ އުފަން ރަށް ކަމަށްވާ އަޖްމާ އަށެވެ.\nމި މައްސަލަ ފުލުހުންނަށް ރިޕޯޓް ކުރުމުން ފުލުހުން އޭނާ އަތުލަންވެގެން ވަނީ މަތިންދާ ބޯޓަކުން އޭނާގެ އުފަން ރަށަށް ގޮސްފައެވެ. އަދި އޭނާ އަށް އެ ރަށަށް ދެވުމުގެ ކުރިން ފުލުހުން ވަނީ އޭނާ އަށް މަރުހަބާ ކިއުމަށް ރޭލު ސްޓެޝަން ދޮށަށްވެސް ގޮސްފައެވެ.\nފުލުހުން ވަނީ އޭނާ ވަގަށް ނަގާފައިވާ ރަނާއި ރިހި ވިއްކާލުމުގެ ކުރިން އޭނާ ހައްޔަރުކޮށްފައެވެ.\nފުލުހުންގެ ބޭފުޅަކު ބުނީ، ބެންގަލޫރަށް ކުޝަލް ކުރި އެ ދަތުރަކީ އޭނާ ފުރަތަމަ ބެންގަލޫރަށް ކުރި ދަތުރު ކަމަށާއި އޭނާގެ އެއްވެސް ކަހަލަ ކުށުގެ ރިކޯޑެއް އޭގެ ކުރިން ނެތް ކަމަށެވެ. އަދި އޭނާގެ ވިސްނުން ހުރީ ވަގަށް ނަގާފައިވާ ސާމާނުތައް ވިއްކައިގެން ގިނަ އަދަދެއްގެ ފައިސާ ހޯދުމަށް ކަމަށެވެ.\nމި މައްސަލާގައި މިހާރު ކުޝަލް ހައްޔަރުކޮށް އޭނާގެ ތަހުގީގު ފުލުހުން ކުރަމުން އަންނަ ކަމަށް އެފަރާތުން ވަނީ ބުނެފައެވެ.\nމި މީދަލަށް އެތައް ބައެއްގެ ސަމާލުކަން...\nޓިކްޓޮކް ވީޑިއޯ އެއް ކުޅޭަތަން ފެނިފައި އަވަށްޓެރިން ގުޅީ ފުލުހުންނަށް!\nބޭވަފާތެރިވި ލޯބިވެރިޔާ ރޮއްވާލަން ޓަނެއްގެ ފިޔާ ފޮނުފައިވި\nނޮވެމްބަރު 9, 2019 18:17\nފުލުހުން ބޮލުގެ ބޭނުންކޮށްލީ ދޯ\nނޮވެމްބަރު 9, 2019 18:30\nރާއްޖޭގެ ވަގަކު ފިލަން ފުލައިޓަކަށް އަރައިފިނަމަ ދިވެހި ފުލުހުން އޭނާ ހޯދަން އަރާނީ ޑިންގީއަކަށެވެ


Quarantine ah fahu ves aharemenge loaibakah badhaleh naadhey: Priyanka – Iru\nޝާޝާ· 24 ޖަނަވަރީ 2021\nކޮވިޑް-19 އާ ގުޅިގެން ކަރަންޓީނުގައި ގިނަ ދުވަސްތަކެއް ވަންދެން ތިބެންޖެހުމަކީ ތަފާތު ތަޖުރިބާއެއް ކަމަށްބުނެ، ޕްރިޔަންކާ ޗޯޕްރާ އެ ތަޖުރިބާ ހިއްސާކޮށްފިއެވެ.\n‘ޔޫއެސްއޭ ޓުޑޭ’ އަށް ދާދިފަހުން ދިން އިންޓަވިއުގައި 38 އަހަރުގެ ބަތަލާ ބުނީ، 2020 އެއްކޮށް ހެން ތިބީ ގޭގައި ކަރަންޓީނުގައި ކަމަށާއި، ފިރިމީހާ ނިކް ޖޯކަސް އާއެކީ އެހާ ބައިވަރު ވަގުތު ހޭދަކުރަން ލިބުނީ އަލަށް ކަމަށެވެ. އަދި އެދުވަސްތަކުގައި ދެމީހުންނަށް އެކަކު އަނެކަކާ ބެހޭގޮތުން ކުރިން ނޭނގޭ ކަންތައްތަކެއް ދަސްކުރުމުގެ ފުރުސަތު ލިބިގެންދިޔަ ކަމަށް ބުންޏެވެ. އޭގެތެރޭގައި ދެމީހުން ގަޔާވާ ކަންކަމާއި، ފޫހިވާ ކަންކަން އަދި އެކަކު އަނެކަކުގެ އާދަތައް އެނގިގެން ދިޔަކަން އޭނާ ފާހަގަކުރިއެވެ.\n“އޭގެކުރިން ވެއްޖިއްޔާ ދެމީހުން ވެސް މަސައްކަތުގަ ބުރަކޮށް އުޅެންޖެހޭތީ ވަގުތު ނުވެފަ އޮންނަނީ. ވަރަށް އުނދަގުލުން ވަގުތު ހުސްކޮށްގެން ވާހަކަތައް ހިއްސާކުރެވެނީ ވެސް”، ކޮވިޑް-19 އައުމުގެ ކުރިން ކަން އޮތްގޮތް ޕްރިޔަންކާ ކިޔައިދިނެވެ.\nޕްރިޔަންކާ ބުނީ، އޭނާ އެންމެ ހިތްހަމަޖެހޭ ކަމަކީ، ކަރަންޓީނަށްފަހު ވެސް އެކަކު އަނެކަކު ދެކެ ވާ ލޯތްބަށް ފަނޑުކަމެއް ނާންނާތީ ކަމަށެވެ.\nކަރަންޓީން ނިމުމުން ޕްރިޔަންކާ ވަނީ އަނެއްކާވެސް އޭނާގެ ބިޒީ ޝެޑިއުލަށް އަނބުރާ ރުޖޫއަވެފައެވެ. އެގޮތުން ކުރިއަށް އޮތް ހޮލީވުޑް ފިލްމުތައް ކަމަށްވާ “މެޓްރިކްސް 4” އާއި “ޓެކްސްޓް ފޯ ޔޫ” ގެ ޝޫޓިންގައި އުޅޭތާ ވަނީ ދުވަސްކޮޅެއް ވެފައެވެ. އަދި އިއްޔެ ނެޓްފްލިކްސް ގައި ޕްރިމިއާ ކުރި ޕްރިޔަންކާގެ ފަހުގެ ބޮލީވުޑް ފިލްމު “ދަ ވައިޓް ޓައިގާ” ގެ ޕްރޮމޯޝަން މަސައްކަތްތަކުގައި ވެސް އަންނަނީ ހަރަކާތްތެރިވަމުންނެވެ.\nI love you. 🙏🏽❤ @nickjonas https://t.co/41qbilfwHW


Covid-19: MNU aa gulhigen anti body test hadhan fashanee | Mihaaru\nއަޟްހާ އީދު ނަމާދުކުރުމަށް ބަޔަކު އިސްލާމީ މަރުކަޒަށް ދަނީ---ފޮޓޯ: ނިޝާން އަލީ/މިހާރު\nކޮވިޑް-19: އެމްއެންޔޫއާ ގުޅިގެން އެންޓި ބޮޑީ ޓެސްޓު ހަދަން ފަށަނީ\n25 ސެޕްޓެމްބަރ 2020 - 01:39\nއެ ސެންޓަރުން ބޭއްވި މީޑިއާ ބްރީފިންގައި، ޕަބްލިކް ހެލްތު ކޮންސަލްޓަންޓް ޑރ. ޝީނާ މޫސާ ވިދާޅުވީ އެންޓި ބޮޑީ ޓެސްޓު ހެދުމަށް ވާންޖެހޭ ތައްޔާރީތައް ވަމުން އަންނަ ކަމަށެވެ. ކުރިއަށް އޮތް ދެ ހަފުތާގެ ތެރޭގައި އެކަން ފެށުމަށް ރާވާފައިވާ ކަމަށް ވިދާޅުވި އެވެ.\nއެޗްއީއޯސީގެ ތަރުޖަމާނު ޑރ. ނަޒްލާ ރަފީގު ވިދާޅުވީ، އާބާދީގެ ވަކި ވަރެއް، ކޮވިޑަށް އިމިއުންވާނެއޭ ބުނަން ވަރަށް ގިނަ ސާމްޕަލް ޓެސްޓު ކުރަން ޖެހޭނެ ކަމަށެވެ. އެކަން ފުދޭވަރެއްގެ މަސައްކަތަކަށް ވާނެ ކަމަށް އޭނާ ވިދާޅުވި އެވެ.\nނަޒްލާ ވިދާޅުވިގޮތުގައި އެންޓި ބޮޑީއާ ގުޅޭ ސްޓަޑީ ޕްލޭން މިހާރު ވަނީ ފާސްކޮށްފަ އެވެ. މިހާރު ކުރަމުން އަންނަނީ އެކަމަށް ބޭނުންވާ ތައްޔާރީތައް ވުމެވެ.\nހަށިގަނޑުގައި އެންޓިބޮޑީ ހުރުމަކީ ވައިރަސް ހުރެ އެއާ ދެކޮޅަށް ހަށިގަނޑު މަސައްކަތް ކޮށްފައި ވުމެވެ. އެއީ، ބަލީގެ އަލާމާތް ނުފެނި އަދި ބަލިޖެހިފައި ހުރިކަން ނޭނގި ރަނގަޅުވެފައި ތިބި މީހުންނެވެ.\nކޮވިޑުން ރައްކާތެރި ކުރުމަށް ކުރާ މަސައްކަތުގައި އިސްވެ އުޅޭ 3،000 އަށް ވުރެ މީހުންގެ އެންޓި ބޮޑީ ޓެސްޓު ދާދި ފަހުން އޭޑީކޭ ހޮސްޕިޓަލްގައި ހަދައިފަ އެވެ. އޭގެ ތެރެއިން އެންޓި ބޮޑީ ހުރީ 125 މީހެއްގެ ހަށިގަނޑުގައި ކަމަށް އެ ހޮސްޕިޓަލުން ވަނީ ބުނެފަ އެވެ.\nCovid ge iss safufai masakkaiy kuraa 125 meeheh ge gain Anti body fenifaivey: ADK\nކޮވިޑުން ރައްކާތެރިވުމަށް އެޅި ހަރުކަށި ފިޔަވަޅުތަކަށް ބޮޑެތި ލުއިތަކެއް ދިނުމުން، އެ ބަލި ޖެހޭ މީހުންގެ އަދަދު ވަރަށް ބޮޑަށް އިތުރުވި އެވެ. އެކަމަކު ފަހުން އެޅި ރައްކާތެރިކަމުގެ ފިޔަވަޅުތަކާ ހެދި ބަލި ޖެހޭ މީހުންގެ އަދަދު އަނެއްކާ ވެސް މަދުވެފައިވާ ކަމަށް އެޗްއީއޯސީން ބުނެ އެވެ.\nނަމަވެސް ޑރ. ޝީނާ ވިދާޅުވީ ޕޮޒިޓިވްވާ އަދަދު މަދުވަމުން ދިޔަ ނަމަވެސް ގްރީން ޒޯނަށް ނުވަތަ ރައްކާތެރިކަމުގެ ފިޔަވަޅުތައް ދޫކޮށްލާ ހިސާބަށް އަދި ނުދާ ކަމަށެވެ.\nއޭނާ ގޮތުގައި އެއްވެސް ކްލަސްޓާއަކާ ނުގުޅޭ ކޭސްތައް ކޮންމެވެސް ވަރަކަށް މަދުވުމުގެ މާނައަކީ ބަލި ފެތުރޭ ނިސްބަތް މަދުވުމެވެ. އެކަމަކު، އެ ސްޕީޑު ހުރީ ބޭނުންވާ ވަރުގަައި ނޫން ކަމަށާއި އެއީ ގިނަ ބަޔަކަށް ރައްކާތެރިކަމުގެ ފިޔަވަޅު މަތީގައި ރަނގަޅަށް ހިފަހައްޓާނުލެވޭތީ ކަމަށް ވިދާޅުވި އެވެ.\nއިތުރު ލިޔުންތައް ދިވެހި ގައުމީ ޔުނިވަސިޓީ ހެލްތު ޕްރޮޓެކްޝަން އެޖެންސީ ޑރ. ޝީނާ މޫސާ އެޗުއީއޯސީ ސިއްހަތު ބަލިތައް\nބަލި ފެތުރުން ބާރުވެއްޖެ، އޮގަސްޓުގައި ދުވާލަކު 170\nކަރަންޓީނުގައި ހުުރި މީހެއްގެ 15 ކޮންޓެކްޓުން ހިމެނޭ


މިފްކޯއިން މަސްވެރިންނަށް ވަގުތުން ފައިސާދެވޭނެ އޯޑީ ފެސިލިޓީއެއް ހަމަޖައްސައިފި - DhiDaily\nމިފްކޯއިން މަސްވެރިންނަށް ވަގުތުން ފައިސާދެވޭނެ އޯޑީ ފެސިލިޓީއެއް ހަމަޖައްސައިފި\nމިނިސްޓަރ އޮފް ފިނޭންސް އިބްރާހިމް އަމީރު\nސަރުކާރުގެ މަސްކުންފުނި މިފްކޯއިން ގަންނަ މަހަށް މަސްވެރިންނަށް ވަގުތުން ފައިސާދެވޭނެ އޯޑީ ފެސިލިޓީއެއް, އެ ކުންފުންޏަށް ސަރުކާރުން ހަމަޖައްސައިދީފައިވާކަމަށް މިނިސްޓަރ އޮފް ފިނޭންސް އިބްރާހިމް އަމީރު ވިދާޅުވެއްޖެއެވެ.\nމިނިސްޓަރު އަމީރު މިހެން ވިދާޅުވީ ރައްޔިތުން މަޖިލީހުގެ މާލިއްޔަތު ކޮމިޓީގައި ދެއްކެވި ވާހަކަފުޅުގައެވެ.\nމި ގޮތުން އަމީރު ވިދާޅުވީ މިފްކޯއަށް އޯޑީ ފެސިލިޓީއެއް, ސަރުކާރުން ހަމަޖައްސައިދީފައިވާކަމަށާއި އޭގެ މަޤުޞަދަކީ މަސްވެރިންގެ އަތުން ގަންނަ މަހަށް ވަގުތުން ފައިސާދެވޭގޮތަށް މިފްކޯގެ ސިޔާސަތުތައް ބައްޓަންކުރުންކަމަށެވެ.\nއަމީރު ވިދާޅުވި ގޮތުގައި ވޭތުވެދިޔަ ދުވަސްތަކުގައި މިފްކޯ ހިނގަމުންއައީ ގެއްލުމެއްގައި ކަމަށެވެ. އެ ގޮތުން މަސް ގަންނަ ކޮންމެ 200 ޓަނަކުން 300 ޑޮލަރުގެ ގެއްލުމެއް މިފްކޯއަށް ލިބޭކަން އަމީރު ފާހަގަކުރެއްވިއެވެ.\nނަމަވެސް ސަރުކާރުގެ އަމާޒަކީ އަވަސް މުސްތަޤުބަލެއްގައި މިފްކޯއަކީ މަންފާލިބޭ ކުންފުންޏަކަށް ހެދުންކަމަށް އަމީރު ވިދާޅުވިއެވެ.\nއޭގެ އިތުރުން އަމީރު ވަނީ މަސްވެރިކަމުގެ ސިނާޢަތް ތަރައްޤީކުރަން ސަޢޫދީ ފަންޑުގެ އެހީގައި 25 މިލިއަން ޑޮލަރުގެ މަޝްރޫޢުއެއް ފެށުމަށްޓަކަްި ޕްރޮޕޯސަލް ހަދައި މަސައްކަތްތައް ކުރިއަށްގެންދަވާ ކަމަށް ވެސް ވިދާޅުވެފައެވެ.\nއެ ގޮތުން ކުރިއަށް އޮތް މަސްތަކގެތެރޭގައި ޢަމަލީ މަސައްކަތްތައް ފެށޭނެކަމަށާއި އޭގެތެރޭގައި މަސްވެރިކަމުގެ ސްޓޯރޭޖް ކެޕޭސިޓީ އިތުރުކުރުމާއި ދަޅު މަސް ބަންދުކުރުމާއި ފެސިލިޓީ އެކްސްޕޭންޑްކުރުން ހިމެނޭކަމަށް އަމީރު ވިދާޅުވިއެވެ.\nއަމީރު ވަނީ އެ މަސައްކަތްތަކުން މަސްވެރިކަމުގެ ސިނާޢަތަށް ބޮޑު މަންފާއެއް ލިބިގެންދާނެކަމަށް ވެސް ވިދާޅުވެފައެވެ.\nރާއްޖޭގެ ބޮޑު ބަޔަކަށް މިއަދު މޫސުން ގޯސްވާނެ\nއަންހެނުންނާމެދު އެންމެ ބޮޑަށް އިހުމާލުވެފައިވާ ސަރުކާރެއްގެ ގޮތުގައި ތާރީޚުން ޖާގަ ހޯދައިފި: ޝިޔާމް\n”މި ކިޔާ އެއްޗެއް އެބަ އެނގޭތަ“\n2000 ހައުސިންގ ޔުނިޓު އެޅުމަށްޓަކައި އެއްބަސްވުމުގައި ސޮއިކޮށްފި


Foarigadha anhen futsal fashaigen kuriah, mein sponsarakee femelee beykaree!\nފޯރިގަދަ އަންހެން ފުޓްސަލް ފަށައިގެން ކުރިއަށް، މެއިން ސްޕޮންސަރއަކީ ފެމެލީ ބޭކަރީ!\nޑަބުލިއު ސްޕޯޓްސް އިން އިންތިޒާމްކޮށްގެން ކުޅުދުއްފުށީގައި ބާއްވަމުން އަންނަ އަންހެން ފުޓްސަލް މުބާރާތް ފަށައިގެން ކުރިއަށް އެބަދެ އެވެ. މިއަހަރު މިމުބާރާތުގެ މެއިން ސްޕޮންސަރ އަކީ ފެމެލީ ބޭކަރީ އެވެ.\nމިމަހުގެ ތިންވަނަ ދުވަހުގެ ރޭ މެޗުތައް ފަށާފައިވާއިރު މުބާރާތުގައި7ޓީމެއް ވާދަކުރެ އެވެ. ކޭވައިއާރުސީ، އައްޒަ77، އަމީރު އަމީން ސްކޫލް، އަފީފުއްދީން އެސްއާރުސީ، މަގުލަސް ކްލަބް، ކްލަބު ކޮރަލްސް، އަދި ޓީމް އެއީސީ އެވެ.\nއަންހެން ފުޓްސަލް މުބާރާތުގެ ތެރެއިން–\nރެއަކު ދެ މެޗު ކުޅެމުންދާއިރު ފުރަތަމަ ރޭ ބައްދަލުކުރީ މަގުލަސް ކުލަބާއި ކުލަބް ކޮރަލްސް އެވެ. މި މެޗު ކާމިޔާބުކުރީ 0-2 ނަތީޖާއަކުން މަގުލަސް އެވެ. އެ ރޭ ބައްދަލުކުރި ދެވަނަ މެޗުގައި ޓީމް ކޭވައިއާރުސީ މައްޗަށް 2-4 ގޯލްގެ ތަފާތަކުން ކާމިޔާބުކުރީ ޓީމް އޭއީސީ އެވެ.\nމުބާރާތުގެ މެޗުތައް ކުރިއަށްދާއިރު ގިނަ އަދަދެއްގެ ސަޕޯޓަރުން ކޮންމެ ރެއަކުވެސް ތަރުހީބު ދިނުމަށް ދަނޑަށް ވަދެ އެވެ. ސްޓޭޑިއަމްގެ ޓާފް ގުރާސް ދަނޑުގައި ކުރިއަށްދާ މިމުބާރާތުގެ ފައިނަލް މެޗު ކުޅުމަށް ތާވަލުކޮށްފައިވަނީ މިމަހު 13 ވަނަ ދުވަހުގެ ރޭގަނޑު 8:30 ގަ އެވެ. ފައިނަލް މެޗު އައިސް ޓީވީ ލައިވް ކުރާގޮތަށް ވަނީ ހަމަޖެހިފަ އެވެ.


ބަނޑަށް ޖެހިފައިވާ މީހުންނަށް އެހީތެރިވުމަށް ގޮވާލައިފި ބަނޑަށް ޖެހިފައިވާ މީހުންނަށް އެހީތެރިވުމަށް ގޮވާލައިފި\nބަނޑަށް ޖެހިފައިވާ މީހުންނަށް އެހީތެރިވުމަށް ގޮވާލައިފި\nހަމަނުޖެހުމާއި މޫސުމީ ބަދަލާއި ކޯވިޑް-19ގެ ސަބަބުން އެތައް މިލިއަން މީހުން ބަނޑަށްޖެހުން އެކަށީގެންވާކަމަށް ވިދާޅުވެ ދުނިޔޭގެ މުއްސަނދިންގެ އެހީތެރިކަމަށް ވޯލްޑް ފުޑް ޕްރޮގުރާމް، ޑަބްލިއުއެފްޕީއިން އެދެފިއެވެ.\nއދގެ ސަލާމަތީ މަޖިލީހުގައި ވާހަކަދައްކަވަމުން ޑަބްލިއުއެފްޕީގެ އިސްވެރިޔާ، ޑޭވިޑް ބީޒްލީ ވިދާޅުވީ ކާބޯތަކެތި ނުލިބުމުގެ ސަބަބުން 36 ޤައުމެއްގައި ގިނަ ޢަދަދެއްގެ މީހުން ބަނޑަށް ޖެހުން އެކަށީގެންވާކަމަށެވެ. އޭގެ އިތުރުން ހަމަނުޖެހުންތަކާއި ހަނގުރާމައިގެ ސަބަބުން މިހާރުވެސް ވީރާނާވެފައިވާ ސަރަޙައްދުތަކުގެ ޙާލަތު އިތުރަށް ގޯސްވެދާނެކަމަށްވެސް އޭނާ ވިދާޅުވިއެވެ.\nރިޕަބްލިކް އޮފް ކޮންގޯގައި ހިންގަމުންދާ ހަމަނުޖެހުންތަކާއި ލޭއޮހޮރުވުންތައް އިތުރުވެފައިވާކަމަށް ފާހަގަ ކުރައްވަމުން ބީޒްލީ ވިދާޅުވީ އެކަމުގެ ސަބަބުން އެ ޤައުމުގެ 15.5 މިލިއަން މީހުން ބަނޑަށް ޖެހުމުގެ ނުރައްކާ އޮތްކަމަށެވެ. އޭނާ އިތުރަށް ވިދާޅުވީ ގިނަ އަހަރުތަކެއް ވަންދެން ހަނގުރާމައިގެ ޙާލަތުގައި އޮވެ ސުންނާފަތިވެފައިވާ ޔަމަނަށް ކާބޯތަކެތި ފޯރުކޮށްދިނުމަށް މާލީ އެހީތެރިކަން އެކަށީގެންވާ މިންވަރަށް ނުލިބުމުގެ ސަބަބުން އެ ޤައުމުގެ ރައްޔިތުންނަށް ޑަބްލިއުއެފްޕީއިން ވަމުންދިޔަ އެހީތެރިކަން ކުޑަކުރަން މަޖުބޫރުވެފައިވާކަމަށެވެ. އޭގެ އިތުރުން ކޯވިޑް-19 ބަލިމަޑުކަމުގެ ސަބަބުން ނައިޖީރިއާއާއި ދެކުނު ސޫދާނުގައިވެސް އެތައް މިލިއަން މީހުންނަށް ކާބޯތަކެތި ޔަޤީންނުވާކަމަށް އޭނާ ވިދާޅުވިއެވެ.\nމީގެ ފަސް މަސްކުރިން ފެށިގެން ކާބޯތަކެތި ނުލިބުމުގެ ސަބަބުން ޤައުމުތަކުގެ ޙާލަތު ގޯސްވެ 'ބަނޑުހައިހޫނުކަމުގެ ބަލިމަޑުކަމަކާ' ދުނިޔެއިން ކުރިމަތިލާންޖެހިދާނެކަމަށް އެ އިދާރާއިން ދެމުންދާ އިންޒާރުގެ ސަބަބުން ލިބުނު އެހީތެރިކަމުން ކޮންމެވެސް ވަރެއްގެ ފައިދާއެއް ކުރިކަމަށް ބީޒްލީ ވިދާޅުވިއެވެ. ނަމަވެސް 270 މިލިއަން މީހުން ބަނޑަށް ޖެހުމުގެ ބިރުވެރިކަން އަދިވެސް އެބައޮތްކަމަށާއި އެހެން ކަން ވިޔަ ނުދިނުމަށް އިތުރު އެހީތެރިކަން ބޭނުންވާކަމަށް އޭނާ ވިދާޅުވިއެވެ.\nކާބޯތަކެތި ނުލިބޭ 30 މިލިއަނަށްވުރެ ގިނަ މީހުން މިހާރުވެސް ދިރިހުރުމަށް ބަރޯސާވަނީ ޑަބްލިއުއެފްޕީއިން ފޯރުކޮށްދެމުންދާ އެހީތެރިކަމަށެވެ. އެކަމަށް އެ އިދާރާއިން އަހަރަކު 4.9 ބިލިއަން އެމެރިކާ ޑޮލަރު ޚަރަދުކުރަން ޖެހެއެވެ. އެއް އަހަރު ދުވަސްވަންދެން ޑަބްލިއުއެފްޕީގެ އެހީތެރިކަން އެމީހުންނަށް ނުލިބޭނަމަ އެމީހުންނަށް ދިރި ނުތިބެވޭނެއެވެ.\nބީޒްލީ ވިދާޅުވީ ދުނިޔޭގެ ތާރީޚުގައި ކުރިމަތިވެފައިވާ މި އާދަޔާޚިލާފު ޙާލަތުގައި އެންމެ ފޯރާ ޤައުމުތަކުން އިސްނަގައި އެންމެ ނުފޯރާ ޤައުމުތަކަށް އެހީތެރިވެދޭންވާނެކަމަށެވެ. މުޅި ދުނިޔޭގައި 2،000އަށްވުރެ ގިނަ ބިލިއަރަނުން ތިބިކަމަށާއި އެމީހުންގެ ނެޓު ވޯތު އަށް ޓްރިލިއަން އެމެރިކާ ޑޮލަރުކަމަށްވުރެ އިތުރުކަމަށް އޭނާ ވިދާޅުވިއެވެ. އެމެރިކާގެ އެންމެ މުއްސަންދި މަހުޖަނުންނަށް ބަލިމަޑުކަމުގެ ތެރޭގައިވެސް އެތައް ބިލިއަން ޑޮލަރެއް ލިބިފައިވާކަމަށް އޭނާ ވިދާޅުވިއެވެ. ބީޒްލީ ވިދާޅުވީ ބަޔަކަށް ލިބޭ އާމްދަނީ އިތުރުވުމަކީ މައްސައެއް ނޫންކަމަށެވެ. ނަމަވެސް ދުނިޔެ މިވަގުތު ކުރިމަތިލަމުންދަނީ އިންސާނީ ދަރިފަސްކޮޅަށް މީގެ ކުރިން ދިމާނުވާފަދަ އުނދަގޫ ޙާލަތެއްކަމަށް އޭނާ ހަނދާންކޮށްދެއްވިއެވެ.


SunOnline: Messi ge bbq gai guideline thakaa hilaafuvefai veytho balany\nމެސީގެ ބާބަކިއުގައި ގައިޑްލައިންތަކާ ޚިލާފުވެފައިވޭތޯ ބަލަނީ\nޢަބްދުﷲ އައިމަން 05 May 2021, 01:24\nމެސީ ބާސެލޯނާގެ ކުޅުންތެރިންނަށް ކައްކަނީނ---\nސްޕެނިޝް ލީގުގައި ވެލެންސިއާއާ ދެކޮޅަށް ކުޅުނު މެޗުން ލިބުނު މުހިއްމު މޮޅާ އެކު ލީގުގެ އެއްވަނައަށް އެރުމަށް މަސައްކަތް ކުރަމުން އަންނަ ބާސެލޯނާގެ ކުޅުންތެރިންގެ ގުޅުން ރަނގަޅު ކުރުމަށް އެ ޓީމުގެ ކެޕްޓަން ލިއޮނެލް މެސީގެ ގޭގައި ބޭއްވި ކެއުމެއްގައި ކޮވިޑްގެ ގައިޑްލައިންތަކާ ޚިލާފަށް ކަމެއް ކޮށްފައިވޭތޯ ބަލަމުން އަންނަ ކަމަށް ލަ ލީގާއިން ބުނެފި އެވެ.\nބާސެލޯނާ ސިޓީގެ ކަސްޓެލްޑެފޯލްސް ސަރަހައްދުގައި ހުންނަ، މެސީގެ މެންޝަނަށް އިއްޔެ ވަނީ ބާސެލޯނާގެ ފުރަތަމަ ޓީމުގެ ހުރިހާ ކުޅުންތެރިންނާއި އެކުޅުންތެރިންގެ ލޯބިވެރިންނަށް ދައުވަތު ދީފަ އެވެ. މީގެ ކުރިން ވެސް އެފަދަ ގިނަ ދައުވަތުތަކެއް މެސީ ޓީމުގެ ކުޅުންތެރިންނަށް ދީފައިވާ އިރު، ކުރިއަށް ބާސެލޯނާއަށް އޮތީ ލީގު ރޭހުގެ އެންމެ މުހިއްމު މެޗެވެ އެ މެޗަކީ މިވަގުތު އެއްވަނައިގައި އޮތް އެތުލެޓިކޯ މެޑްރިޑާ ދެކޮޅަށް ކުޅޭ މެޗަށްވާ އިރު، މެޗުން މޮޅުވެގެން ބާސެލޯނާއަށް ވަގުތީ ގޮތުން އެއްވަނައަށް އެރުމުގެ ފުރުސަތު އޮންނާނެ އެވެ.\nތާވަލުގެ އެއް ވަނައިގައި އޮތް އެތުލެޓިކޯ އާއި ބާސާއާ ދެމެދު ހުރީ ދެ ޕޮއިންޓްގެ ފަރަގެވެ. އެ މެޗު ކާމިޔާބު ކުރާ ޓީމަކަށް ލަ ލީގާގެ ޗެމްޕިއަންކަން ލިބުމުގެ ފުރުސަތު ބޮޑެވެ. އަންނަ ހޮނިހިރު ދުވަހުގެ ރޭ ކުޅޭ މެޗުގައި ވެސް، ބާސާގެ ކޯޗު ރޮނަލްޑް ކޫމަން އަށް ބެންޗުގައި ނީދެވޭނެ އެވެ. ރެފްރީއާ ދިމާލަށް ބުނި އެއްޗަކުން އޭނާ ވަނީ ދެ މެޗަށް ސަސްޕެންޑް ކޮށްފަ އެވެ. ވެލެންސިއާ އާ ދެކޮޅަށް އާދިއްތަ ދުވަހު ކުޅުނު މެޗަކީ އޭނާގެ ސަސްޕެންޝަންގެ ފުރަތަމަ މެޗެވެ.\nއިއްޔެގެ ބާބަކިއުގެ ފޮޓޯޓައް ސޯޝަލް މީޑިއާގައި ދައުރުވަމުން އަންނަ އިރު، ބާސެލޯނާއިން ވަނީ އެ ޓީމުގެ އެއްވެސް ކުޅުންތެރިއަކު ކޮވިޑްގެ ގައިޑްލައިންތަކާ ޙިލާފުވެފައު ނުވާކަމަށް ބުނެފަ އެވެ. އެހެން ނަމަވެސް ކުޅުންތެރިންގެ ލޯބިވެރިން އެ ކެއުމުގައި ބައިވެރުވުމުން ބައެއް ފަރާތްތަކުން ސުވާލު އުފެއްދުމުން ސްޕެނިޝް ލީގުން ވަނީ އެ މައްސަލަ ބަލަމުން އަންނަ ކަމަށް ބުނެފަ އެވެ.


ތާރީޚް: 06 ނޮވެންބަރ 2019 GS-125-IUL/2019/21 ނަންބަރ:\nސީ.އެސް 2-11 އިން ސީ.އެސް 5-15 އާދެމެދު\nރ.އަނގޮޅިތީމު ސުކޫލް / ރ.އަނގޮޅިތީމު\nވަޒީފާއަދާކުރަން ޖެހޭ ތަން\n7070.00 ރުފިޔާއާއި 10640.00 ރުފިޔާއާ ދެމެދު\nވަޒީފާއަށް އެދޭ ފޯމް މި ސްކޫލުގެ އިދާރާ އިން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުން މިފޯމް ޑައުންލޯޑްވެސް ކުރެވޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19 ނޮވެމްބަރ 2019 ވާ އަންގާރަ ދުވަހުގެ 12:00 ގެ ކުރިން، ރ.އަނގޮޅިތީމު ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައިނުވާނަމަ އެޕްލިކޭޝަން ބާތިލް ކުރެވޭނެއެވެ.\nމި މަޤާމަށް މީހަކު ހޮވުމުގައި އިންޓަވިއު ކުރެވޭނެއެވެ. އިންޓަރވިއު އޮންނާނީ މި އިޢުލާނުގެ މުއްދަތު ހަމަވާ ތާރީހުން ފެށިގެން ރަސްމީ2ދުވަހާއި 10 ދުވަހުގެ ތެރޭގައެވެ. އިންޓަވިއު އޮންނާނެ، ތާރީޚާއި ތަނާއި ވަގުތު ވަޒީފާއަށް އެދި ހުށައަޅާ ފަރާތްތަކަށް މިސްކޫލުން ލިޔުމުން އަންގާނެއެވެ.\nމި ވަޒީފާއަށް އެދި ހުށައަޅާ، ޝަރުޠުހަމަވާ ފަރާތްތަކުގެއަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށްބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެމަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ. އިންޓަވިއުކުރެވޭނީ ޝޯޓްލިސްޓް ކުރެވޭއިރު ހޮވޭ ފަރާތްތަކާއެވެ.\nCS9-2 އިން CS11-2 އަށް\nމި އިޢުލާނާ ގުޅިގެން އިތުރު މަޢުލޫމާތު ސާފުކުރުމަށް ގުޅާނީ 6580357 ނަންބަރ ފޯނާއެވެ. އީމެއިލް ކުރާނީ [email protected] އަށެވެ\n06 ނޮވެންބަރ 2019\nސުންގަޑި: 19 ނޮވެންބަރު 2019 0000


ނޭނގޭ ގޮތެއްވޭ ފަހުބައި – Esfiya\nނޭނގޭ ގޮތެއްވޭ ފަހުބައި\nޒެއިނާ އަށް ބަނޑަށް ތަދުވާވަރުން ރޮއިގަނެވުނެވެ. މީހުންގެ އަޑު މާވަރަކަށް އިވޭތީ ގޭގަ އޮތް ޒާހިދާ އާއި އުމަރު ބޭރުބަލާލަން ނިކުތެވެ. އެމީހުންނަށް ފެނުނު މަންޒަރުން އެމީހުންގެ ހެޔަށް ގޮތެއް ނުވީ ކިރިޔާއެވެ. މީހުންތަށް ޒޭން އޭ ކިޔާތީ އުމަރު އެމީހުން ތެރެއަށް ދުއްވާގަތެވެ. ޒާހިދާ ވެސް ދުއްވާގަންނަން އުޅުނެވެ. ނަމަވެސް އެތާ މަގުމަތީ ބަނޑުގައި އަތް އަޅައިގެން ރޯން އިން ޒެއިނާ ފެނުމުން ޒެއިނާ އާ ދިމާލަށް ދުއްވާގަތެވެ.\n“މަގޭ ދަރި. ދަރިފުޅާ ބަނޑުގައި ރިއްސަނީ ދޯ. އަވަހަށް ހިނގާ” ޒާހިދާ ޒެއިނާ ނަގަމުން ބުނެލިއެވެ. އޭރު އެމްބިއުލާންސް އައިސް ޒޭން އަރުވަނީ އެވެ. “މަންމާ ޒޭން” ޒެއިނާ އިހުނަށް ވުރެ ބާރަށް ރޮއިގަންނަމުން ބުނެލިއެވެ. “ޒޭން ރަނގަޅުވާނޭ އިން ޝާ ﷲ. މަންމަ މެން ދާނީ ކާރުގައި” ޒާހިދާ މިހެން ބުނެ ކާރުގެ ޑްރައިވަރަށް ގޮވާލާފަ ކާރު ނެރުމަށް ބުންޏެވެ.\nހޮސްޕިޓަލް އަށް ދިޔަމަގުމަތީ ޒާހިދާ އަމީރާ މެންނަށް މިހަބަރު ދިނެވެ. “މަންމާ” ޒެއިނާ އަށް ޒާހިދާ ގައިގައި ހިފާލެވުނީ ކުޑަކަމުދިޔަ ކަހަލަ އިހުސާސް އެއްވުމުންނެވެ. އެއަށްފަހު ސޮއްސާލާ އުސޫލުން ބަނޑުގައި އޮތް ދަރިފުޅު ތިރިއަށް ދިޔަހެން ހީވެގެންނެވެ. ޒެއިނާ އިއްތާ އިންތަން ލޮލަށް ފެނުމުން ޒާހިދާ އަށް ވީގޮތް އިގުނެވެ. “ބާރަށް ދުއްވަބަލަ.” ޒާހިދާ ޑްރައިވަރާ ދިމާލަށް ބުނެލިއެވެ. ޒާހިދާ އަށް އިނީ ރޮވިފައެވެ. އޭނަ ޒޭން ކައިރިއަށް ދާންވެސް ހާދަ ބޭނުމެވެ. އެ ފަކީރު ހާލު ކިހިނެއް ކަން ވެސް އިގެނީއެއް ނޫންވިއްޔާއެވެ.\nހޮސްޕިޓަލް އަށް ދެވުމާއެކު ޒެއިނާ ވިއްސާ ކޮޓަރިއަށް ގެންދެވުނެވެ. ޒާހިދާ އެތާ ހުންނަތާ ގިނައިރު ނުވަނިސް އާމިރާ އާއި ޒަރީރު ވެސް އައެވެ. “ޒޭން ކިހިނެއް؟” އާމިރާ އަހާލިއެވެ. ޒާހިދާ ނޭނގެ އޭ ބުނުމަށް ފަހު އެތާ މަޑުކުރަން އާމިރާ މެން ކައިރި ބުންޏެވެ. އެއަށްފަހު ޒާހިދާ ދިޔައީ ޒޭން އޮތް ތާކަށެވެ.\nޒޭން ވަގުތުން ވެއްދުނީ އެމެޖެންސީ ރޫމް އަށެވެ. އުމަރު އެތާ ބޭރުގައި ހިނގާލަ ހިނގާލަ ހުއްޓެވެ. ޒާހިދާ އައިސް އުމަރު ކައިރި ހުއްޓިފަ ޒޭން ކިހިނެއްތޯ އެހިއެވެ. އުމަރު މާޔޫސީ ގޮތަކަށް ދެކޮޅަށް ބޯހޫރުވާލީ ނޭނގެ އޭ ބުނާފަދަ އަކުންނެވެ. މިހެން ބުނެ އިރުކޮޅެއް ނުވަނިސް ފެނުނީ ނަރުހުން ތަކެއް ވެގެން ޒޭން ނެރެނިކޮށެވެ. ޒާހިދާ މެން ވަގުތުން އެތަނަށް ދިޔައެވެ. ނަމަވެސް ނަރުހުން ބަލާލުމެއްނެތި އަވަހަށް ޒޭން ގޮވައިގެން ދިޔައެވެ. ޒޭން އޮތީ ބޮލުގައި ބެނޑޭޖް ގަނޑެއް އަޅައިގެންނެވެ. ޒާހިދާ މެން ދާން ހަދާލިތަނާ ފަހަތުން ނިކުން ޑޮކްޓަރ ވާހަކަ ދެއްކިއެވެ.\n“ޕޭޝަންޓްގެ ހާލު ދަށަށް ދަނީ. އަދި ހެޔެއްނާރާ. އައި ސީ ޔޫ އަށް އެ ގެންދަނީ. ވަރަށް އަވަހަށް އޭ ޕޮޒިޓިވް ލޭ ބޭނުން.” އުމަރު ގައިގައި ހުންނަނީ އޭ ޕޮޒިޓިވް ލޭ ކަމުން ލޭދިނުމައިގެން އުމަރު އުޅުނެވެ. “އަދި އެއްވާހަކަ. ޕޭޝަންޓް ހޭ އެރީމަ އަޅުގަޑު މެންނަށް ކަމެއް ކުރެވޭނީ. ކުރިއަށް އޮތް އެއްގަޑި އިރު ތެރޭ ހޭ ނާރާފިއްޔާ ވީ ކާންޓް ޑޫ އެނީތިންގް. ކޯމާ އަށް ދިޔުންވެސް އެކަޝީގެންވޭ” ޑޮކްޓަރ މިހެން ބުނުމުން ޒާހިދާ އަށް ރޯން ފެށުނެވެ.\n“ޒޭން.” ޒެއިނާ އަށް ގޮވެމުން ދިޔައީ ޒޭން އަށެވެ. މިވަގުތު ޒޭން ޒެއިނާ ކައިރި ހުރިނަމަ އޭ ޒެއިނާ ހިތަށް އެރިއެވެ. ޒޭން ނެތީމަ ހިތުގައި ޖެހުނެވެ. “ޒޭން” ޒެއިނާ މިފަހަރު މިހެން ބުނިތަނާ އިވުނީ ތުއްތު ކުއްޖެއްގެ ރުއިމުގެ އަޑެވެ. އޭރު ބަނޑަށް ތަދުވުން ވެސް ފިލާދިޔައެވެ. “ކޮންގްރާ. އިޓްސް އަ ބޯއި” ނަރުސް ކުއްޖަ ދަރިފުޅު ދައްކާލަމުން ބުނެލިއެވެ. ޒެއިނާ ހިނިތުންވެލިއެވެ. އެއަށްފަހު ދަރިފުޅު އުރާލިއެވެ.\n30 މިނެޓް ވަންދެން ބޭރުގައި ހުރި އާމިރާ މެންނަށް ހިނިތުންވެލެވުނީ ތުއްތު ކުއްޖެއް ރުއިމުގެ އަޑު އިވިގެން ދިޔުމުންނެވެ. ޒެއިނާ އަދި ދަރިފުޅު ގެ ހާލުވެސް ރަނގަޅެވެ. ޒެއިނާ ޕްރައިވެޓް ރޫމް އަކަށް ބަދަލު ކުރެވުނެވެ.\n“މަންމާ ކޮބާ ޒޭން. އޭނަ ރަނގަޅު ދޯ. މަންމާ ބުނެބަލަ” އާމިރާ މެން މޫނުމަތިން ހިނިތުންވުން ފިލާދިޔައެވެ. “އަހަރެން ބޭނުން ޒޭން ކައިރިއަށް ދާން.” އަތަށް ގުޅަފައި އޮތް އައިވީ ނައްޓަމުން ޒެއިނާ ބުނެލިއެވެ. “ނޫން. ދަރިފުޅު ރަނގަޅު ވީމަ ދާނީ” އެތެރެއަށް ވަދެގެން އައި އުމަރު ބުނެލިއެވެ. ނަމަވެސް ޒެއިނާ އަށް އަޑު އިވުނު ހެންނެއް ހިޔެއް ނުވެއެވެ. ތެދުވެފަ ހުސް ފަޔާ ދުއްވާގަތީ އެއްމެން ގޮވަ ގޮވާ އޮއްވައެވެ. އޭރު ކުޑަ ދަރިފުޅު އޮތީ ނިދާފައެވެ. އެހެންވެ އާމިރާ އެތާ ބަހައްޓާފަ އުމަރު އާ ޒަރީރު އާ ޒެއިނާ ފަހަތުން ދިޔައެވެ. ވަރުބަލި ވެފަ ހުރުމުން ދުވަން އުނދަގޫ ވިޔަސް ޒެއިނާ ޒޭން ކައިރި އަށް ދާނެއެވެ.\n“މަންމާ ކޮބާ ޒޭން” އައި ސީ ޔޫ ރޫމް އިން ނިކުމެ ނިކުމެ ހުރި ޒާހިދާ ކައިރި ޒެއިނާ އަހާލިއެވެ. “ދަރިފުޅު މިތާ ކީއްކުރަނީ” “މަންމާ ޑޮކްޓަރު ކީކޭ ބުނީ” ޒެއިނާ އަނެއްކާ ސުވާލު ކުރިއެވެ. “ޑޮކްޓަރ ބުނީ އެއްގަޑި އިރު ތެރޭ ހޭ ނާރާފިއްޔާ އެއްވެސް ކަމެއް ނުކުރެވޭނޯ. މިހާރު އެޔޮށް 45 މިނެޓް ވީ އަދިވެސް ހެޔެއް ނާރާ.” ޒާހިދާ ރޮމުން ބުނެލިއެވެ. ޒެއިނާ ގައިން ވަރު ދޫވިކަހަލައެވެ. ނަމަވެސް ހިތްވަރު ކޮށްފައި އެ ރޫމް އަށް ވަނެވެ. ޒެއިނަގެ ލޯ ފުރިގެން އައީ ޒޭން އޮތް ގޮތް ފެނުމުންނެވެ. ބޮލުގައި ބެންޑޭޖް އެއް އޮޅާލާފައި ވާއިރު އޮކްސިޖަން މާސްކެއް ނޭފަތުގައި ވަނީ އަޅާފައެވެ. އެއް އަތަށް އައި ވީ ގުޅާފައި ވާއިރު އަނެއް އަތާށް ވަނީ ލޭ އަޅަން ގުޅާފައެވެ. އެ ރީތި ދޮން މޫނުގައި ހަލާކުވެފަ ތަންތަން ހުއްޓެވެ. ޒެއިނާ ހިތްވަރު ކޮށްފައި ފުންނޭވާއެއްލަމުން ވާހަކަ ދެއްކިއެވެ.\n“އަހަރެން ބުނީމޭނުން އަހަރެން އެއްމެ ބޭނުންވާ ގަޑިގައި އަހަރެން ކައިރި ނުހުންނަންޏާ ވިހޭމަ އައިސް ބާވާލާނަމޭ. އަހަރެން މިއައީ އެހެންވެ. އިނގޭތަ އަހަރެން ވިހަން އޮތް އިރު އެއްމެ ބޭނުންވީ ޒޭން އަހަރެން ކައިރި ހުންނަން. އެކަމް ޒޭން.” ޒެއިނާ އަށް ރޮވުނެވެ. “ޒޭން ޖެހޭނެ ތެދުވަން. ތެދުވޭ ޒޭން ޕްލީޒް. އަހަންނަކަށް ނޫޅެވޭނެ ޒޭން އާނުލައެއް. އަބަދު ބުނަމޭނުން ޑޫ ޔޫ ލަވް މީ ހޭ. މިއަދު އަހަރެން މިބުނަނީ އާނ. އަހަރެން ވަރަށް ލޯބިވޭ ޒޭން ދެކެ. އިންތިހާ އަށް ލޯބިވޭ. އައި ލަވް ޔޫ ޒޭން އައި ލަވް ޔޫ. ޕްލީޒް ކަމް ބެކް.” ޒެއިނާ ގިސްލަ ގިސްލާފައި ރޮމުން ވާހަކަ ދެއްކިއެވެ. އެއަށްފަހު ޒޭން އަށް ބަލާލިއެވެ. އެހެން ބަލަން ހުރެފަ ޒެއިނާ ނިކުމެގެން ދިޔައެވެ.\n“ދަރިފުޅު” އާމިރާ ރޮވިފައި ހުރި ޒެއިނާ ފެނުމުން އަހާލިއެވެ. ނަމަވެސް ޒެއިނާ އެ އަޑު އިވޭ ކަމަށް ނަހަދައި އައިގޮތަށް އައިސް ދަރިފުޅު ނެގިއެވެ. އެއަށްފަހު ނިކުމެގެން ދިޔައެވެ. އާމިރާ ވެސް ފަހަތުން ދިޔައެވެ. ޒެއިނާ ދަރިފުޅު ގޮވައިގެން ގޮސް ޒޭން އޮތް ތަނަށް ވަނެވެ. ޒެއިނާ އުޅުން ގޮތުގެ މަންޒަރު ބަލަން ތިބި4މީހުންނަށް ވެސް ހުރީ ރޮވިފައެވެ.\n“ޒޭން ބަލާބަލަ. އަހަރެމެންގެ ދަރިފުޅު. ހަމަ ހީވަނީ ޒޭން ހެން. ހަމަ ސޭމް. ޒޭން ޕްލީޒް ލޯ ހުޅުވަބަލަ. ބޭބީ ކިހާބޭނުން ވާނެ ބާބީ ގެ ޑޭޑް ބޭބީ އުރާލަން. އަހަންނަށް ޓަކައި ނޫނަސް މި ތުއްތު ދަރިފުޅަށް ޓަކައި ނަމަވެސް ލޯ ހުޅުވަބަލަ.” ޒެއިނާ ރޮމުން މިހެން ބުނެ ޒޭން ގެ މޭމަތީ ދަރިފުޅު ބާއްވާލިއެވެ. “އައި ލަވް ޔޫ ސޯ މަޗް ޒޭން” ޒެއިނާ މިހެން ބުނެ ރޮމުން ޒޭންގެ އަތުގައި ބޯ ޖައްސާލިއެވެ. އެވަގުތު ޒޭން ގެ އަތް ހަރަކާތް ކުރިހެން ޒެއިނާ އަށް ހީވިއެވެ. ނަމަވެސް އަޅާނުލައި ރޮމުން ގެންދިޔައެވެ. ޒެއިނާ އަށް ސިހުން ލިބުނީ ޒޭންގެ ގެ ގަޔަށް ގުޅަފަ ހުރި މެޝިންތަކުގެ އަޑު ބާރުވަމުން ދިޔުމުންނެވެ. ވަގުތުން ދަރިފުޅު ނަގާ ޒެއިނާ އުރާލިއެވެ. އެވަގުތު ނަރުހުންނާ ޑޮކްޓަރުވެސް އެތަނަށް ވަދެގެން އައެވެ. ޒެއިނާ ނުދާން ހުރެފަ ވެސް ޑޮކްޓަރ ބުނީމަ ދިޔައީއެވެ.\nޒެއިނާ އާއި ދެންތިބި ހަތަރު މީހުންވެސް އިންތިޒާރު ކުރަމުން ދިޔައީ ޑޮކްޓަރ ނުކުންނަން ދެންނެވެ. ޒެއިނާ ދަރިފުޅު ގޮވައިގެން އިށީއިނެގެން އިނެވެ. 10 މިނެޓް ފަހުން ޑޮކްޓަރ ނިކުތެވެ. “ހީ އިޒް ފައިން ނައު. އަލްހަމްދުލިލްލާހި. އެކަމް ވަރަށް ވީކް. ރެސްޓް ކުރުވަން ވަރަށް ޖެހޭނެ. ދެން އިރުކޮޅަކުން ޕްރައިވެޓް ރޫމް އަކަށް ބަދަލު ކުރެވޭނެ. އޭރުން ޔޫ ގާއިސް ކޭން މީޓް ހިމް” ޑޮކްޓަރ ހިނިތުންވެލާފައި މިހެން ބުނެ އެތަނުން ދިޔައެވެ. އެއްމެނަށް ހިނިތުން ވެވުނެވެ. ޒެއިނާ ވެސް ހިނިތުންވެލާފައި ދަރިފުޅު ބޮލުފައި ބޮސްދިނެވެ.\nޒޭން ޕްރައިވެޓް ރޫމް އަށް ބަދަލު ކުރެވުނެވެ. ޒެއިނާ ދަރިފުޅު ގޮވައިގެން މަޑު މަޑުން އެތެރެއަށް ވަނެވެ. އެހެން އެއްމެން ބޭރުގައި މަޑުކުރީ އެ ކުޑަ ކުޑަ އާއިލާ އަށް ވަގުތު ދިނުމުގެ ގޮތުންނެވެ.\nޒޭން އިނީ އެނދުގައި ލައްގަނެލައިގެންނެވެ. ޒެއިނާ މެން ފެނުމުން ޒޭން އަށް ހިނިތުން ވެވުނެވެ. ޒެއިނާ ގޮސް މަޑު ކޮށްލުމުން ޒޭން އަތުގެ އިޝާރަތުން ދަރިފުޅު ދިނުމަށް އެދުނެވެ. “ބޯއީ އެއް” ޒެއިނާ ޒޭން އަތަށް ދަރިފުޅު ލައިދެމުން ބުނެލިއެވެ. “ޒަޔާން” ޒޭން ދަރިފުޅަށް ބަލާލަމުން ބުނެލިއެވެ. ޒެއިނާ އަށް ހިނިތުން ވެވުނެވެ.\n“ޒޭން އައި ވޯންޓް ޓް ސޭ ސަމްތިންގް.” ޒެއިނާ މިހެން ބުނުމުން ޒޭން ޒެއިނާ އަށް ބަލާލިއެވެ. “މިއޮއް ހުރިހާ ދުހާކުވެސް މިހިތުގައި ނޭނގޭ ގޮތްތަކެއް ވި. އަހަރެންނަކަށް ނޭނގެ އެޔަށް ދޭން ނަމެއް އޭރު. ބަޓް ނައު އައިނޯ ދެޓް އިޒް ލަވް.” “ޑޫ ޔޫ ލަވް މީ” ޒެއިނާގެ ވާހަކަ ފުރިހަމަ ނުވަނިސް ޒޭން ޒެއިނާ އޭނަގެ ކައިރި ބާންދަމުން ބުނެލިއެވެ. “ޔެސް ޒޭން އައި ލަވް ޔޫ” ޒެއިނާ ހިނިތުން ވެލާފައި ބުނެލިއެވެ. “އެންޑް އައި ލަވް ޔޫ މޯ” ޒޭން ކުޑަކޮށް ޒެއިނާ ގައިގައި ބައްދާލަމުން ބުނެލިއެވެ.\n“އަހަރެން ބިރުންވެސް ހޭ އަރާނޭނުން. ވިހިގޮތަށް ފުރަތަމަ ވެސް އައިސް އަހަރެންނަށް ބަވާލީ ވިއްޔަ” ޒޭން ލާނެތް ގޮތަކަށް ބުނެލިއެވެ. “އަހަރެން ބުނީމޭނު އޭރު ކައިރީގަ ނުހުންނަންޏާ ބާވާނަމޭ” ޒޭން މިހެން ބުނުމުން ލަދުގަން ނަމަވެސް ޒެއިނާ ވެސް ދޫ ނުކުރަން ވެގެން ބުނެލިއެވެ. “އަހަންނަށް ދޯ ވައްތަރީ” ޒޭން ބުނެލިއެވެ. ޒެއިނާ ބޯ ޖަހާލިއެވެ. ޒަޔާން ގެ މޫނު ގަނޑު ހީވަނީ ހަމަ ޒޭން ގެ ކުޑަ ކުޑަ ކޮޕީ އެއް ހެންނެވެ. ނަމަވެސް ތުންފަތް އިނީ ޒެއިނާ ގެ ތުންފަތް އިންނަގޮތަށެވެ. އެ ދުވަސް ހޭދަވެގެން ދިޔައީ ވަރަށް އުފާވެރި ކޮށެވެ.\n8 މަސް ފަސް\n“ޒޭން ގަނޑާ މި ޒަޔާންގެ ނެޕީ ޖަހުވަބަލަ. އަންނާނަން ހެދުމެއް ހިފައިގެން” ޒެއިނާ މިހެން ބުނީ އެނދުމަތީ 8 މަހުގެ ޒަޔާން އާއެކީ ސަކަރާތް ޖަހަން އިން ޒޭން އާއެވެ. “ޔެސް. މިއަދު ބައްޕި އާއެކީ ނެޕީ ޖަހާނީ. ޔޭ” ޒަޔާން އުރާލަަމުން ޒޭން ބުނެލިއެވެ. ޒަޔާން ހީލިއެވެ. ނެޕީ ޖަހާ ނިމުން އިރުވެސް ޒެއިނާ އަލަމާރި ހާކާލަ ހާކާލަ ހުއްޓެވެ. ޒޭން ޒަޔާން އެނދުމަތީ ބާއްވާފަ ގޮސް ޒެއިނާގެ ފަހަތުގައި ހުއްޓި ފަހަތުން ބައްދާލިއެވެ.\n“ސާބަސް ޒޭން. ރޮމާންސް ކުރަން ވެސް ވަކި ގަޑިއެއް ނޯންނާނެ” ޒެއިނާ މިހެން ބުނެ ޒޭން ކޮއްޕާލާފައި ދިޔައެވެ. ޒެއިނާ ގޮސް ޒަޔާން އެއްޗެހި ލައްވާ ރީތި ކުރިއެވެ. އެއަށްފަހު އެތާ ކޮޅަށް ހުރި ޒޭން ކައިރި އަށް ގޮސް ޒަޔާން ދިނެވެ. “މަންމި އަންނާނަން މާމަ އާ އެކީ ފިހާރައަށް ގޮއްސަ” ޒެއިނާ މިހެން ބުނެ ޒަޔާން ގެ ކޮލަށާއި ޒޭން ގެ ކޮލަށް ބޮސްދިނެވެ.\nޒެއިނާ އަނެއްކޮޅަށް ނޭނބުރެނިސް ޒަޔާން ޒެއިނާގެ އިސްތައްޓަށް ދަމާލިއެވެ. ޒެއިނާ އައުޗް އޭ ކިޔާ ޒަޔާން އާ ދިމާލަށް މަޖާ ގޮތަކަށް ތުން ދަމާލިއެވެ. ޒަޔާން ބާރަކަށް އެ ތުއްތު އަޑުން ހޭންފެށުމުން ޒޭން އާއި ޒެއިނާ އަށް ވެސް ބާރަކަށް ހެވުނެވެ.\nSrryy for delay.. here is last part.. enjoyy… everybody vaahaka aa medhu dhekey goiy comment kohlahcheyy… ??\nPhto gulhey tha mi last part aa????\nMi vaahaka hama varah reethi.. nimun vx varah salhi.. photo vx gulhey\nThankx ReeXa.. ??\nVaahaka v reethi…pic ves gulhey….ekam liyaa iru v visnan jehey kanthah ebahuri….ibaaraiy kurun rangalhu kohlan eba jehey…sifa kurun ves….dhen liyaa vaahaka ehga mikanthakah visnaafa rangalhu kuran masahkaiy kuraane kamah heekuran…best of luck…☺??\nThankx azu.. ??\nWow v rythi hurihaakamevves furihama\nThanx khajja ??\nPhoto ga inny girl baby ennu but v rythi hope to seeanew story soon\nYeah in sha allah.. yeah asluegirl eh.. ekm nueh igeyeynun boy eh noon kameh.. hehe.. thankx kitty ??\nV reethi vaahakaige nimun\nThankx ainthu ??\nMivaahakaige nimun v sahli\nVaahakaige nimun ehaa reecheh noon. Vaahaka nimunukamuge ihusaaseh nuvey nimunuiruves. Dhen ibaaraath kurun lafuzuthahves ebahuri nugulhey.misaalakah iththaalaa. Ammukoh beynunkuraanee isheedhey. ekahala gothakah.so need to improve on that areas\nYeah dww… next story ga thi mistakes ragalhu kuran try kuraanan.. ? thankx F2 ??\nVarah rythi… Photo vess varah gulhey… Hope kuran pinkish ge ehen story eh varah avahah fennaane kamah\nYeah in sha allah… thank you so much ssss? ??\nStory vrh nice.. Vrh gulhey photo vx❤\nThankx nana ??\nlaaa,… vrh lwbi vrhvrh reethi thi ninmun..\nThankx lenora ??\nMashahvess varah faahaga kurevunu “ihthaalaafa”beynun kohfa hunnathy….e ee baeh rahrashuge v baby kudhin isheenumah beynun koh ulhey baheh….furathamaves hithah eri mivaahaka mi liyanee kon rashehge kujjeh baaey…vaahaka v reethi…..nimun ekamaku ehaa furihama eh noon…dhe bafain baithibbaafa mamma fihaarayah dhaahisaabun nimuny…\nMistakes correct kuraanan dhn story ehgai. Aalu happy family ehkan angaidheyn vegen ebai liyunyy.. if yuh dnt like its ok.. ehn vx vaane.. dhn story eh ragalhu kureveythw balaanan.. thankx shabyyy ??\nGalhi vaahaka eh…than kolhu kolhu mi kiyany vc mi vaahaka…dn vc buneveyny hama nujehey kanthah baivarey… Hyvany kuda kujjaku liyefa oiy moya vaahaka eh henn\nI will try to improve..\nomg… woww… i love it… waiting your next story….\nAslu hurihaa part ehga hn Chum handi ge comment fennaathy v ufaaveyy… hama inthizaaru vx kurevey Chum handi ge comment akah.. thank you so much dear ??\nawwwww…. happy to hear that… pinkish ehen story eh liyan visnan thA???? cause i wanna know it, but don’t establishathing written INTHIZAARU KOHLAVVAA… aee ehen jeheema kudhin bunaane mihaaru writers hama ehen jahaafa up eh nukureyey… I don’t mean you’ll do it butasurprise will be better…\nalhey 8 months kudhinah tok kureveytha…. hehehehe… btw story goaheh nun….\nStory ga nynnaane baby twk kuri vaahaka eh bunefa ka.. hevunu vaahaka innaanyy bunefa.. thankx sam.. bst koh balaalaa.. ??\nThankx maree ??\nMashaa Allah,v inthixaaru kurin up nukoh gen,v v reethi last part ves,pic hama habeys v gulhey\nThankx dear.. ????\nThankx Niyer ??\nThankx Chum handi.. yess vaahaka eh liyan eba visnan kuriah oiy thaa vx.. ?\nKon irakun pinkish ge ehen story eh kiyaalan libeyni\nIn sha allah soon.. ??\nThankx hhh ??\nV las vejje dhw ekamvex. comment kohlaa hiyyv, heevany …maa avasaruvaalaifa hunnahen\nލޯބި September 24, 2018\nތިން ލަފްޒުން (7)\nލޯބި July 30, 2014\nލޯބި June 1, 2014


COP 24 Gai Baiveri vevadai Gathumah Kureege Raees Nasheed Furaa Vadaigenfi\nއދ.އިން އިސްނަގައިގެން ބާއްވާ، ކޮޕް 24 ކްލައިމެޓް ޗޭންޖް ކޮންފަރެންސްގައި ބައިވެރިވެ ވަޑައިގަތުމަށް ކުރީގެ ރައީސް މުޙައްމަދު ނަޝީދު ޕޮލެންޑަށް ފުރާވަޑައިގެންފިއެވެ.\nކޮންފަރެންސް އޮފް ޕާޓީސް ޓު ދަ ޔުނައިޓެޑް ނޭޝަންސް ފްރޭމްވޯކް ކޮންވެންޝަން އޮން ކްލައިމެޓް ޗޭންޖް، ކޮޕް24 ގައި ރައީސް ނަޝީދު ބައިވެރިވެވަޑައިގަންވަނީ، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ ޚާއްޞަ މަންދޫބެއްގެ ހައިސިއްޔަތުންނެވެ.\nއދ.އިން ބާއްވާ މި ކޮންފަރެންސްގައި ދުނިޔޭގެ 200 އަށްވުރެ ގިނަ ޤައުމުން ބައިވާނެއެވެ. ކޮޕް24 އަކީ، މޫސުމަށް އަންނަ ބަދަލުތައް ދުނިޔޭގެ ސަމާލުކަމަށް ގެނައުމަށްޓަކައި ޤައުމުތަކުގެ އެންމެ އިސް ލީޑަރުން ބައިވެރިވެވަޑައިގަންވާ ބައްދަލުވުމެކެވެ. މިފަހަރުގެ ކޮންފަރެންސްގައި ސަރުކާރުގެ ފަރާތުން ކުރީގެ ރައީސް ނަޝީދު ބައިވެރިވެވަޑައިގަންނަވާއިރު، 2009 ވަނަ އަހަރު ބޭއްވި ކޮޕް15 ގައި އެމަނިކުފާނު ބައިވެރިވެވަޑައިގެން ވަނީ ދުނިޔޭގެ ވަރަށް ބޮޑު ސަމާލުކަމެއް ހޯއްދަވާފައެވެ.\nއަދި އެމަނިކުފާނު ވަނީ ތިމާވެށްޓާއި މޫސުމަށް އަންނަ ބަދަލުތަކާއި ގުޅޭގޮތުން އަޑު އުފުލާ ލީޑަރެއްގެ ގޮތުގައި ދުނިޔޭގެ ސަމާލުކަންވެސް ހޯއްދަވާފައެވެ.\nބޭރުގެ ވިޔަފާރިވެރިން ރާއްޖޭގައި އިންވެސްޓްކުރުމަށް ރާއްޖެއިން މަރުޚަބާކިޔާކަމަށާއި، ބޭރުގެ ވިޔަފާރިތަކަށް ރާއްޖެވަނީ ހުޅުވާލެވި، ތައްޔާރަށްކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ...


Husfayaa gos balimeehun balaa 87 aharu ge doctor eh\nހުސްފަޔާ ގޮސް ބަލިމީހުން ބަލާ، 87 އަހަރުގެ ޑޮކްޓަރެއް\nކޮރޯނާވައިރަހުގެ ބަލިމަޑުކަމުގެ ސަބަބުން އެންމެ ބޮޑަށް އަސަރުކޮށްފައިވާ އެއް ބަޔަކީ އުމުރުން ދުވަސްވީ މީހުންނެވެ. ބަލީގެ ނުރައްކާ އެންމެ ބޮޑީ އެމީހުންނަށް ކަމަށްވާތީ ދުވަސްވީ މީހުން ބޭރަށް ނުކުމެ އުޅުން ރަނގަޅު ނޫން ކަމަށް ސިއްހީ މާހިރުން ބުނާތީ ވަރަށް ގިނަ ބަޔަކަށް ގޭތެރޭގައި ތިބެން ވަނީ މަޖްބޫރުވެފަ އެވެ. މިގޮތަށް ތިބެ ތިބެ ބައެއް މީހުންނަށް ނަފްސާނީ ގޮތުން އަސަރުކޮށްގެން ބަލިމަޑުކަން ތަންކޮޅެއް މައިތިރިވިޔަސް ގޭން ބޭރަށް ނުކުންނަން ބިރުން ނުނިކުމެ އެބަތިއްބެވެ.\nމިފަދަ މީހުންގެ ޚިދުމަތުގައި ރެޔާ ދުވާލު ހޭދަކޮށްލާ ހިތްވަރުގަދަ އެކަކީ އިންޑިޔާގެ މަހަރަޝްތުރާގެ ޗަންދުރަޕޫރު ޑިސްޓްރިކްޓްގައި ދިރިއުޅޭ އުމުރުން މިހާރު 87 އަހަރުވެފައިވާ ޑޮކްޓަރެކެވެ. އެންމެ ދުރު އަދި އެކަހެރި އަވަށްތަކުގައި ތިބޭ ބަލި މީހުންނަށް ފަރުވާދިނުމަށްޓަކައި މި ޑޮކްޓަރު ކުރާ މަސައްކަތަކީ ތައުރީފު ހައްގު މަސައްކަތެކެވެ.\nކޮންމެ ދުވަހަކުވެސް 10 ކިލޯމީޓަރު ހާ ސަރަހައްދަކަށް މި ޑޮކްޓަރު ދަތުރުކޮށް ބަލި މީހުންނަށް ފަރުވާ ދެއެވެ. އަދި އެވެސް ހުސްފަޔާ ހިނގާފަ އެވެ. މުލް، ޕޮމްބުރްނާ، ބަލްހާރްޝާހް އަވަށުގެ މީހުންނަށް ފަރުވާ ދިނުމުގައި ޑޮކްޓަރު މިގޮތަށް މަސައްކަތް ކުރާތާ މިހާޜު 60 އަހަރު ވެއްޖެ އެވެ.\nއިންޑިޔާގެ ނިއުސް އެޖެންސީއެއް ކަމަށްވާ އޭއެންއައި އިން ކޮށްފައިވާ ޓުވީޓެއްގައިވާ ގޮތުން ކޮރޯނާވައިރަހުގެ ބަލިމަޑުކަމުގައި ވެސް މި ހޯމޯޕެތިކް ޑޮކްޓަރު ވަނީ އެތައް ބަޔަކަށް ފަރުވާ ދީ ފުރާނަ ސަލާމަތް ކޮށްދީފަ އެވެ.\nމި ޑޮކްޓަރުގެ ފަރުވާ އާއްމުކޮށް ދެނީ ފައިސާ ދީގެން ޑޮކްޓަރަށް ދެއްކޭނެ ފަދަ އެއް ނެތް ފަގީރު ނިކަމެތިންނަށެވެ.\nއޭއެންއައި އާ ވާހަކަ ދައްކަމުން ހޯމޮޕެޓިކް ޑޮކްޓަރު ރާމަޗަންދުރަން ޑަނޭކަރް ބުނީ ފާއިތުވީ 60 އަހަރު އޭނާ ވަނީ މި އަވަށްތަކަށް ކޮންމެ ދުވަހަކު ކަހަލަ ގޮތަކަށް ޒިޔާރަތްކޮށް ބަލި މީހުންނަށް ފަރުވާ ދީފަ އެވެ. ކޮވިޑް-19ގެ ބިރަށް ބައެއް ޑޮކްޓަރުން ފަގީރު ބަލި މީހުންނަށް ފަރުވާ ދިނުން ހުއްޓާލިނަމަވެސް އޭނާގެ އެކަހަލަ އެއްވެސް ބިރެއް ނެތް ކަމަށް ޑރ. ރާމަޗަންދުރަން ބުންޏެވެ.\n"މިޒަމާނުގެ ޒުވާން ޑޮކްޓަރުން މަސައްކަތް ކުރަނީ ފައިސާއަށް. ފަގީރުންނަށް ޚިދުމަތްކޮށްދޭކަށް ބޭނުމެއް ނުވޭ،" ޑޮކްޓަރު ބުންޏެވެ.\nކޮރޯނާވައިރަހުގެ ބިރު އޮތަސް ޑޮކްޓަރު އެންމެ ކުރިންސުރެ އުޅެމުންދިޔަ ގޮތަކަށް އެއްވެސް ބަދަލެއް ނުގެނެ އެވެ. ހަމަ ކޮންމެ ދުވަހަކުވެސް އާދަވެގެން އެދާ ގޮތަށް އަވަށް އަވަށަށް ގޮސް ފަގީރު ނިކަމެތިންގެ ގޭގެއަށް ގޮސް އެމީހުންނަށް ފަރުވާ ދެމުން ގެންދެ އެވެ. އެހެންކަމުން މި ޑޮކްޓަރު ވެފައިވަނީ އެ އަވަށްތަކުގައި ދިރިއުޅޭ ނިކަމެތި ފަގީރުންގެ ކުރިމަތީގައި ވަރަށް ގަދަރާއި އިހްތިރާމް ލިބިގެންވާ އަދި އެމީހުން ވަރަށް ލޯބިވާ ޑޮކްޓަރަކަށެވެ.\nދަރިފުޅަށް ތެމިދާނެތީ ބައްޕަ ކުޑަ ނަގައިގެން!


Rilwan ge maruge mauloomaathuthah engi thibe, ekan haama nukuree...\nރިލްވާންގެ މަރުގެ މައުލޫމާތުތައް އެނގިތިބެ، އެކަން ހާމަނުކުރީ ކީއްވެ!\nރިލްވާންގެ މައްސަލަ ތަހުޤީޤް ނުކޮށް، އެ ސަރުކާރުން ހިފެހެއްޓި\nކ. މާލެ3ސެޕްޓެންބަރ 2019 | އަންގާރަ 18:58 29,163\nމިނިވަން ނިއުސްގޭ ނޫސްވެރިޔާ އަހުމަދު ރިލްވާން އަބްދުﷲ - ޓްވިޓަރ\nގެއްލުވާލި މިނިވަން ނިއުސްގެ ނޫސްވެރިޔާ އަހުމަދު ރިލްވާން އަބްދުﷲގެ މައްސަލަ ތަހުޤީޤްކުރުމަށްފަހު، ރައީސް އިބްރާހިމް މުހައްމަދު ސޯލިހް އުފެއްދެވި ރިޔާސީ ކޮމިޝަނަށް އެއްކުރެވުނު މައުލޫމާތު އާންމުކޮށްފައިވާއިރު، އެ މައުލޫމާތުތަކުން ވަނީ މީގެކުރިން ނޭނގުނު އެތަށް މައުލޫމާތެއް އެނގިގެންގޮސްފަ އެވެ. ރިލްވާން ގެއްލުވާލީ ކޮންބައެއް ކަމާއި، އެކަންކުރީ ކިހިނެއްކަންވެސް ކޮމިޝަނުން ވަނީ ހޯދާފަ އެވެ. އަދި އެވަރުން ނިންމާލުމުގެ ބަދަލުގައި އެކަންކުރި ފަރާތްތަކުގެ މަސައްކަތް ފެށި ހިސާބުވެސް ކޮމިޝަނުން ވަނީ ހޯދާފަ އެވެ.\n9 މަސް ދުވަހުގެ މަސައްކަތްތަކަށްފަހު ކޮމިޝަންގެ މައުލޫމާތުތައް ހާމަކުރުމާއެކު، އެކަމާ އެންމެ ހިތް ހަމަނުޖެހުނު ބަޔަކަށްވީ ކުރީގެ ސަރުކާރުގެ އިސް މަޤާމުތަކުގައި ތިއްބެވި ބޭފުޅުންނެވެ. އެ މައުލޫމާތުތައް އާންމުކުރުމާއެކު އެއީ މީގެކުރިންވެސް އެނގޭ ކަންކަންކަމަށާއި، އޭގައި އައު ކަމެއް ނެތްކަމަށް ބުނެ އެ ފަރާތްތަކުން ކޮމިޝަންގެ މަސައްކަތްތަކަށް ފާޑުކިޔަންފެށި އެވެ. އެކަމުގައި އެންމެ އިސްކޮށް ހުންނެވީ އަބްދުﷲ ޔާމީންގެ ހުދުމުތާރު، އަނިޔާވެރި ވެރިކަމުގައި ހަތަރު އަހަރެއްހާ ދުވަހު ހޯމް މިނިސްޓަރަކަށް ހުންނެވި އުމަރު ނަސީރު އެވެ.\nސުވާލަކީ އެ މައުލޫމާތުތައް އެނގިތިބެ، އެކަން ހާމަނުކުރީ ކީއްވެތޯ އެވެ. އެންމެ ކުޑަމިނުން ދަރިފުޅަށްވީގޮތެއް ހޯދުމަށް ދައުލަތުގެ އިދާރާތަކުގައި އާދޭސްކުރަމުން މަގުމަތީގައި ހިނގި ރިލްވާންގެ މަންމައާއި، ބައްޕައަށް އެ މައުލޫމާތުތައް ހިއްސާނުކުރީ ކީއްވެތޯ އެވެ.\nމި ސުވާލުތަކާއެކު ބައެއް ކަންކަން ހަނދާނަށް ގެންނާނަމެވެ. ރިލްވާން ވީނުވީއެއް ނޭނގި ގެއްލުވާލިތާ މާގިނަ ދުވަހެއް ނުވެ، އެ މައްސަލައިގެ ތަހުޤީޤާއި ގުޅޭގޮތުން ވެލާނާ އިންޓަނޭޝަނަލް އެއާޕޯޓްގައި ރައީސް އަބްދުﷲ ޔާމީނާ ސުވާލުކުރިމެވެ. ޖަވާބަކަށް ވިދާޅުވީ ނޫސްވެރިޔަކު ގެއްލުމުން ހީވާ ގޮތުގައި ނޫސްވެރިޔާ ހޯދުމުގެ މަސައްކަތް ކުރާނެކަމަށެވެ. މިއީ ދައުލަތުގެ އެންމެ އިސްވެރިޔާގެ އެ ދުވަހުގެ ޖަވާބު އެވެ.\nބާރުލިބިވަޑައިގެން ހުންނެވި ދުވަހު، އޭރުގެ ހޯމް މިނިސްޓަރ އުމަރު ނަސީރުގެ ޖަވާބުތައްވެސް ހުރީ ހަމަ އެފަދަ ގޮތަކަށެވެ. އެކަމުގައި އެހެންކަމެއް ހަނދާނަށް ގެންނާނަމެވެ. އެއީ ކުރީގެ ހޯމް މިނިސްޓަރ އުމަރު ނަސީރާއި، އޭރުގެ ރައީސުލްޖުމްހޫރިއްޔާ އަބްދުﷲ ޔާމީނާއި ދެމެދު ކުރެވިފައިވާ މެސެޖުތަކެވެ. އަލްޖަޒީރާގެ އެ މެސެޖުތަކުން އެނގޭގޮތުގައި ރިލްވާންގެ މައްސަލައަށް މާބޮޑު ސަމާލުކަމެއް ނުދިނުމަށް ރައީސް އަބްދުﷲ ޔާމީން، އުމަރަށް އަންގަވަ އެވެ. އަދި އެ މެސެޖަށް އުމަރު އާނއެކޭވެސް ވިދާޅުވެ އެވެ.\nމި ހުރިހާ ކަމަކުންވެސް އެ ސަރުކާރުގެ ތެރެއިން ރިލްވާންގެ މައްސަލާގައި ގެންގުޅުން ސަމާލުކަން އެނގިގެންދެއެވެ. އަދި ރިލްވާންގެ މައްސަލައަކީ އެ ސަރުކާރަށް މުހިންމުކަމެއް ނޫންކަމާއި، އެކަން ފޮރުވުމަށް އެ ސަރުކާރުން ކުރި މަސައްކަތްތަށްވެސް އެނގިގެންދެ އެވެ. ދެން މިއަދު ނިކުމެ، ތިމަންމެންގެ ވެރިކަމުގައި މިކަން ހޯދިވަރަށޭ ހޯދިފައި ތިއޮތީ، އިތުރު އެއްޗެއް ނުހޯދެއޭ ބުމުން އެ ސަރުކާރުގެ އިސްލާތްރިކަން ހުރި މިންވަރު ވަރަށްވެސް ރަނގަޅަށް ބުނެދެ އެވެ.\nމިއަދު ނިކުމެ ކޮންމެ ވާހަކައެއް ކޮންމެ ގޮތަކަށް ވިދާޅުވިނަމަވެސް ކަންކުރެއްވި ގޮތާއި، ކުރެއްވި މަސައްކަތް އޮތީ ރައްޔިތުންނަށް ވަރަށް ސާފުކޮށް ފެންނާށެވެ. ރިލްވާންގެ އާއިލާ މެމްބަރުން އިންސާފަށް އެދި ގޮވުމުން ލޮލަށް ޕެޕަރ ސްޕްރޭޖަހައި ހެދީވެސް ހަމަ އުމަރާއި، ޔާމީނާއި، އެ މީހުންގެ އައުވާނުންގެ ބާރުވެރިކަމުގެ ތެރޭގައިކަން އެއީ ރައްޔިތުންގެ ދެކުނު ހަޤީޤަތްތަކެވެ.\nމިއަދު އެދުުނު ހަޤީޤަތަކީ އެދުވަހު އެނގުނު މައުލޫމާތުތަކުގެ އިތުރުން ދީނީގޮތުން ހައްދުފަހަނައަޅާފައިވާ ފަރާތްތަކާއެކު މަސައްކަތްކޮށް،އެ ޖަރީމާތައް ފޮރުވުމަށްޓަކައިވެސް އެ ސަރުކާރުގެ ތެރެއިން އެތަކެއް ޖަރިމާތަކެއް ހިންގާފައިވާކަމެވެ. ސައްހަ ނޫން މައުލޫމާތުތަކެއް އެއްކޮށް، ޕާސްޕޯޓް ހަދައިދިނުން ފަދަ ހުރިހާ ޖަރީމާތަކެއްވެސް ހިންގައި، ރިލްވާންގެ މަރުގެ މައްސަލާގެ ހަޤީޤަތް ފޮރުވުމަށް މަސައްކަތްކޮށްފައިވާކަމެވެ.\nޤާނޫނު އަރާ ހަމަކޮށްފާނެކަމުގެ ބިރު ހީވުމުން، ތިމަންމެންވެސް އެކަމުގެ ތަހުޤީޤްކުރީމޭ ބުނެ، ރައްޔިތުންނަސް އޮޅުވާލުމުގެ ބަދަލުގައި މިހާރުވެސް ކުރައްވަންވީ ކަމަކީ ރައްޔިތުންގެ ކިބައި މައާފަށް އެދުމެވެ.\nއެންމެ ފަހުން އަޕްޑޭޓް ކުރީ:4ދުވަަސް ކުރިން | ރިވިއު ކުރީ: ލީވާން އަލީ


Guesthouse island-Baresdhooin ithuru bin kuyyah dhenee\nބަރެސްދޫން ގެސްޓްހައުސް ވިޔަފާރިއަށް އިތުރު ފުރުސަތު ދެނީ\nމައުލޫމާތު ދިނުން އަންނަ ހަފުތާގައި\nތަރައްގީކޮށް ކުއްޔަށް ދޭނީ އެމްއައިޓީޑީސިން\nމަޝްރޫއު އަންނަ އަހަރުގެ ނިމޭނެ\nއެމްއައިޓީޑީގެ މެނޭޖިން ޑިރެކްޓަރު މުހައްމަދު ޝާހިދު މިއަދު މައުލޫމާތު ދެއްވަނީ- ފޮޓޯ: އަހުމަދު ޝުރާއު| އަވަސް\nލ. އަތޮޅުގައި ތަރައްގީ ކުރާ ގެސްޓް ހައުސް އައިލެންޑް، ބަރެސްދޫގައި ނުވިކި ހުރި އިތުރު ބިންތައް ތަރައްގީކޮށް ކުއްޔަން ދޭން އަންނަ ހަފުތާ ހުޅުވާލާނެ ކަމަށް މޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްއައިޓީޑީސީ) އިން މިއަދު ބުނެފި އެވެ.\nބަރެސްދޫ މަޝްރޫއާ ބެހޭ ގޮތުން އެމްއައިޓީޑީގައި ނޫސްވެރިންނަށް މައުލޫމާތު ދެއްވަމުން މެނޭޖިން ޑިރެކްޓަރު މުހައްމަދު ޝާހިދު މިއަދު ވިދާޅުވީ ނުވިކި ހުރި ބިންތައް ބީލަމަށް ހުޅުވާލުމުގެ ގޮތުން ބުދަ ދުވަހު މައުލޫމާތު ދިނުމުގެ ސެޝަނެއް ހޮޓެލް ޖެންގައި އޮންނާނެ ކަމަށެވެ.\n"މި ޕްރޮޖެކްޓް އަލުން ފެށުމުގެ ގޮތުން މިހާރު މަސައްކަތް ކުރަމުން މިދަނީ ބާކީ ހުރި ތަންތަން ވިއްކަން ހުޅުވައިލާން،" ޝާހިދު ވިދާޅުވި އެވެ.\nބަރެސްދޫގެ މޮޑެލްއެއް: މަޝްރޫއު އަންނަ އަހަރު ނިންމަން ދަނީ މަސައްކަތް ކުރަމުން- ފޮޓޯ: އަހުމަދު ޝުރާއު| އަވަސް\nމޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) އިން ކުރިން ކުރިއަށް ގެންދިޔަ މަޝްރޫއުގެ ދަށުން 16 ބިމެއް ވަނީ ވިއްކާފަ އެވެ. މި ތަންތަނުގެ ތެރޭގައި ހިމެނެނީ ގެސްޓްހައުސްތަކާއި މަދު ހޮޓާ ތަކެކެވެ. ނަމަވެސް ސަރުކާރުން ވަނީ އެމްއެމްޕީއާރްސީގެ ދަށުން މި މަޝްރޫއު ނަގައި، ކުދި އަދި މެދުފަންތީގެ ޓޫރިޒަމް ފައްކާ ކުރަން އަލަށް އުފެއްދި އެމްއައިޓީޑީސީއާ ހަވާލުކޮށްފަ އެވެ.\nޝާހިދު ވިދާޅުވީ އެމްއެމްޕީއާރުސީން މި މަޝްރޫއު ކުރިއަށް ގެންދިޔަ ގޮތާ އެ ކުންފުނީގެ ކޮންސެޕްޓް ތަފާތު ވާނެ ކަމަށެވެ.\n"ކުރިން އޮތީ ބިން ވިއްކާ ގޮތަށް. ނަމަވެސް އަޅުގަނޑުމެން މި ޕްލޮޓްތައް އަމިއްލައަށް ތަރައްގީކޮށް ކުއްޔަށް ދޭން ހުޅުވާލަނީ. އޭރުން ކުރިމަތިލާ ފަރާތްތަކަށް ލިބޭ ގޮތަށް،" ޝާހިދު ވިދާޅުވި އެވެ.\nބަރެސްދޫ ތަރައްގީ ކުރަނީ 30 އަށް ވުރެ ގިނަ ގެސްޓްހައުސް އާއި މޫދު ކޮޓަރި ނުވަތަ ވިލާތައް ހުންނަ ގޮތަށް ތަރައްގީ ކުރާ ތިން ހޮޓާ ހުންނަ ގޮތަށެވެ. ރަށުގައި ހުންނަ ކޮންމެ ހޮޓަލެއްގައި 100 އެނދު ހުރެ އެވެ. އަދި ގެސްޓްހައުސްތަކަކީ 25 ކޮޓަރި އާއި 50 ކޮޓަރީގެ ތަންތަނެވެ. މިގޮތުން މި ރަށުގައި ޖުމްލަ 3،000 އެނދު ހުންނާނެ އެވެ. ގާތްގަނޑަކަށް 5،000 ޓޫރިސްޓުންނަށް ހިދުމަތް ދެވޭނެ އެވެ.\nމި މަޝްރޫއު އެމްއައިޓީޑީސީ އިން ކުރިއަށް ގެންދަނީ ބަރެސްދޫއާ ޖެހިގެން އޮންނަ މާކަންފުށީގައި އިންޖީނުގެ އާއި ލޯންޑްރީ ފަދަ މުނިސިޕަލް ހިދުމަތްތައް ދެވޭ ގޮތަށެވެ. މި ރަށުގައި ބަނދަރު ހަދައި، ކީވޯލްތައް މިހާރު ވަނީ އަޅާފަ އެވެ.\nއެ ކުންފުނީގެ އެމްޑީ ޝާހިދު "އަވަސް" އަށް ކުރިން ވިދާޅުވެފައިވާ ގޮތުގައި މި މަޝްރޫއުގެ ދަށުން ހަދާ ތިން ހޮޓަލުގެ ތެރެއިން އެއް ހޮޓާލާއި 25 ގެސްޓްހައުސް ވެސް ކުއްޔަށް ނަގާފައިވާ ކަމަށެވެ.\n"ބާކީ މި އޮތީ ގާތްގަނޑަކަށް 15 ވަރަށް ޕްލޮޓް. މި ތަންތަން ކުއްޔަށް ދިނުމުގެ މަސައްކަތް އަޅުގަނޑުމެއް ކުރާނަން. އިންވެސްޓަރުންގެ ވަރަށް ބޮޑު ޝައުގުވެރިކަމެއް އެބަހުރި،" ޝާހިދު ވިދާޅުވެފައިވެ އެވެ.\nއޭނާ މިއަދު ވިދާޅުވި ގޮތުގައި ބައެއް ކުޅިވަރު ކުޅެވޭނެ ވަސީލަތްތަކާއި ޕާކު ފަދަ ތަންތަންވެސް މި ރަށުގައި ގާއިމް ކުރާނެ ކަމަށެވެ.\n"މިހާރު ވެސް މި ދަނީ ޕެއިންޓް ބޯލް ގެންނަން މަޝްވަރާ ކުރަމުން. އެކަން އޮތީ ވަރަށް ޕޮޒިޓިވްކޮށް،" ޝާހިދު ވިދާޅުވި އެވެ.\n"އަވަސް" އިން ކުރި ސުވާލަކަށް ޖަވާބު ދެއްވަމުން އޭނާ ވިދާޅުވި ގޮތުގައި މި މަޝްރޫއު އެ ކުންފުނިން ކުރިއަށް ގެންދިޔަ ނަމަވެސް މިއީ ދިވެހިންނަށް ހާއްސަ އިންވެސްޓް ކުރުމުގެ ފުރުސަތަކަށްވާނެ ކަމަށެވެ.\n"ކުރިއެކޭ އެއްގޮތަށް މިހާރު ވެސް މަޝްރޫގައި އިންވެސްޓްކުރެވޭނީ ދިވެހި ކުންފުނިތަކަށް،" ޝާހިދު ވިދާޅުވި އެވެ.\nގެސްޓް ހައުސް ވިޔަފާރި އެމްއައިޓީޑީސީ ބަރެސްދޫ\nބަރެސްދޫ އާއި ކާށިދޫ މަޝްރޫއު ހުއްޓައެއް ނުލާނެ\nއެމްއައިޓީޑީސީގެ އާ އަމާޒު ގެސްޓްހައުސް ވިޔަފާރި އަށް އެހީވުމަށް\nބަރެސްދޫގެ މަސައްކަތް ނިންމިން، ފައިސާ ނުލިބޭ: ހެވީފޯސް\nކާށިދޫގައި އެއް މިލިއަން ޑޮލަރުން ހެދީ އޮނިގަނޑެއް އެކަނި


ކީރިތި ޤުރުއާނާބެހޭ މަރުކަޒުގެ ދެވަނަ ސެމިސްޓަރގެ ކޯސްތަކަށް ކުރިމަތިލުމުގެ ފުރުސަތު ހުޅުވާލައިފި ކީރިތި ޤުރުއާނާބެހޭ މަރުކަޒުގެ ދެވަނަ ސެމިސްޓަރގެ ކޯސްތަކަށް ކުރިމަތިލުމުގެ ފުރުސަތު ހުޅުވާލައިފި\nކީރިތި ޤުރުއާނާބެހޭ މަރުކަޒުގެ ދެވަނަ ސެމިސްޓަރގެ ކޯސްތަކަށް ކުރިމަތިލުމުގެ ފުރުސަތު ހުޅުވާލައިފި\nކީރިތި ޤުރުއާނާއި ބެހޭ ޤައުމީ މަރުކަޒު\nކީރިތި ޤުރުއާނާބެހޭ ޤައުމީ މަރުކަޒުގެ ދެވަނަ ސެމިސްޓަރގެ ކޯސްތަކަށް ކުރިމަތިލުމުގެ ފުރުސަތު ހުޅުވާލައިފިއެވެ.\nކީރިތި ޤުރުއާނާއިބެހޭ ޤައުމީ މަރުކަޒުން ވަނީ 2020 ވަނަ އަހަރުގެ ދެވަނަ ސެމިސްޓަރގައި އެ މަރުކަޒުން ހިންގާ ކޯސްތަކުގެ ތަފްސީލްތައް މިހާރު ހާމަކޮށްފައެވެ. އެގޮތުން ދެ ވަނަ ސެމިސްޓަރގައި ކީރިތި ޤުރްއާނާބެހޭ ޤައުމީ މަރުކަޒުން ހިންގާ ކޯސްތަކަކީ، ޤިރާޢަތު ސެޓްފިކެޓް 1، ޤިރާއަތު ސެޓްފިކެޓް 2، ޤިރާއަތު ސެޓްފިކެޓް3އަދި ޤާރީ ކަމުގެ އެޑްވާންސް ސެޓްފިކެޓްގެ ކޯހެވެ. ކީރިތި ޤުރުއާނާ ބެހޭ ޤައުމީ މަރުކަޒުން ވިދާޅުވީ، މި ކޯސްތައް ހިންގުމަށް ހަމަޖެހިފައި ވަނީ މާލޭގައި ހުންނަ ކީރިތި ޤުރުއާނާއިބެހޭ ޤައުމީ މަރުކަޒާއި، ކީރިތި ޤުރުއާނާއިބެހޭ ޤައުމީ މަރުކަޒުގެ ހުޅުމާލޭ ގޮފީގައިކަމަށެވެ.\nމިކޯސްތަކުގައި ބައިވެރިވުމަށް އެދޭފޯމު 2020 އޮގަސްޓް 11 ވާ އަންގާރަ ދުވަހުން ފެށިގެން މަރުކަޒުގެ ވެބްސައިޓުން ޑައުންލޯޑް ކުރެވެން ހުންނާނެކަމަށް ކީރިތި ޤުރްއާނާބެހޭ ޤައުމީ މަރުކަޒުން މަޢުލޫމާތުދެއެވެ.\nކޯހުގައި ބައިވެރިވުމަށް އެދޭ ފަރާތްތަކުން 2020 ސެޕްޓެންބަރ 24 ވާ ބުރާސްފަތި ދުވަހުގެ 13:30ގެ ކުރިން ފޯމު ފުރުމަށްފަހު ލިބިފައިވާ ތަޢުލީމީ ސެޓްފިކެޓް ތަކުގެ ކޮޕީއާއެކު academic@nchq.gov.mv އަށް މެއިލް ކުރުމަށް ވަނީ އެދިފައެވެ.\nމެއިލް ކުރާއިރު މެއިލްގެ ސަބްޖެކްޓްގެ ގޮތުގައި “Semester 2, 2020” ޖެއްސެވުމަށް އެ މަރުކަޒުން އަންގައެވެ. މި ކޯސްތަކަށް ހޮވޭ ދަރިވަރުނަށް ބަސްދީގަތުން އޮންނާނެ ތާރީޚެއް ފަހުން އަންގާނެކަމަށް ކީރިތި ޤުރުއާނާއިބެހޭ ޤައުމީ މަރުކަޒުން ވިދާޅުވިއެވެ.